അറിവിന്റെ വെളിച്ചവും സ്വാതന്ത്ര്യത്തിന്റെ കാറ്റടിയും തടുക്കാനാവില്ല - Janayugom Online\nBy: Web Desk | Tuesday 15 May 2018 10:32 PM IST\nഈശ്വരനില് വിശ്വസിക്കാത്തവരെയാണല്ലോ നാസ്തികന്മാരെന്ന് വിളിച്ചുവരുന്നത്. ഇവരുടെ സംഖ്യ ലോകത്തില് കൂടിവരുന്നോ കുറഞ്ഞുവരുന്നോ എന്ന പ്രശ്‌നം പലപ്പോഴും തര്‍ക്കവിഷയമായി കണ്ടിട്ടുണ്ട്. രണ്ടാം ലോകമഹായുദ്ധത്തിനുശേഷം മനുഷ്യരുടെയിടയില് ഈശ്വരവിശ്വാസം വര്‍ധിച്ചുവരികയാണെന്ന് ഒരു കൂട്ടര് വാദിക്കുന്നു. മതം ഒരു ഉപജീവനമാര്‍ഗമായി സ്വീകരിച്ചിട്ടുള്ള പുരോഹിതന്മാരും തദനുയായികളുമാണ് ഈ വാദത്തിന് പ്രാബല്യം കൊടുക്കുവാന് പണിപ്പെടുന്നത്.\nമനുഷ്യന്റെ സ്വതന്ത്രചിന്തയില് മതവും ഈശ്വരനും തേഞ്ഞുമാഞ്ഞുപോയാല് ഇവരുടെ ഉപജീവനമാര്‍ഗം മുടങ്ങിപ്പോകുമെന്നുള്ളത് തീര്‍ച്ചയാണ്. അതുകൊണ്ട് ഇക്കൂട്ടര് ഇത്തരം അഭിപ്രായങ്ങള് പ്രചരിപ്പിക്കുവാന് പണവും സമയവും ചെലവഴിക്കുന്നതില് അത്ഭുതപ്പെടാനില്ല. ഈശ്വരവിശ്വാസം വര്‍ധിച്ചുവരുന്നുവെന്ന് ഇവര് പറഞ്ഞുപരത്തുന്നതല്ലാതെ അതിലേയ്ക്കുള്ള ന്യായങ്ങളോ തെളിവുകളോ ഒന്നുംതന്നെ ഇക്കൂട്ടര് എടുത്തുകാണിക്കുന്നില്ല. ചില സ്ഥിതിവിവരക്കണക്കുകള് പരിശോധിച്ചുനോക്കിയാല് ഏതദഭിപ്രായം ഏറ്റവും അടിസ്ഥാനരഹിതവും ന്യായവിരുദ്ധവുമാണെന്ന് മനസിലാക്കാം.\nഅറിവും വിചാരസ്വാതന്ത്ര്യവും വര്‍ധിച്ചുവരുന്തോറും ഈശ്വരവിശ്വാസം കുറയുകയും തത്ഫലമായി നാസ്തികന്മാര് കൂടിവരികയും ചെയ്യുന്നു എന്നുള്ളത് മനുഷ്യചരിത്രത്തില് ഒരു സാര്‍വത്രിക നിയമമായിത്തന്നെ തെളിഞ്ഞിട്ടുള്ള ഒരു പരമാര്‍ത്ഥമാകുന്നു. വിവിധ രാജ്യങ്ങളിലെ ജനസമുദായചരിത്രം പരിശോധിക്കുമ്പോഴും ഈ സംഗതി സത്യമാണെന്നുകാണാം. പ്രസ്തുത നിയമമനുസരിച്ച് നോക്കുമ്പോള് പ്രാചീനകാലത്തെ അപേക്ഷിച്ച് അറിവും സ്വാതന്ത്ര്യവും കൂടുതലുള്ള ആധുനികകാലത്താണല്ലോ നാസ്തികന്മാര് അധികം ഉണ്ടാകേണ്ടത്. സത്യസ്ഥിതിയും അങ്ങനെതന്നെയാണെന്ന് പല പരീക്ഷണങ്ങള്‍കൊണ്ടും തെളിഞ്ഞിട്ടുണ്ട്.\n‘ദൈവവിശ്വാസവും അനശ്വരത്വവും’ എന്ന പേരില് പ്രൊഫസര് ലീബാ എഴുതിയിട്ടുള്ള ഒരു പുസ്തകത്തില് ഇതിനെ സംബന്ധിച്ചു ശാസ്ത്രീയമായ ഒരന്വേഷണം നടത്തിയിട്ടുള്ളതായി കാണുന്നു. അമേരിക്കയിലെ ആയിരം കോളജ് വിദ്യാര്‍ഥികളെ ഒരു പ്രൊഫസര് പരിശോധിച്ചതില് അറുപത് ശതമാനം മാത്രമേ ദൈവവിശ്വാസമുള്ളവരായി കാണപ്പെട്ടുള്ളു. അവരില്‍ത്തന്നെ പ്രായം കൂടിയവരുടെ വിശ്വാസം താരതമ്യേന ശിഥിലവുമായിരുന്നു.\nചരിത്രവും സയന്‍സും പഠിപ്പിക്കുന്ന ആയിരം പ്രൊഫസര്‍മാര് കൂടി ഇപ്രകാരം പരിശോധിക്കപ്പെടുകയുണ്ടായി. അവരില് നാല്‍പ്പത്തിയഞ്ച് ശതമാനം മാത്രമായിരുന്നു ദൈവവിശ്വാസികള്. അതായത് ആയിരത്തില് അഞ്ഞുറ്റിയന്‍പതും നാസ്തികന്മാരെന്ന് ചുരുക്കം. അറിവും ചിന്താസ്വാതന്ത്ര്യവും വിദ്യാര്‍ഥികളെ അപേക്ഷിച്ച് പ്രൊഫസറന്മാരില് കൂടിക്കാണുന്ന മുറയ്ക്ക് അവരുടെ നാസ്തികത്വവും വര്‍ധിച്ചിരിക്കുന്നു. സാമൂഹ്യശാസ്ത്രം പഠിപ്പിക്കുന്നവരില് എണ്‍പത് ശതമാനവും ജീവശാസ്ത്രജ്ഞന്മാരില് എണ്‍പത്തഞ്ച് ശതമാനവും നാസ്തികന്മാരാണെന്ന് വെളിപ്പെടുകയുണ്ടായി. വിശ്വാസികളാണെന്നു മൊഴികൊടുത്ത പ്രൊഫസറന്മാരുടെ യഥാര്‍ത്ഥ മനഃസ്ഥിതിയെപ്പറ്റിയും സംശയിക്കേണ്ടതുണ്ട്. അവരില് പലരും മതാധികാരികള് നടത്തുന്ന കോളജുകളില് ജോലി നോക്കുന്നവരായിരിക്കും. തന്മൂലം വേണ്ടിടത്തോളം അഭിപ്രായസ്വാന്ത്ര്യം പ്രകടിപ്പിക്കുവാന് ഇവര്‍ക്ക് സാധ്യമല്ലെന്നും വരാവുന്നതാണ്. മതസ്ഥാപനങ്ങളുടെ വകയായിട്ടുള്ള വിദ്യാലയങ്ങളില് നിന്നും ശമ്പളം വാങ്ങുന്നവര് മതവിരോധികളായി പ്രത്യക്ഷപ്പെട്ടാല് അവരുടെ ഉദ്യോഗം വെള്ളത്തിലാകും. ഏതാദൃശവിഷയങ്ങളില് സ്വാഭിപ്രായം മറച്ചുവെക്കുവാന് പരിതസ്ഥിതികളാല് എത്രയെത്ര പണ്ഡിതന്മാര് പ്രേരിതരാകുന്നുണ്ട്.\nഇംഗ്ലണ്ട്, ഫ്രാന്‍സ്, ജര്‍മ്മനി ഈ രാജ്യങ്ങളിലെ സ്ഥിതിയും ഇതുപോലെതന്നെ രസാവഹമാണ്. പള്ളികളില് നിന്നും പുറപ്പെടുന്ന അഭ്യര്‍ഥനകള് അവിടങ്ങളില് ഭൂരിപക്ഷവും തള്ളുകയാണ് ചെയ്യുന്നത്. ഈ രാജ്യങ്ങൡലെ ശാസ്ത്രജ്ഞന്മാരില് അധികംപേരും ഈശ്വരനില് വിശ്വസിക്കാത്തവരാണ്. ശാസ്ത്രജ്ഞന്മാര് മാത്രമല്ല, അനേകം സാഹിത്യകാരന്മാര് കൂടി ഈശ്വരനെ സംബന്ധിച്ച് സംശയാലുക്കളാണ്. കഴിഞ്ഞ ഒന്നേകാല് നൂറ്റാണ്ടുകാലത്തെ സാഹിത്യം പരിശോധിച്ചാല് ഈ സംഗതി വെളിവാകും. സ്വിന്‍ബേണ്, മെറിഡിത്ത്, വാട്‌സണ്, ഹാര്‍ഡി, മാസ് ഫീല്‍ഡ്, ഗാത്സ് വര്‍ത്തി ഇങ്ങനെ എത്രയോപേരെ ഇക്കൂട്ടത്തില് ഉള്‍പ്പെടുത്താവുന്നതാണ്. കുറേക്കൂടി പിറകോട്ടുനോക്കുമ്പോഴും ഈശ്വരനില് വിശ്വാസം ഉറയ്ക്കാത്ത എത്രയോ കവികളെ നമുക്ക് കാണാന് കഴിയും. ബയറണ്, ഷെല്ലി, കീറ്റ്‌സ് തുടങ്ങിയ സുപ്രസിദ്ധന്മാരുടെ കവിതകളിലും ഈ സംശയാത്മകത്വം പ്രസ്പഷ്ടമായിട്ടില്ലേ?\nആധുനിക റഷ്യയിലെ സ്ഥിതി ഇവിടെ വിവരിക്കേണ്ട ആവശ്യമില്ലല്ലോ. അവിടെ നാസ്തികത്വം സര്‍വത്ര വ്യാപിച്ചിട്ടുണ്ടെന്നുള്ള പരാതിയാണല്ലോ മതവിശ്വാസികളുടെ മുറവിളികളില് മുന്നിട്ടുനിന്നത്. ജര്‍മ്മനിയില് ‘നാസിസം’ പ്രബലപ്പെടുന്നതിനുമുമ്പ് നടത്തിയ സ്വതന്ത്രമായ ഒരു തെരഞ്ഞെടുപ്പില് നാസ്തികന്മാരുടെ സംഖ്യ ലക്ഷക്കണക്കിന് വെളിപ്പെടുകയുണ്ടായി. ഫ്രാന്‍സില് മൂന്നു കോടിയോളം ജനങ്ങള് സാധാരണ പള്ളിയില് പോകാത്തവരാണ്. അവരില് അധികംപേരും നാസ്തികന്മാരാകുന്നു.\nകൊല്ലങ്ങള്‍ക്ക് മുമ്പ് ചെക്കോസ്ലോവാക്ക്യയില് നടത്തിയ ഒരു കണക്കെടുപ്പ് (സെന്‍സസ്) പ്രകാരം ഏഴരലക്ഷം ജനങ്ങള് നാസ്തികന്മാരായി കാണപ്പെട്ടു. മെക്‌സികൊ, ബ്രസില്, അര്‍ജന്റീന തുടങ്ങിയ പല രാജ്യങ്ങളിലും ഇതുപോലെ നാസ്തികത്വം അഭിവൃദ്ധിപ്പെട്ടുവരുന്നതായി തെളിഞ്ഞിട്ടുണ്ട്. ചൈനയില് നിരീശ്വരപ്രസ്ഥാനം ‘കമ്മ്യൂണിസ’ത്തിന്റെ അകമ്പടിയായി തഴച്ചുവളരുകയാണ്. പണ്ട് ദേവാലയങ്ങളായിരുന്ന പല കെട്ടിടങ്ങളും അവിടെ വിശ്രമകേന്ദ്രങ്ങളും വിദ്യാലയങ്ങളുമായി രൂപാന്തരപ്പെട്ടുവെന്ന് ജവഹര്‍ലാല് നെഹ്‌റു തന്റെ ചീനായാത്ര കഴിഞ്ഞു മടങ്ങിവന്നപ്പോള് കാല്‍നൂറ്റാണ്ട് മുമ്പ് പറയുകയുണ്ടായി. സ്‌പെയിനില് വര്‍ഷങ്ങള്‍ക്ക് മുമ്പ് നടന്ന ആഭ്യന്തരയുദ്ധം മതക്കാരും നിര്‍മ്മതരും തമ്മില് നടന്ന ഒരു സംഘട്ടനമായിരുന്നല്ലോ.\nപരമാര്‍ഥസ്ഥിതി ഇപ്രകാരമായിരിക്കുമ്പോള് മതാധികാരികള് കള്ളക്കണക്കുകളുണ്ടാക്കി സത്യം മറയ്ക്കാന് ശ്രമിക്കുന്നത് നോക്കുക. 1933ല് പ്രസിദ്ധപ്പെടുത്തിയ അവരുടെ ഒരു വാര്‍ഷിക റിപ്പോര്‍ട്ടില് ലോകത്തിലെ ക്രിസ്ത്യാനികളുടെ ഒരു കണക്ക് കാണിച്ചിട്ടുള്ളതില് ഇംഗ്ലണ്ട്, ഫ്രാന്‍സ്, അമേരിക്ക ഈ മൂന്ന് രാജ്യങ്ങളിലുള്ള സര്‍വജനങ്ങളെയും ക്രിസ്തുമത വിശ്വാസികളായിട്ടാണ് അവര് എണ്ണിയിരിക്കുന്നത്. ഇത്തരത്തിലുള്ള കള്ളക്കണക്കുകള്‍കൊണ്ടും മറ്റനേകതരത്തിലുള്ള പ്രചരണോപായങ്ങള് കൊണ്ടും നാസ്തികത്വത്തിന്റെ തള്ളിക്കയറ്റം തടയാമെന്ന് വിചാരിക്കുന്നത് വെറും വ്യാമോഹമാകുന്നു. അറിവിന്റെ വെളിച്ചത്തെയും സ്വാതന്ത്ര്യത്തിന്റെ കാറ്റടിയേയും തടുക്കുവാന് ഇക്കൂട്ടര്‍ക്ക് സാധിക്കുമോ? അത് സാധിക്കാത്ത കാലത്തോളം മനുഷ്യവര്‍ഗം വിശ്വാസാന്ധകാരത്തില് നിന്ന് കൂടുതല് കൂടുതല് മോചനം നേടിക്കൊണ്ടിരിക്കും.\nപ്രസിദ്ധ യുക്തിവാദിയായിരുന്ന ഹേക്കലിന്റെ പുസ്തകത്തിന് സിദ്ധിച്ച പ്രചുരപ്രചാരം തന്നെ ആധുനികജനതയുടെ മനോഭാവത്തിന് ഒരൊന്നാന്തരം ഉദാഹരണമാകുന്നു. പ്രസ്തുത ഗ്രന്ഥത്തിനെതിരായി നിരൂപണം ചെയ്തുകൊണ്ട് മതാധികാരികള് അനേകം ഗ്രന്ഥങ്ങള് പ്രസിദ്ധപ്പെടുത്തി. അവരുടെ സര്‍വശക്തികളും പ്രയോഗിച്ചുനോക്കിയിട്ടും അവയിലൊന്നുംതന്നെ അന്‍പതിനായിരം കോപ്പിയിലധികം ചെലവായില്ല. എന്നാല്, അതേസമയം ഈവക സഹായങ്ങളൊന്നും കൂടാതെ മതത്തിന്റെ മസ്തകം വിളര്‍ക്കുന്ന ഹേക്കലിന്റെ ഗ്രന്ഥത്തിന്റെ അഞ്ച് ലക്ഷം പ്രതികള് വിറ്റഴിഞ്ഞുപോയി. നവലോകത്തിന്റെ ചിന്താഗതി നാസ്തികത്വത്തിലേക്ക് തിരിയുന്നു എന്നുള്ളതിന് ഇതില്‍പ്പരം എന്തൊരു തെളിവാണ് വേണ്ടത്.\nഏതാനും വര്‍ഷങ്ങള്‍ക്ക് മുമ്പ് യാര്‍ക്ക്ഷയറിലെ അധ്യാപകരുടെ ഒരു സമ്മേളനം കൂടുകയുണ്ടായി. അധ്യക്ഷന് ഒരു ബിഷപ്പായിരുന്നു. ”ഇപ്പോഴത്തെ പള്ളിക്കൂടങ്ങളിലെ വിദ്യാര്‍ഥികളുടെ മതപരമായ അഭിപ്രായങ്ങള് കേള്‍ക്കാനിടവന്നാല് അവരുടെ മുത്തശിമാര് ഞെട്ടിത്തെറിച്ചുപോകും” എന്നാണ് അദ്ദേഹം ആ സമ്മേളത്തില് പ്രസ്താവിച്ചത്. ഇങ്ങനെ സത്യാവസ്ഥ വിളിച്ചുപറയുന്ന ബിഷപ്പന്മാരും ധാരാളമുണ്ട്. അന്നത്തെ പ്രാസംഗികന്മാരില് ഒരാളായിരുന്ന സര് പെഴ്‌സി ജാക്‌സണ്, ബിഷിന്റെ ഈ സന്താപത്തിനു മറുപടിയായി: ”ഇപ്പോഴത്തെ കുട്ടികള് ഇതുവരെ ഈ രാജ്യത്തുണ്ടായിരുന്ന കുട്ടികളേക്കാള് എല്ലാംകൊണ്ടും നല്ല കൂട്ടത്തിലാണ്” എന്ന് പ്രസ്താവിക്കുകയും ചെയ്തു. അതായത്, മതത്തിന്റെ കെട്ടുപാടില് നിന്ന് വിട്ടുമാറുന്നതോടുകൂടി കുട്ടികള് കൂടുതല് നന്നായി തീരുമെന്നത്രെ അദ്ദേഹം സൂചിപ്പിച്ചത്. പരിഷ്‌കാരാഭിവൃദ്ധിക്കനുസരിച്ച് ഈശ്വരവിശ്വാസം കുറഞ്ഞുവരുന്നു എന്നതിലേക്ക് ഇതുപോലെ അനേകം കണക്കുകളും തെളിവുകളും ഹാജരാക്കാവുന്നതാണ്.


കേരള ശാസ്ത്ര സാഹിത്യ പരിഷത്ത് 58-ാം സംസ്ഥാന വാർഷികം - KSSP\nകേരള ശാസ്ത്ര സാഹിത്യ പരിഷത്തിൻ്റെ 58-ാം സംസ്ഥാന വാർഷികം സമാപിച്ചു. ജൂലൈ 9, 10, 11 തീയതികളിൽ സൂം പ്ലാറ്റ് ഫോമിലാണ് സമ്മേളനം നടന്നത്. വിവിധ ജില്ലകളിൽ നിന്നുള്ള 400 ൽ പരം പ്രതിനിധികൾ പങ്കെടുത്തു.\nജൂലൈ9ന് വൈകുന്നേരം3മണിക്ക് പ്രശസ്ത വൈറോളജിസ്റ്റ് ഡോ. ഷാഹിദ് ജമീലാണ് ഓണ്‍ലൈനായി സമ്മേളനം ഉത്ഘാടനം ചെയ്തത്. അശോക സര്‍വകലാശാലയിലെ ത്രിവേദി സ്‌കൂള് ഓഫ് ബയോ സയന്‍സസിന്റെ ഡയറക്ടറാണ് ഡോ ഷാഹിദ് ജമീല്. മഹാമാരിയുടെ ശാസ്ത്രം എന്ന വിഷയത്തെക്കുറിച്ചാണ് അദ്ദേഹം സംസാരിച്ചത്.\nസമ്മേളനത്തിൽ ശാസ്ത്രസാഹിത്യ പരിഷത്ത് സംസ്ഥാന പ്രസിഡന്റ് എ.പി. മുരളീധരന് അധ്യക്ഷം വഹിച്ചു. ഉത്ഘാടന സമ്മേളനത്തില് പരിഷത്തിന്റെ ജനറല് സെക്രട്ടറി രാധന് കെ സമ്മേളനത്തിന് സ്വാഗതം ആശംസിച്ചു . ജൂലൈ 11-ന് പി.ടി. ഭാസ്‌കരപണിക്കര് അനുസ്മരണപ്രഭാഷണം ഡോ. തോമസ് ഐസക് നടത്തുകയുണ്ടായി.\nശാസ്ത്രസാഹിത്യപരിഷത്തിൻ്റെ പുതിയ ഭാരവാഹികളെയും സമ്മേളനം തിരഞ്ഞെടുത്തു.\n1. ഒ.എം. ശങ്കരന്, പ്രസിഡന്റ്\n2. രഞ്ജിനി പി. പി, വൈസ് പ്രസിഡന്റ്\n3. ജോജി കൂട്ടുമ്മേല്, വൈസ് പ്രസിഡന്റ്\n4. പി. ഗോപകുമാര്, ജനറല് സെക്രട്ടറി\n5. ഷൈലജ എല്, സെക്രട്ടറി\n6. നാരായണന് കുട്ടി കെ. എസ്, സെക്രട്ടറി\n7. പി. രമേഷ്കുമാര്, സെക്രട്ടറി\n8. സുജിത്ത് എം, ട്രഷറർ\nTags: 58-ാം സംസ്ഥാനസമ്മേളനം


ഒപ്‌ടോമ WU336 പ്രൊജക്ടര് റിവ്യൂ: പണത്തിനൊത്ത മൂല്യം ഉറപ്പുനല്‍കുന്ന പ്രൊജക്ടര് | Optoma WU336 projector review: Value for money projector - Malayalam Gizbot\nഒപ്‌ടോമ WU336 പ്രൊജക്ടര് റിവ്യൂ: പണത്തിനൊത്ത മൂല്യം ഉറപ്പുനല്‍കുന്ന പ്രൊജക്ടര്\nആകര്‍ഷകമായ രൂപകല്‍പ്പനയോട് കൂടിയ ഒപ്‌ടോമയുടെ ഏറ്റവും പുതിയ പ്രൊജക്ടറാണ് WU336. വീടുകളിലും ഓഫീസിലും ഒരുപോലെ ഉപയോഗിക്കാന് കഴിയുന്ന പ്രൊജക്ടറിന് 1920X1200 റെസല്യൂഷനുള്ള ചിത്രങ്ങള് പ്രദര്‍ശിപ്പിക്കാന് കഴിയും. ആമസോണ് വഴി വില്‍ക്കുന്ന പ്രൊജക്ടറിന്റെ വില 92779 രൂപയാണ്.\nബില്‍റ്റ് ഇന് സ്പീക്കര്\nറെസല്യൂഷന്- WUXGA 1920X1200\nബ്രൈറ്റ്‌നസ്സ്- 3400 ANSI ലൂമെന്‍സ്\nപ്രകാശ സ്രോതസ്സ്- ലാമ്പ്\nലാമ്പ് ലൈഫാ- 3500/10000/12000/15000 മണിക്കൂര്\nത്രോ റേഷ്യോ- 1.58-2.06:1\nI/O കണക്ടറുകള്- HDMI v1.4ax1, HDMI/MHLx1, VGA-inx1, കോമ്പോസിറ്റ് x1, USB ടൈപ്പ് Ax1, ഓഡിയോ-ഇന് x1, ഓഡിയോ-ഔട്ട് x1, RS232x1, RJ45x1\nസ്പീക്കര് (വാട്‌സ്)- 10W\nകീസ്റ്റോണ് കറക്ഷന്- 40 ഡിഗ്രി വെര്‍ട്ടിക്കല്\nഭാരം- 2.9 കിലോഗ്രാം\nനോയ്‌സ് ലെവല്- 27dB (ഇക്കോ മോഡ്)\nഒപ്‌ടോമ WU336 പ്രൊജക്ടറിന്റേത് പ്ലാസ്റ്റിക് യൂണീബോഡി രൂപകല്‍പ്പനയാണ്. വെളുപ്പ് നിറം പ്രൊജക്ടറിനെ സുന്ദരമാക്കുന്നു. രൂപകല്‍പ്പനയുടെയും ഭംഗിയുടെയും കാര്യത്തില് കാര്യമായ പോരായ്മകളൊന്നും ഇല്ലെന്ന് തന്നെ പറയാം.\nതുടര്‍ച്ചയായി ഉപയോഗിച്ചാല് പോലും പ്രൊജക്ടര് ചൂടാവുകയോ ശബ്ദം ഉണ്ടാവുകയോ ചെയ്യുന്നില്ലെന്നത് എടുത്തുപറയേണ്ട ഗുണമാണ്. അഞ്ച് മണിക്കൂര് തുടര്‍ച്ചയായി ഉപയോഗിച്ചിട്ട് പോലും പ്രൊജക്ടര് ചൂടായില്ല. ഇതിനിടെ പ്രൊജക്ടറിന്റെ ശബ്ദം അല്‍പ്പം ഉയര്‍ന്നിരുന്നു. സമാനമായ ശ്രേണിയിലുള്ള എല്ലാ പ്രൊജക്ടറുകളിലും ഈ പ്രശ്‌നം സാധാരണയാണ്. മികച്ച രീതിയില് നിര്‍മ്മിച്ചിരിക്കുന്ന പ്രൊജക്ടര് ദീര്‍ഘകാലം നിലനില്‍ക്കും.\n10W ബില്‍റ്റ് ഇന് സ്പീക്കറോട് കൂടിയ പ്രൊജക്ടറാണിത്. ചെറിയ മുറിയില് ഉപയോഗിക്കാന് ഇത് ധാരാളമാണ്. മികച്ച ശബ്ദം നല്‍കുന്ന സ്പീക്കര് ശബ്ദനില 80 ശതമാനം വരെ ഉയര്‍ത്തിയാലും ഒരുവിധ അപശബ്ദവും പുറപ്പെടുവിക്കുന്നില്ല. എന്നാല് ശബ്ദം 100 ശതമാനത്തിലെത്തുമ്പോള് ചെറിയ പതര്‍ച്ച അനുഭവപ്പെടുന്നു.\nസിനിമാ ഹാള് പോലുള്ളവയ്ക്കായി ഒപ്‌ടോമ WU336 വാങ്ങുന്നവര് എക്‌സ്‌റ്റേണല് സ്പീക്കര് കൂടി വാങ്ങുന്നത് ഉചിതമായിരിക്കും.\n1920X1200p റെസല്യൂഷനോട് കൂടിയ പ്രൊജക്ടറിന് സിനിമാ ഹാളിലേതിന് സമാനമായ വിശാലമായ സ്‌ക്രീന് പ്രദാനം ചെയ്യാന് കഴിയുന്നു. ഇക്കാര്യത്തില് ഇത് FHD പ്രൊജക്ടറിന് സമാനമാണ്.\nലാമ്പ് പ്രൊജക്ടറായ ഒപ്‌ടോമ WU336-ലെ ലാമ്പിന്റെ ആയുസ്സ് ഇക്കോ+ മോഡില് 15000 മണിക്കൂറാണ്. ഏറ്റവും കുറഞ്ഞ ബ്രൈറ്റ്‌നസ്സാണ് ഈ മോഡിന്റെ പ്രത്യേകത. ബ്രൈറ്റ്‌നസ്സ് ഏറ്റവും ഉയര്‍ന്ന നിലയിലേക്ക് ഉയര്‍ത്തിയാല് ലാമ്പിന്റെ ആയുസ്സ് 3500 മണിക്കൂറായി കുറയും.\nനന്നായി അടച്ച് പ്രകാശം കടക്കാത്ത മുറികളില് ഇക്കോ+ മോഡ് മികച്ച ഫലം നല്‍കുന്നു. ജനലുകളും വാതിലുകളുമുള്ള മുറികളില് ഉപയോഗിക്കുമ്പോള് ബ്രൈറ്റ് അല്ലെങ്കില് ഇക്കോ മോഡ് തിരഞ്ഞെടുക്കുന്നതായിരിക്കും നല്ലത്. HDMI പോര്‍ട്ട് വഴി ശബ്ദം ഉള്‍പ്പെടെ 1080p ദൃശ്യങ്ങള് പ്രദര്‍ശിപ്പിക്കാന് ഇതിന് കഴിയും. ദൃശ്യമികവില് ഒരുവിധ പോരായ്മയും കണ്ടെത്താന് കഴിഞ്ഞില്ല. എന്നാല് നിറങ്ങളുടെ സാചുറേഷന് അല്‍പ്പം കൂടുതലാണ്.\nUSB പോര്‍ട്ടില് പെന്‍ഡ്രൈവ്, ഹാര്‍ഡ് ഡിസ്‌ക് മുതലായവ ഘടിപ്പിച്ച് പ്രൊജക്ടറില് നിന്ന് നേരിട്ട് സിനിമകള് ഉള്‍പ്പെടെയുള്ളവ പ്രദര്‍ശിപ്പിക്കാന് സാധിക്കും. എല്ലാ വീഡിയോ ഫോര്‍മാറ്റുകളും ഒപ്‌ടോമ WU336 പ്രൊജക്ടര് പിന്തുണയ്ക്കുന്നില്ലെന്നത് ഒരു പോരായ്മയാണ്. 1.3x സൂം വളരെ പ്രയോജനപ്രദമാണ്. 100 ഇഞ്ച് ചിത്രം പ്രദര്‍ശിപ്പിക്കുമ്പോള് പോലും ഗുണമേന്മയില് ഒരു കുറവും വന്നില്ല.\nപണത്തിനൊത്ത മൂല്യം ഉറപ്പുനല്‍കുന്ന പ്രൊജക്ടര് തന്നെയാണ് ഒപ്‌ടോമ WU336. പ്രീമിയം രൂപകല്‍പ്പന, ആധുനിക കണക്ടിവിറ്റി ഫീച്ചറുകള്, ബില്‍റ്റ് ഇന് സ്പീക്കര് എന്നിവ ഇതിന്റെ ഗുണങ്ങളാണ്. വീട്ടില് ഉപയോഗിക്കാന് ആവശ്യമായ പ്രൊജക്ടര് നോക്കുന്നവര് ധൈര്യമായി ഇത് വാങ്ങുക.


ഇന്ധന കൊള്ളയ്‌ക്കെതിരെ മിണ്ടാട്ടമില്ല, വൈദ്യുതി ബില്ലിന്റെ പേരില് പുകമറ സൃഷ്ടിക്കുന്നു ; കോണ്‍ഗ്രസി - Samakalika Malayalam\nഇന്ധന കൊള്ളയ്‌ക്കെതിരെ മിണ്ടാട്ടമില്ല, വൈദ്യുതി ബില്ലിന്റെ പേരില് പുകമറ സൃഷ്ടിക്കുന്നു ; കോണ്‍ഗ്രസിനെ കടന്നാക്രമിച്ച് സിപിഎം\nBy സമകാലികമലയാളം ഡെസ്‌ക് | Published: 20th June 2020 12:35 PM |\nLast Updated: 20th June 2020 12:35 PM | A+A A- |\nതിരുവനന്തപുരം : കോവിഡ് പകര്‍ച്ചവ്യാധിക്കാലത്തും പെട്രോള്, ഡീസല് വില വര്‍ധനയ്‌ക്കെതിരെ മിണ്ടാത്ത കോണ്‍ഗ്രസ് നേതാക്കളാണ് ഇപ്പോള് വൈദ്യുത ബില്ലിനെതിരെ രംഗത്തുവന്നിരിക്കുന്നതെന്ന് സിപിഎം ആരോപിച്ചു. കേന്ദ്ര സര്‍ക്കാരിന്റെ 'മാസ്‌കിട്ട ഇന്ധന തീരുവ കൊള്ള' യ്‌ക്കെതിരെ സമരം ചെയ്യാന് കോണ്‍ഗ്രസിന് താല്‍പ്പര്യമില്ല. മറിച്ച് സംസ്ഥാനത്ത് വൈദ്യുതി ബില്ലിന്റെ പേരില് പുകമറ സൃഷ്ടിച്ച് വെളിച്ചം കെടുത്തല് സമരം നടത്തുകയാണ്.\nസംസ്ഥാനത്ത് വൈദ്യുതിചാര്‍ജ് വര്‍ധിപ്പിച്ചിട്ടേയില്ല. മറ്റുസംസ്ഥാനങ്ങളേക്കാള് കുറവാണ് കേരളത്തിലെ വൈദ്യുതി നിരക്ക്. കോവിഡ്കാരണം വീടുകളില്‍നിന്ന് മീറ്റര്‍റീഡിങ് എടുക്കാന് കഴിയാത്ത വിഷയം കെഎസ്ഇബിക്ക് ഉണ്ടായിട്ടുണ്ട്. ബില്ലിനെപ്പറ്റി ഒട്ടനേകം പരാതികള് വന്നിട്ടുണ്ട്. ഇവ പരിഹരിക്കാന് വൈദ്യുതി ബോര്‍ഡ് നടപടികള് പ്രഖ്യാപിക്കുകയും ചെയ്തു.\nകോവിഡ് കാലത്തടക്കം പവര്‍കട്ടും ലോഡ്‌ഷെഡ്ഡിങ്ങുമില്ലാതെ കേരളത്തിന് വെളിച്ചം നല്‍കിയ സ്ഥാപനമാണ് വൈദ്യുതി ബോര്‍ഡ്. ബോര്‍ഡിനെതിരെ ഇപ്പോള് നടക്കുന്ന പ്രതിപക്ഷത്തിന്റെ സമരം രാഷ്ട്രീയ ദുഷ്ടലാക്കോടെയുള്ളതാണ് എന്നും സിപിഎം സംസ്ഥാന നേതൃത്വം പ്രസ്താവനയില് കുറ്റപ്പെടുത്തി.\nപ്രസ്താവനയുടെ പൂര്‍ണരൂപം :\nമോഡി അധികാരത്തില് വരുമ്പോള് 2014 മേയില് ക്രൂഡ് ഓയില് വില ബാരലിന് 105 ഡോളറായിരുന്നു. കഴിഞ്ഞ ജൂണ് 12ന് 38 ഡോളര്. ഈ വിലയിടിവിന്റെ ഗുണം കിട്ടാത്ത ലോകത്തിലെ ഏക രാജ്യം ഇന്ത്യയാണ്. ഇതിന്റെ ഫലമായി ചരക്കുഗതാഗതത്തിന് ചെലവ് കൂടുന്നു. ഫലമോ, നിത്യോപയോഗ സാധന വിലക്കയറ്റവും.\nപകര്‍ച്ചവ്യാധിക്കാലത്തെ കേന്ദ്ര സര്‍ക്കാരിന്റെ 'മാസ്‌കിട്ട ഈ ഇന്ധന തീരുവ കൊള്ള' യ്‌ക്കെതിരെ സമരം ചെയ്യാന് കോണ്‍ഗ്രസിന് താല്‍പ്പര്യമില്ല. മറിച്ച് സംസ്ഥാനത്ത് വൈദ്യുതി ബില്ലിന്റെ പേരില് പുകമറ സൃഷ്ടിച്ച് വെളിച്ചം കെടുത്തല് സമരം നടത്തുകയായിരുന്നു. വൈദ്യുതി ചാര്‍ജ് വര്‍ധിപ്പിച്ചുവെന്ന് പറഞ്ഞുകൊണ്ടായിരുന്നു കോണ്‍ഗ്രസ് നേതാക്കളുടെ സമരം. എന്നാല്, വൈദ്യുതിചാര്‍ജ് വര്‍ധിപ്പിച്ചിട്ടേയില്ല. മറ്റുസംസ്ഥാനങ്ങളേക്കാള് കുറവാണ് കേരളത്തിലെ വൈദ്യുതി നിരക്ക്. ബിജെപിയുടെയും കോണ്‍ഗ്രസിന്റെയും ഭരണങ്ങളുള്ള സംസ്ഥാനങ്ങളിലേക്കാള് എത്രയോ കുറഞ്ഞ നിരക്കാണ്. കോവിഡ്കാരണം വീടുകളില്‍നിന്ന് മീറ്റര്‍റീഡിങ് എടുക്കാന് കഴിയാത്ത വിഷയം കെഎസ്ഇബിക്ക് ഉണ്ടായിട്ടുണ്ട്. അതിനുശേഷം നല്‍കിയ വൈദ്യുതി ബില്ലിനെപ്പറ്റി ഒട്ടനേകം പരാതികള് വന്നിട്ടുണ്ട്. ഇവ പരിഹരിക്കാന് വൈദ്യുതി ബോര്‍ഡ് നടപടികള് പ്രഖ്യാപിക്കുകയും ചെയ്തു.\nകോവിഡ് കാലത്തടക്കം പവര്‍കട്ടും ലോഡ്‌ഷെഡ്ഡിങ്ങുമില്ലാതെ കേരളത്തിന് വെളിച്ചം നല്‍കിയ സ്ഥാപനമാണ് വൈദ്യുതി ബോര്‍ഡ്. ബോര്‍ഡിനെതിരെ ഇപ്പോള് നടക്കുന്ന പ്രതിപക്ഷത്തിന്റെ സമരം രാഷ്ട്രീയ ദുഷ്ടലാക്കോടെയുള്ളതാണ്.\nസിപിഎം കെഎസ്ഇബി കോണ്‍ഗ്രസ് വൈദ്യുതി ബില് ഇന്ധന തീരുവ കൊള്ള


ബംഗാളിലെ പഞ്ചായത്ത് തെരഞ്ഞെടുപ്പില് തൃണമൂല്; ബിജെപി രണ്ടാമത്\n17 May 2018 1:17 PM GMT\nപശ്ചിമബംഗാള് തെരഞ്ഞെടുപ്പ് തൂത്തുവാരി തൃണമൂല് കോണ്‍ഗ്രസ്. ആകെയുള്ള 58,692 സീറ്റുകളില് പോളിംഗ് നടന്ന 38,616 സീറ്റുകളിലെ ഫലമാണ് പുറത്തു വന്നത്. 20,076 സീറ്റികളില് തൃണമൂല് എതിരില്ലാതെ തെരഞ്ഞെടുക്കപ്പെട്ടിരുന്നു.\nഅതേസമയം പതിറ്റാണ്ടോളം ബംഗാള് ഭരിച്ച ഇടതുമുന്നണി പഞ്ചായത്ത് തെരഞ്ഞെടുപ്പില് മൂന്നാം സ്ഥാനത്തേക്ക് പിന്തള്ളപ്പെട്ടു. 898 ഗ്രാമ പഞ്ചായത്ത് സീറ്റുകളില് വിജയവും 242 സീറ്റുകളില് ലീഡുമാണ് അവര്‍ക്ക് നിലവിലുള്ളത്. അതേസമയം 317 സ്വതന്ത്ര സ്ഥാനാര്‍ത്ഥികള് അപ്രതീക്ഷിതമായി ജയിച്ചു കയറി. 136 സീറ്റുകളില് അവര് ലീഡ് ചെയ്യുന്നുമുണ്ട്. ചിലയിടങ്ങളിലെ ബിജെപി-സിപിഎം അലിഖിത കൂട്ടുകെട്ടാണ് സ്വതന്ത്രരുടെ വിജയത്തിന് കാരണമെന്നാണ് വിലയിരുത്തല്. 31,836 ഗ്രാമപഞ്ചായത്ത്, 6158 പഞ്ചായത്ത് സമിതികള്, 621 ജില്ലാ പരിഷത്ത് എന്നിവിടങ്ങളിലായിരുന്നു തെരഞ്ഞെടുപ്പ്. 73 ശതമാനമായിരുന്നു പോളിംഗ്.\nഇതിനിടെ പഞ്ചായത്ത് തെരഞ്ഞെടുപ്പിനോട് അനുബന്ധിച്ച് പലയിടങ്ങളിലും അക്രമങ്ങള് അരങ്ങേറിയിരുന്നു. വെസ്റ്റ് മിഡ്‌നാപുരിലെ ധനേശ്വര്‍പുരില് തൃണമൂല് കോണ്‍ഗ്രസ് പ്രവര്‍ത്തകര് വോട്ടെണ്ണല് തടസ്സപ്പെടുത്തി. ജല്‍പൈഗുരി പോളിടെക്‌നിക് ഇസ്റ്റിറ്റിയൂട്ടിലെ വോട്ടെണ്ണല് കേന്ദ്രത്തില് നിന്നും 40 മൊബൈല് ഫോണുകള് പിടിച്ചെടുത്തതായി ഐഎന്‍ഐ റിപ്പോര്‍ട്ട് ചെയ്തു. നാമനിര്‍ദ്ദേശ പത്രിക സമര്‍പ്പണത്തിന് ഹൈക്കോടതി ഓണ്‍ലൈന് സാധ്യത വരെ തേടിയ തെരഞ്ഞെടുപ്പാണ് ഇത്. പത്രിക സമര്‍പ്പിക്കുന്നതിന് തൃണമൂല് പ്രവര്‍ത്തകര് ബലപ്രയോഗത്തിലെ തങ്ങളെ തടയുന്നതായി ചൂണ്ടിക്കാട്ടി സിപിഎം, ബിജെപി, കോണ്‍ഗ്രസ് സ്ഥാനാര്‍ത്ഥികള് പരാതി നല്‍കിയിരുന്നു. ഇതേ തുടര്‍ന്നാണ് ഓണ്‍ലൈന് വഴി പത്രികകള് സ്വീകരിക്കാന് കോടതി ആവശ്യപ്പെട്ടത്.\ncongress PanchayatElection trinamoolcongress WestBengalElection


സ്വർണ്ണക്കടത്ത് കോണ്‍സല് ജനറലിന്‍റേയും അറ്റാഷെയുടേയും അറിവോടെ; ഉന്നതരുടെ പങ്ക് വെളിപ്പെടുത്തി സ്വപ്നയും സന്ദീപും – Jaihind TV\nസ്വർണ്ണക്കടത്ത് കോണ്‍സല് ജനറലിന്‍റേയും അറ്റാഷെയുടേയും അറിവോടെ; ഉന്നതരുടെ പങ്ക് വെളിപ്പെടുത്തി സ്വപ്നയും സന്ദീപും\nകൊച്ചി: സ്വർണ്ണക്കള്ളക്കടത്തിൽ ഉന്നതരുടെ പങ്ക് വെളിപ്പെടുത്തി സ്വപ്നയും സന്ദീപും. യുഎഇ കോൺസുലേറ്റ് ജനറലിനും, അറ്റാഷെക്കും നയതന്ത്ര ചാനൽ വഴിയുള്ള സ്വർണ്ണക്കടത്ത് അറിയാമായിരുന്നുവെന്ന് പ്രതികൾ കസ്റ്റംസിന് മൊഴി നൽകി. ഒരു കിലോ സ്വർണ്ണത്തിന് 1500 ഡോളർ കമ്മീഷനായി നൽകിരുന്നെന്നും സ്വപ്ന കസ്റ്റംസിനോട് വെളിപ്പെടുത്തി.\nസ്വർണ്ണക്കളക്കടത്ത് കേസിൽ യുഎഇ കൗൺസിലേറ്റിലെ ഉന്നതർക്കും പങ്കുണ്ടെന്നാണ് കേസിലെ പ്രതികളുടെ മൊഴി. യു എ ഇ കോൺസുലേറ്റ് ജനറലിനും അറ്റാഷെക്കും സ്വർണ്ണക്കടത്ത് അറിയാമായിരുന്നതായി കസ്റ്റംസിനോട്3പ്രതികളും പറഞ്ഞിട്ടുണ്ട്. സ്വർണ്ണക്കടത്ത് തുടങ്ങിയത് അറ്റാഷെയുടെ അറിവോടെയും സഹായത്തോടെയുമാണ്. 2018 ജൂലൈ മുതൽ ഇക്കഴിഞ്ഞ ജൂൺ വരെ 18 തവണ നയതന്ത്ര ചാനൽ വഴി സ്വർണ്ണം കടത്തിതിയിട്ടുണ്ട്. ഓരോ തവണ സ്വർണ്ണം കടത്തുമ്പോഴും ഒരു കിലോ സ്വർണ്ണത്തിന് 1500 ഡോളർ എന്ന നിരക്കിൽ അറ്റഷേക്കും മറ്റും കമ്മീഷൻ ഇനത്തിൽ നൽകാറുണ്ടായിരുന്നു. എന്നിങ്ങനെയാണ് സ്വപ്നയുടേയും സന്ദീപിന്‍റേയും മൊഴി.\nനേരത്തെ സരിത്തും അറ്റാഷെയുടെ പങ്ക് വ്യക്തമാക്കി കസ്റ്റംസിന് മൊഴി നൽകിയിരുന്നു.3പ്രതികളുടെ മൊഴിയും കോൺസുലേറ്റിലെ ഉന്നതർക്ക് സ്വർണ്ണക്കടത്തിൽ ബന്ധമുണ്ടന്ന് വ്യക്തമാക്കുന്നതാണ്. എന്‍ഐഎ യുടെ കസ്റ്റഡിയിലിരിക്കെ കസ്റ്റംസ് നടത്തിയ2ദിവസത്തെ ചോദ്യം ചെയ്യലിലാണ് സ്വപ്നയും സന്ദീപും ഉന്നതരുടെ പങ്കിനെ കുറിച്ച് മൊഴി നൽകിയിട്ടുള്ളത്. ഇപ്പോൾ എന്‍ഐഎ യുടെ ജുഡീഷ്യൽ കസ്റ്റഡിയിലുള്ള രണ്ട്പ്രതികളെയും കസ്റ്റഡിയിൽ ലഭിക്കാൻ കസ്റ്റംസ് തിങ്കളാഴ്ച്ച കോടതിയിൽ അപേക്ഷ സമർപ്പിക്കും. അതിനിടെ സ്വർണ്ണക്കടത്തിലെ നിർണ്ണായക കണ്ണി കെ.ടി റമീസ് ആന്നെന്ന് എന്‍ഐഎ തിരിച്ചറിഞ്ഞു. കെ.ടി റമീസിനെ പ്രതി പട്ടികയിൽ ഉൾപ്പെടുത്തി അറസ്റ്റ് ചെയ്യാനുള്ള നീക്കത്തിലാണ് എന്‍ഐഎ. കേസിലെ മുഖ്യ ആസൂത്രകരായി അന്വേഷണ സംഘം വിലയിരുത്തുന്നത് കെ.ടി റമീസിനെയും സന്ദീപിനെയുമാണ്. റമീസ് രാജ്യദ്രോഹ പ്രവർത്തനം നടത്തിയതായും എന്‍ഐഎക്ക് തെളിവ് ലഭിച്ചിട്ടുണ്ട്.


ബാങ്കുകള് ലയിക്കുന്നത് നിങ്ങളെ എങ്ങനെ ബാധിക്കും? | bank merger\nബാങ്കുകള് ലയിക്കുന്നത് നിങ്ങളെ എങ്ങനെ ബാധിക്കും?\nSep 2, 2019, 11:20 AM IST\nലയനത്തോടെ ഇല്ലാതാകുന്ന ബാങ്കുകളിലുള്ള നിങ്ങളുടെ സേവിങ്‌സ് അക്കൗണ്ടിനെയും സ്ഥിരനിക്ഷേപത്തെയും കുറച്ചുകാലത്തേയ്‌ക്കെങ്കിലും ബാധിക്കും.\n10 പൊതുമേഖല ബാങ്കുകള് ലയിപ്പിച്ച് നാലെണ്ണമാക്കാന് കേന്ദ്ര സര്‍ക്കാര് തത്വത്തില് തീരുമാനിച്ചുകഴിഞ്ഞു. ഇതോടെ പൊതുമേഖല ബാങ്കുകളുടെ എണ്ണം 27ല്‍നിന്ന് 12 ആകും.\nലയിക്കുന്ന ബാങ്കുകളുടെ ചെക്കു ബുക്കുകള് ഉപയോഗശൂന്യമാകും. എന്നിരുന്നാലും നിശ്ചിത കാലാവധിവരെ ഇവ ഉപയോഗിക്കാന് അവസരം ലഭിച്ചേക്കാം.\nവിവിധ സാമ്പത്തിക ഇടപാടുകള്‍ക്കായി അക്കൗണ്ട് നമ്പറും ഐഎഫ്എസ് സി കോഡും നിങ്ങള് ഇതിനകം നല്‍കിയിട്ടുണ്ടാകും. ലാഭവിഹിതവും ശമ്പളവും ഓട്ടോ ക്രഡിറ്റായുമാണ് ലഭിക്കുന്നത്. വിവിധ ബില്ലുകളും മ്യൂച്വല് ഫണ്ട് എസ്‌ഐപിയും ഡെബിറ്റ് ചെയ്യുന്നത് ഇസിഎസ് മാന്‍ഡേറ്റ് വഴിയാണ്. ഏത് ബാങ്കിലാണോ ലയിക്കുന്നത് ആ ബാങ്കിന്റെ അക്കൗണ്ട് നമ്പറും ഐഎഫ്എസ് സി കോഡുമായിരിക്കും ഭാവിയിലെ ഉപയോഗത്തിനായി നിങ്ങള്‍ക്ക് ലഭിക്കുക. അതുകൊണ്ടുതന്നെ ഈ വിവരങ്ങളെല്ലാം പുതുക്കി നല്‍കേണ്ടിവരും. അസോസിയേറ്റ് ബാങ്കുകള് എസ്ബിഐയില് ലയിച്ചപ്പോള് 1,300 ശാഖകളുടെ ഐഎഫ്എസ് സി കോഡുകളാണ് മാറിയത്.\nനിലവിലുള്ള ബാങ്കിന്റെ ക്രഡിറ്റ്, ഡെബിറ്റ് കാര്‍ഡുകള് മാറ്റേണ്ടിവരും. എങ്കിലും നിശ്ചിത കാലയളവുവരെ പഴയ കാര്‍ഡുകള് ഉപയോഗിക്കാന് അവസരം നല്‍കിയേക്കും.\nസ്ഥിര നിക്ഷേപങ്ങള് പുതിയ ബാങ്കിലേയ്ക്ക് മാറ്റണം. അതിനായി ബാങ്കിനെ സമീപിച്ച് നടപടിക്രമങ്ങള് പൂര്‍ത്തിയാക്കേണ്ടിവരും.\nനിലവില് വായ്പയെടുത്തവരുടെ പലിശ നിരക്ക് പുതിയ ബാങ്കിലേയ്ക്ക് മാറുമ്പോള് എപ്രകാരമായിരിക്കുമെന്ന് ഇപ്പോള് പറയാനാകില്ല. മാര്‍ജിനാല് കോസ്റ്റ് അടിസ്ഥാനമാക്കിയുള്ള വായ്പ പലിശ നിരക്ക് വ്യത്യസ്ത രീതിയിലാണ് പലബാങ്കുകളും നടപ്പാക്കിയിട്ടുള്ളത്.\nഷെയര് മാര്‍ക്കറ്റില് ലിസ്റ്റ് ചെയ്തിട്ടുള്ള ബാങ്കാണ് ലയിക്കുന്നതെങ്കില് ഓഹരി അനുപാതം നിശ്ചയിക്കുമ്പോള് അത് നിങ്ങളുടെ നിക്ഷേപത്തെ ബാധിച്ചേക്കാം.\nബാങ്കുകള് ലയിക്കുമ്പോള് ശാഖകളുടെ എണ്ണം വര്‍ധിക്കും. ഇത് ഉപഭോക്താവിന് ഗുണകരമാണ്. താമസിക്കുന്ന സ്ഥലത്ത് ഒന്നോ രണ്ടോ ശാഖകള് മാത്രമാകും നേരത്തെ ഉണ്ടായിരിക്കുക. ലയനത്തോടെ ശാഖകളുടെ എണ്ണം കൂടും.\nഅതായത്, ഓറിയന്റല് ബാങ്ക് ഓഫ് കൊമേഴ്‌സും യുണൈറ്റഡ് ബാങ്ക് ഓഫ് ഇന്ത്യയും പഞ്ചാബ് നാഷണല് ബാങ്കില് ലയിക്കുമ്പോള് പിഎന്‍ബി രാജ്യത്തെ രണ്ടാമത്തെ വലിയ പൊതുമേഖല ബാങ്കാകും. 11,437 ശാഖകളാകും ബാങ്കിന് ഉണ്ടാകുക.\n10 പൊതുമേഖല ബാങ്കുകള് ലയിപ്പിച്ച് നാലെണ്ണമാക്കുന്നു\nസാമ്പത്തികമേഖലയ്ക്ക് ഉത്തേജനപദ്ധതി പ്രഖ്യാപിച്ചതിനുപിന്നാലെ പത്തു പൊതുമേഖലാ ബാങ്കുകൾ ..\nഎസ്ബിഐ എടിഎം ഇടപാട് നിരക്കുകള് പരിഷ്‌കരിച്ചു\n26-നും 27-നും ബാങ്ക് പണിമുടക്ക്\nഎസ്ബിഐ വീണ്ടും നിക്ഷേപ പലിശയും വായ്പ പലിശയും കുറച്ചു\nകേരളം അവധിയിൽ; ബാങ്കുകൾ തിങ്കളും വ്യാഴവുംമാത്രം\nസുരക്ഷിതമാക്കാം ‘ക്രെഡിറ്റ് കാർഡ് ’ ഇടപാടുകൾ


മനസ്സിലാക്കി കളിച്ചാൽ മതി' ; കട തുറക്കില്ല ,നിയമ ലംഘനം എങ്ങനെ നേരിടണമെന്ന് അറിയാം, മുഖ്യമന്ത്രി. - politicaleye.news\nന്യൂസ് ഡെസ്‌ക് :സർക്കാർ പ്രഖ്യാപിക്കുന്ന ഇളവിന് കാത്തുനിൽക്കില്ലെന്നും വ്യാഴാഴ്ച ഉൾപ്പെടെ കടകൾ തുറക്കുമെന്നുമുള്ള വ്യാപാരികളുടെ നിലപാടിന് മറുപടിയുമായി മുഖ്യമന്ത്രി പിണറായി വിജയൻ. കടകൾ തുറക്കണം എന്നുതന്നെയാണ് എല്ലാവരുടെയും ആഗ്രഹം. പക്ഷേ, സാഹചര്യം അതിന് അനുവദിക്കുന്നില്ലെന്നതാണ് വസ്തുത. വ്യാപാരികളുടെ വികാരം മനസ്സിലാക്കുകയും അവരുടെ ഒപ്പം നിൽക്കുകയും ചെയ്യുന്നു. എന്നാൽ അവർ മറ്റൊരു രീതിയിലേക്ക് പോകരുതെന്നും അങ്ങനെയൊരു നിലയുണ്ടായാൽ നേരിടേണ്ട രീതിയിൽ നേരിടുമെന്നും മുഖ്യമന്ത്രി മുന്നറിയിപ്പ് നൽകി.\nഎല്ലാ ദിവസവും കടകൾ തുറക്കാൻ അനുവദിക്കില്ല. സാഹചര്യത്തിനനുസരിച്ച് പരമാവധി ഇളവുകൾ നൽകുന്നുണ്ട്. നിയന്ത്രണങ്ങൾ മനുഷ്യ ജീവൻ സംരക്ഷിക്കുന്നതിന് വേണ്ടിയാണെന്നും അദ്ദേഹം വ്യക്തമാക്കി. എ, ബി, സി വിഭാഗങ്ങളിലുള്ള, നിലവിൽ പ്രവർത്തിക്കാൻ അനുമതിയുള്ള കടകൾക്ക് എട്ട് മണി വരെ പ്രവർത്തനാനുമതി നൽകും. ഇലക്ട്രോണിക്സ് കടകൾ കൂടുതൽ ദിവസങ്ങളിൽ തുറക്കാൻ അനുവദിക്കും. ഓൺലൈൻ പഠനം നടക്കുന്ന സാഹചര്യത്തിൽ വിദ്യാർത്ഥികൾക്ക് സഹായകമാകുന്നതിനാണ് ഇത്തരമൊരു നടപടി.\nസംസ്ഥാനത്ത് തിങ്കൾ മുതൽ വെള്ളി വരെ ബാങ്കുകളിൽ പൊതുജനങ്ങൾക്ക് പ്രവേശനം അനുവദിക്കും. നേരത്തെ ചൊവ്വ, വ്യാഴം ദിവസങ്ങളിൽ പ്രവേശനം അനുവദിച്ചിരുന്നില്ല. നിയന്ത്രണം ഏർപ്പെടുത്തേണ്ട സ്ഥലങ്ങളിൽ മൈക്രോ കണ്ടെയ്ൻമെന്റ് സോണുകൾ പ്രഖ്യാപിക്കാൻ കളക്ടർമാർക്ക് അനുമതി നൽകാൻ തീരുമാനിച്ചുവെന്നും അദ്ദേഹം പറഞ്ഞു.\nസംസ്ഥാനത്ത് വ്യാഴം, വെള്ളി ദിവസങ്ങളിൽ പരിശോധന വർധിപ്പിക്കും. രണ്ടരലക്ഷം സാമ്പിൾ വരെ പരിശോധിക്കാനാണ് തീരുമാനം. സംസ്ഥാനത്ത് ടിപിആർ അനുസരിച്ചുള്ള നിയന്ത്രണങ്ങൾ തുടരുമെന്നും പൊതുജനം സഹകരിക്കണമെന്നും മുഖ്യമന്ത്രി പറഞ്ഞു.


ശബരിമല ചവുട്ടിയാല് യുവതികളെ പുരുഷനും പുലിയും പിടിക്കാം; പ്രയാര് ഗോപാലകൃഷ്ണന് - Mathrumalayalam\nHome Uncategorized ശബരിമല ചവുട്ടിയാല് യുവതികളെ പുരുഷനും പുലിയും പിടിക്കാം; പ്രയാര് ഗോപാലകൃഷ്ണന്\nപത്തനംതിട്ട: ശബരിമലയില് യുവതികള് പ്രവേശിക്കുന്നതിനെ എതിര്‍ത്ത് ദേവസ്വം ബോര്‍ഡ് മുന് പ്രസിഡന്റ് പ്രയാര് ഗോപാലകൃഷ്ണന് രംഗത്ത്.\nയുവതികള് ശബരിമല കയറിയാല് പുരുഷനും പുലിയും പിടിക്കാമെന്ന് പ്രയാര് അഭിപ്രായപ്പെട്ടു.യുവതികള്‍ക്ക് പ്രവേശനം അനുവദിച്ചാല് അയ്യപ്പന്റെ ചൈതന്യം ഇല്ലാതാകുമെന്നാണ് പ്രയാര് ഗോപാലകൃഷ്ണന്‍റെ പക്ഷം. ശബരിമലയെ തായ് ലാന്‍ഡാക്കി മാറ്റരുതെന്നും യുവതികള് മല കയറിയാല് പിന്നെ താന് ശബരിമല കയറില്ലെന്നും പ്രയാര് പത്തനംതിട്ട പ്രസ് ക്ലബില് നടന്ന മുഖാമുഖത്തില് വ്യക്തമാക്കി.\nശബരിമലയിലെ സ്ത്രീപ്രവേശനത്തിനെതിരെ ഇപ്പോള് നടക്കുന്ന സമരത്തില് രാഷ്ട്രീയമില്ലെന്നും അദ്ദേഹം വ്യക്തമാക്കി. സുപ്രീംകോടതി വിധിയ്‌ക്കെതിരെ കേന്ദ്രസംസ്ഥാന സര്‍ക്കാരുകള് ഓര്‍ഡിനന്‍സ് ഇറക്കണമെന്നും പ്രയാര് ആവശ്യപ്പെട്ടു.\nPrevious articleഎസ്.പി.ഫോര്‍ട്ട് ഹോസ്പിറ്റലിന്റെ സേഫ് എ തോണ് ‘ മാരത്തോണ്’ 14ന്\nNext articleഅഴിമതി: തിഴ്‌നാട് മുഖ്യമന്ത്രി പളനിസ്വാമിക്കെതിരെ സി.ബി.ഐ അന്വേഷണത്തിന് മദ്രാസ് ഹൈക്കോടതി ഉത്തരവ്


By Webdesk October 22, 2019 No Comments\nതാര പുത്രിയായ മീനാക്ഷിയുടെ അടുത്ത സുഹൃത്തുക്കളാണ് നമിതാ പ്രമോദും താരമായ നാദിർഷയുടെ മകളും. മീനുക്കുട്ടിയുടെ കുഞ്ഞനുജത്തി മഹാലക്ഷ്മിയുടെ പിറന്നാൾ ആഘോഷം ആയിരുന്നു കഴിഞ്ഞ ദിവസം. ആഘോഷങ്ങൾക്ക് ശേഷമാണ് ദിലീപ് ആദ്യമായി മഹാലക്ഷ്മിയുടെ ചിത്രങ്ങൾ സോഷ്യൽ മീഡിയയിലൂടെ പങ്കുവച്ചത്. ദിലീപിനെയും കാവ്യമാധവനെയും മീനാക്ഷിയെയും പല ചടങ്ങുകളിലും കാണാറുണ്ടെങ്കിലും മഹാലക്ഷ്മിയെ ഇതുവരെ കണ്ടിട്ടില്ല എന്ന ആരാധകരുടെ പരാതിയാണ് ഇതിനോടകം തീർന്നത്.\nമീനാക്ഷിക്കും കുടുംബത്തിനും ഒപ്പമുള്ള ചിത്രം പങ്കുവെച്ചുകൊണ്ട് ആയിഷ നാദിർഷ ഇത് മിസ്സ് ചെയ്തു എന്നാണ് നാമിതാപ്രമോദ് ഇൻസ്റ്റഗ്രാമിൽ കുറിച്ചിരിക്കുന്നത്. താൻ രണ്ടുദിവസമായി ഡിപ്രഷനിലായിരുന്നു എന്നാണ് ആയിഷ മറുപടിയായി നൽകിയിരിക്കുന്നത്. തങ്ങളുടെ അരികിലേക്ക് വേഗം കടന്നു വരൂ ആയിഷൂ എന്നും നമിത കുറച്ചിട്ടുണ്ട്. ലാല് ജോസ്, സൈജു കുറുപ്പ് തുടങ്ങിയവരും ദിലീപിന്‍രെ മകളുടെ പിറന്നാളാഘോഷത്തിനായി എത്തിയിരുന്നു. ഇവരുടെ ചിത്രങ്ങളും സോഷ്യൽ മീഡിയയിൽ വൈറൽ ആയിരുന്നു.\nPrevious Articleകെജിഎഫ് രണ്ടാം ഭാഗം ഇറങ്ങുമ്പോള് ആദ്യ ഭാഗം ഒന്നുമായിരുന്നില്ലെന്ന് നിങ്ങള്‍ക്ക് തോന്നും ! മനസ്സ് തുറന്ന് യഷ്\nNext Article ജോജുവിന് കേക്ക് പങ്കുവെച്ച് നൽകി മമ്മൂക്ക;വൺ സിനിമയുടെ ലൊക്കേഷനിൽ ജോജുവിന്റെ പിറന്നാൾ ആഘോഷമാക്കി അണിയറ പ്രവർത്തകർ


By : Vidya Rajeev6 ഞാലിപ്പൂവൻപഴം ,ഒന്നര ഗ്ലാസ് പാല്, പഞ്ചസാര, വെള്ളം, ചൈനാ ഗ്രാസ് പിന്നെ ബദാം.പഴം ഫോർക്ക് ഉപയോഗിച്ച് ഉടയ്ക്കുക. ഒരു പാത്രത്തിൽ അര ഗ്ലാസ് പാൽ,പഞ്ചസാര,ചൈന ഗ്രാസ് എന്നിവ ചേർത്ത് നന്നായി തിളപ്പിക്കുക. ഇതിൽ പഴം ചേർത്ത് നന്നായി ഇളക്കി ഒരു കിണ്ണത്തിൽ പകർന്നു വെക്കുക. ബാക്കിയുള്ള പാൽ അല്പം വെള്ളം പഞ്ചസാര ചൈന ഗ്രാസ് എന്നിവ ചേർത്ത് തിളപ്പിച്ച് പഴം മിശ്രിതത്തിനു മുകളിൽ പകരുക. തണുക്കുമ്പോൾ ബദാം വെച്ച് ഗാർണിഷ് ചെയ്യുക. ഫ്രിഡ്ജിൽ വെച്ച് തണുപ്പിച്ച് ഉപയോഗിക്കുക..


?? മാച്ചിനാരിയിലെ സ്ത്രീ ശബ്ദം, ഒരുപാട് പറഞ്ഞും കേട്ടും അറിഞ്ഞ സല്‍വ മടപ്പള്ളി കോളേജില് ഒരു മതഭ്രാന്തി ആയിത്തീര്‍ന്ന സന്ദര്‍ഭം ഒരല്‍പം വിശദീകരിക്കാമോ?\nതിരുവനന്തപുരം ലോ അക്കാദമിയില് സംയുക്ത സമരസമിതി പഠിപ്പുമുടക്കിന് ആഹ്വാനം ചെയ്ത ദിവസം ഞങ്ങള് പഠിപ്പ് മുടക്കിന് അനുവാദം ചോദിച്ച് പ്രിന്‍സിപ്പാളിന് നോട്ടീസ് നല്‍കി. നിങ്ങള് സമരത്തിലില്ലാത്ത സംഘടന ആയത്‌കൊണ്ട് അനുവാദം തരില്ലാന്ന് പ്രിന്‍സിപ്പാള് പറഞ്ഞു. അപ്പോള് ഇ തൊന്നും ഇവിടെ നടക്കില്ല എന്ന് പറഞ്ഞുകൊണ്ട് എസ്.എഫ് ഐ നേതാക്കള് പ്രിന്‍സിപ്പാളുടെ റൂമിലേക്ക് കയറി വന്ന് കുറെ ചീത്ത വിളിച്ചു. ചില അധ്യാപകരും എസ്.എഫ്.ഐക്കാര്‍ക്ക് അനൂകൂലമായി സംസാരിച്ചു. നിങ്ങളുടെ നന്മക്ക് ഇതൊന്നും ചെയ്യാതിരിക്കുന്നതാണ് നല്ലത് എന്നാണ് അവര് പറഞ്ഞത്. ഞങ്ങള് പ്രകടനം വിളിക്കാന് അനുവാദം വാങ്ങി പുറത്തിറങ്ങിയപ്പോള് എസ് എഫ് ഐ നേതാക്കള് വന്ന് തടഞ്ഞു. അപ്പോള് ഞങ്ങള് അവിടെ നിന്ന് മുദ്രാവാക്യം വിളിച്ചു. ഒരുപാട് എസ് എഫ് ഐ ക്കാര് ഓടി വന്ന് സ്വാതന്ത്ര്യം, ജനാധിപത്യം മുദ്രാവാക്യം മുഴക്കി അടിക്കാന് തുടങ്ങി. ഞങ്ങള് എട്ട് പേരാണ് ഉണ്ടായിരുന്നത്. അഞ്ച് പെണ്‍കുട്ടികളും മൂന്ന് ആണ്‍കുട്ടികളും. ആറ് പേര് ഫസ്റ്റ് ഇയര് കുട്ടികളാണ്. ആണ്‍കുട്ടികളെ മൂന്ന് ഭാഗത്തേക്കായി അവര് പിടിച്ചുകൊണ്ടുപോയി. തടയാന് ശ്രമിച്ച എന്നെയും കൂടെയുള്ളവരെയും അവര് മുഖത്തടിക്കുകയും കൈപിടിച്ച് തിരിക്കുകയും പറയാനറക്കുന്ന അസഭ്യങ്ങള് വിളിക്കുകയും ചെയ്തു. എസ്.എഫ് ഐ യൂണിറ്റ് സെക്രട്ടറിയായ സെക്കന്റ് ഇയര് ഇംഗ്ലീഷിലെ ആശിഖും യൂണിയന് ചെയര്‍മാന് നിജിലേഷും അവിടത്തെ നേതാക്കളായ അഖിലും അര്‍ജുനും വിജിനുമാണ് എന്നെയും കൂടെയുള്ള പെണ്‍കുട്ടികളെയും തല്ലിയത്. ആണ്‍കുട്ടികളെ ഇവരുടെ നേതൃത്വത്തില് കൂട്ടമായി അടിക്കുകയായിരുന്നു.\n??അന്നത്തെ ആ സംഭവത്തിനു ശേഷം പിന്നീട് കാണുന്നത് ഒത്തുതീര്‍പ്പു ശ്രമങ്ങളും അടിയും ഒച്ചപ്പാടുകളുമൊക്കെയാണ്.\n-അതെ, അന്ന് കുറച്ച് കഴിഞ്ഞപ്പോള് ഞങ്ങള് പ്രിന്‍സിപ്പാളിന്റെ റൂമില് എത്തി. അപ്പോള് അവിടേക്ക് ചെയര്‍മാന് വന്ന് സര് ഒരു പരാതിയുണ്ട് എന്ന് പറഞ്ഞു. അനുശ്രീ എന്ന എസ്. എഫ്.ഐ നേതാവിനെ ഇന്‍ക്വിലാബിന്റെ പ്രവര്‍ത്തകനായ അസ്‌ലം മുഖത്തടിച്ചു, തല്ലി എന്നായിരുന്നു പരാതി. ഇതിലാരാണ് അസ്‌ലം എന്ന് നിനക്കറിയാമോ എന്ന് പ്രിന്‍സിപ്പാള് അനുശ്രീയോട് ചോദിച്ചു. അവള്‍ക്ക് അറിയില്ലായിരുന്നു. കൂടെ ഉണ്ടായിരുന്ന കുട്ടിയാണ് കാണിച്ച് കൊടുത്തത്. പോലീസ് വന്നപ്പോഴാണ് ആശുപത്രിയില് പോവാന് അവസരമുണ്ടായത്. ആശുപത്രിയിലും പോലീസ് സ്‌റ്റേഷനിലുമൊന്നും ഞങ്ങളുടെ പരിക്കിനും പരാതിക്കുമൊന്നും അവര് ഒരു ഗൗരവവും തന്നില്ല.\nപിന്നീടങ്ങോട്ട് കേസ് ഒത്തുതീര്‍പ്പിനുള്ള ഓട്ടത്തില് ആയിരുന്നു അവര്. ഇതിനു വേണ്ടി എന്റെ രക്ഷിതാക്കളെ കോളേജില് വിളിച്ചു വരുത്തി. എന്നാല് അവരും എന്റെ നിലപാടില് ഉറച്ചു നില്‍ക്കുകയായിരുന്നു. കേസ് പിന്‍വലിക്കില്ലെന്ന് ഉറപ്പായതോടെ എസ്.എഫ്.ഐ പ്രവര്‍ത്തകര് എന്നെയും മറ്റുള്ളവരെയും പ്രകോപിപ്പിക്കാന് പരമാവധി ശ്രമിച്ചു.\n?? സല്‍വക്കെതിരെ കോളേജിലെ പ്രധാനപ്പെട്ട ഒരു വിദ്യര്‍ത്ഥി സംഘം കൂട്ടമായി തിരിഞ്ഞ് പോരടിക്കുമ്പോഴും സോഷ്യല് മീഡിയകളിലടക്കം നിറഞ്ഞ് നില്‍ക്കുമ്പോഴും ഒരു പെണ്‍കുട്ടിയാണ് സല്‍വ എന്ന നിലക്ക് സ്വാഭാവികമായും വീട്ടുകാര്‍ക്ക് മാനസിക പ്രയാസങ്ങള് ഉണ്ടാകാം, അതും ഈ ഒരു കാലത്ത്. എന്തായിരുന്നു കുടുംബത്തില് നിന്നുള്ള പ്രതികരണം ?\n- ഈ ഒരു സന്ദര്‍ഭത്തില് പോലും എനിക്കിങ്ങനെ തളരാതെ നില്‍ക്കാന് കഴിയുന്നത് വീട്ടില് നിന്നുള്ള നല്ലൊരു സപ്പോര്‍ട്ട് കൊണ്ട് തന്നെയാണ്. എന്നെ സംബന്ധിച്ചിടത്തോളം ഉപ്പ പ്രസ്ഥാനവുമായി ബന്ധമില്ലാത്ത ഒരു സ്വതന്ത്ര ചിന്താഗതിയുള്ള ഒരാളാണ്. അതുകൊണ്ടു തന്നെ ഞാന് കേസുകൊടുത്ത അഖിലിനെതിരെ വളരെ ശക്തമായി പ്രതികരിച്ചതും ഉപ്പയാണ്. ഒരു പെണ്‍കുട്ടിയെ ഒരാണ്‍കുട്ടി കൈവെക്കാന് പാടില്ല എന്ന ഉറച്ച തീരുമാനവും പൊതുമാപ്പ് പറഞ്ഞേ പറ്റൂ എന്ന നിലപാടും അന്ന് ഉപ്പ കൈകൊണ്ടതാണ് കേസുമായി മുമ്പോട്ട് പോകാന് ഇത്രത്തോളം ആത്മവിശ്വാസം വന്നത്.\nഉമ്മാന്റെ കാര്യമാണെങ്കില് ഏതൊരുമ്മാക്കും സ്വാഭാവികമായും ഉണ്ടാകുന്നത് പോലെ വേവലാതി ഉണ്ടായിരുന്നു. എതിര്‍വശത്തുള്ളത് സി.പി.എം ആയതു കൊണ്ട് തന്നെ, എതിരാളികളെ ഇല്ലാതാക്കുക എന്ന നയം അവര്‍ക്കുള്ളതു കൊണ്ടും ഉമ്മാക്കും ഭയമായിരുന്നു എന്നെയും എന്തെങ്കിലും അവര് ചെയ്‌തേക്കുമോ എന്ന്. ഇതിലുപരി ഞാന് പ്രവര്‍ത്തിക്കുന്നതിനോ ഇടപെടലുകള് നടത്തുന്നതിനോ കേസുമായി മുന്നോട്ടു പോകുന്നതിനോ അവര് ഒരിക്കലും എതിരല്ല.\n?? ഇത്തരത്തില് ഒരു political background ഉള്ള കോളേജില് ആ politics ഇഷ്ടപ്പെട്ടു കൊണ്ടാണോ സല്‍വ എത്തിച്ചേരുന്നത്? അതോ രാഷ്ട്രീയപരമായി പ്രവര്‍ത്തിക്കണം എന്ന കാഴ്ച്ചപ്പാട് മാത്രം ഉള്ളത് കൊണ്ടാണോ?\n- ബി.എ പൊളിറ്റിക്‌സ് ഇഷ്ടപ്പെട്ടു തന്നെയാണ് എടുത്തത്. പിന്നെ ഇവിടെ എത്തുന്നതിനു മുമ്പ് തന്നെ മടപ്പള്ളിയെ കുറിച്ചും ഇവിടുത്തെ ഇങ്കുലാബിനെ പറ്റിയും നന്നായി അറിയുമായിരുന്നു. എസ്.എഫ്.ഐ ക്കാര് പറയുന്ന പോലെ ഈ മഴവില് കൂട്ടായ്മ ഉണ്ടാക്കാന് നേതൃത്വം നല്‍കിയവരില് എന്റെ ഇക്കാക്ക ഹബീബുറഹ്മാന് കൂടി ഉള്‍പ്പെട്ടിരുന്നു. അതുകൊണ്ട് തന്നെ ഇങ്കുലാബിനെ നന്നായി അറിഞ്ഞു കൊണ്ടാണ് കാമ്പസില് എത്തിയത്.\n?? സല്‍വ ഇപ്പഴും പഴയ സല്‍വയാണോ ? അതോ മടപ്പള്ളി സല്‍വയെ ഏതെങ്കിലും തരത്തില് മാറ്റിയിട്ടുണ്ടോ ?\n- സല്‍വ ഇപ്പഴും പഴയ സല്‍വ തന്നെയാണ്. എന്നാലും ആദ്യമൊക്കെ കാമ്പസില് വരുമ്പൊ ഒരു പേടിയായിരുന്നു, സീനിയേഴ്‌സ് ആണെങ്കില് അവരുടെ കീഴില് നില്‍ക്കേണ്ട ഒരു അവസ്ഥയുണ്ടായിരുന്നു. അതൊക്കെ ഇപ്പൊ മാറി കൊറച്ചു കൂടെ ബോള്‍ഡ് ആയി. അതൊക്കെ തന്നെയാണ് വലിയ മാറ്റം. പിന്നെ കൂട്ടുകാര്‍ക്കിടയിലെ സല്‍വ പഴയതു തന്നെയാണ്. മറ്റുള്ളവര് എത്രയൊക്കെ അപവാദങ്ങള് പറഞ്ഞ് നടന്നിട്ടും അവര്‍ക്കറിയുന്ന സല്‍വ ഇതൊന്നുമല്ല എന്നതു കൊണ്ടുതന്നെ കൂടെയുള്ളവര് അതൊന്നും വിശ്വസിച്ചിട്ടില്ല എന്നത് വളരെ സന്തോഷമുള്ള കാര്യമാണ്.\n?? ഒരു സംഭവത്തിന്റെ പേരില് നമ്മള് പോലും പ്രതീക്ഷിക്കാതെ കാര്യങ്ങള് കേസായും അടിപിടിയായും ഇവിടംവരെ എത്തി. ഇതെല്ലാം കോളേജിലെ നിലവിലെ സാഹചര്യങ്ങള് മാറ്റിയെടുക്കാന് പര്യാപ്തമാകുന്ന ഒന്നാണ് എന്ന് വിചാരിക്കുന്നുണ്ടോ? അല്ലെങ്കില് ഏതൊരര്‍ഥത്തിലുള്ള മാറ്റമാണ് സല്‍വയും കൂട്ടുകാരും പ്രതീക്ഷിക്കുന്നത് ?\n- ഏകാധിപത്യ തുരുത്തില് നിന്നും ജനാധിപത്യത്തിന്റെ വിശാലതയിലേക്കുള്ള മടപ്പള്ളിയുടെ ഈ ഒരു മാറ്റം തന്നെയാണ് നമ്മള് ആഗ്രഹിച്ചിരുന്നത്. പക്ഷെ അത് ഇത്രത്തോളം പ്രശ്‌നങ്ങളിലൂടെ ആകും നടക്കുക എന്ന് വിചാരിച്ചിരുന്നില്ല, എന്തായാലും ചെറിയ തരത്തിലുള്ള മാറ്റങ്ങള്‍ക്കെങ്കിലും തുടക്കമിടാന് കഴിഞ്ഞതില് സന്തോഷമുണ്ട്.\n?? ഇങ്കുലാബ് വിദ്യാര്‍ത്ഥി കൂട്ടായ്മയിലെ ഒരു ജി.ഐ.ഒ പ്രവര്‍ത്തകയാണ് സല്‍വ. ഇങ്കുലാബിന്റെ ബഹുസ്വരതയും നവജനാധിപത്യവും എല്ലാം പരിചയപ്പെടുത്തുന്നതിനിടയില് ഇസ്‌ലാമിക പ്രസ്ഥാനത്തിന്റെ പ്രവര്‍ത്തനങ്ങളെ കോളേജില് എങ്ങനെയാണ് മുന്നോട്ട് കൊണ്ടുപോകാന് കഴിയുന്നത്? അതോ കോളേജില് ഇതുവരെ അങ്ങനെ ഒരു സാഹചര്യം ലഭിച്ചിട്ടില്ലേ?\n-ജി.ഐ.ഒവിനെ അതിന്റെ പ്രാസ്ഥാനിക തലത്തില് നിന്നുകൊണ്ട് വളര്‍ത്താന് കഴിഞ്ഞിട്ടില്ല. അങ്ങനെ ഒരു സാഹചര്യം ഉണ്ടായിട്ടില്ല അവിടെ. എന്നാല് അതിലുപരി നമ്മുടെ ആശയങ്ങളെയും പ്രവര്‍ത്തനങ്ങളെയും നമ്മളിലൂടെ ചെയ്ത് കാണിച്ച് ആ മാറ്റങ്ങള് കുട്ടികളില് കൊണ്ടുവരാന് കഴിഞ്ഞിട്ടുണ്ട്. അവിടുത്തെ ആ ഒരു അവസ്ഥയില് ഇതുതന്നെ വലിയൊരു കാര്യമാണ്.\n?? മുദ്രാവാക്യങ്ങള് എപ്പോഴും നമ്മെ അതിശയിപ്പിക്കാറുണ്ട്, അതിലുപരി ആവേശപ്പെടുത്താറുണ്ട്. ഈ ഒരര്‍ഥത്തില് ഏറ്റവും ഇഷ്ടപ്പെട്ട, ആവേശത്തിലാക്കുന്ന മുദ്രാവാക്യം ഏതാണ് ?\n- അതിലൊരു സംശയവും കൂടാതെ എനിക്ക് പറയാന് കഴിയും. ഇങ്കുലാബ് സിന്ദാബാദ്, ഇങ്കുലാബ് ഇങ്കുലാബ് ഇങ്കുലാബ് സിന്ദാബാദ്, ഇത് വിളിക്കാറുള്ളത് ആവേശത്തോടെ മാത്രമല്ല, കൊറച്ചധികം അഹങ്കാരത്തോ ടു കൂടിയാണ്.\nമാച്ചിനാരിയില് ഇത് മുഴക്കുമ്പോള് എതിര്‍വശത്തുള്ളവരുടെ നിസ്സഹായാവസ്ഥ കൂടി മനസ്സിലാക്കിയാല് വിളിക്കാന് ആവേശം കൂടും.\n?? മടപ്പള്ളിയിലെ സംഭവത്തിനു ശേഷമാണ് സല്‍വയെ ഞാനടക്കം കേരളത്തില് അകത്തും പുറത്തു മായി അറിഞ്ഞു തുടങ്ങുന്നത്. സല് വയെയും പ്രവര്‍ത്തനങ്ങളെയും ആവശ്യമില്ലാതെ പരാമര്‍ശിച്ചു കൊണ്ട് ഓവറാക്കി കളയുന്നു എന്ന് തോന്നിയിട്ടുണ്ടോ?\n- പലപ്പോഴും തോന്നിയിട്ടുണ്ട്. എന്തിനാണ് സല്‍വയെ ഇങ്ങനെ ഉയര്‍ത്തുന്നതെന്ന്? ഞാന് പലരോടും ചോദിക്കാറുമുണ്ട്. ആ കാര്യത്തില് ചെറിയൊരു സങ്കടമുണ്ട്. എന്നാല് അതിനപ്പുറം എസ്.എഫ്.ഐ യുടെ ഏകാധിപത്യ അക്രമ രാഷ്ട്രീയത്തെ ഒതുക്കാന് ഞാന് ഒരു കാരണം ആയാല് അത് വലിയൊരു കാര്യമായും തോന്നാറുണ്ട് ഇടക്ക്.\n?? തുടര് പഠനത്തില് സല്‍വയുടെ സ്വപ്നം എന്താണ് ?\n-ഈ ഒരു സംരംഭത്തിനു ശേഷമാണ് യഥാര്‍ഥത്തില് പുറത്ത് നടക്കുന്ന ഒരുപാട് കാര്യങ്ങള് അറിയാന് കഴിയുന്നത്. ഒരുപാട് പേരെ പരിചയ പ്പെട്ടു. അതില് ഉമ്മുല് ഫായിസ, ഹെബ അഹ്മദ്, രാഹുല് ഇവരൊക്കെ സെന്‍ട്രല് യൂണിവേഴ്‌സിറ്റികളില് ആണ്. ജെ.എന്.യു വില് പോയി പി.ജി ചെയ്യണം എന്ന് എനിക്കും ഫ്രണ്ട് സിനും ആഗ്രഹമുണ്ട്. ഇന്‍ഷാ അല്ലാഹ്. സഖാക്കള് അല്ലെ എതിര് വശം !


നീറ്റ് പരീക്ഷ തിയതിയില് മാറ്റമില്ല;മാറ്റിവയ്ക്കണമെന്ന ആവശ്യം സുപ്രീംകോടതി തള്ളി - KL Scholarships\nHome Education news Government news നീറ്റ് പരീക്ഷ തിയതിയില് മാറ്റമില്ല;മാറ്റിവയ്ക്കണമെന്ന ആവശ്യം സുപ്രീംകോടതി തള്ളി\nനീറ്റ് പി.ജി മെഡിക്കല് പരീക്ഷ മാറ്റിവയ്ക്കണമെന്ന ആവശ്യം സുപ്രീംകോടതി തള്ളി. പരീക്ഷ നിശ്ചയിച്ച തിയതിയില് നടക്കും.ചുരുക്കം ചില വിദ്യാര്‍ഥികള്‍ക്കായി പരീക്ഷ മാറ്റിവയ്ക്കാനാവില്ലെന്ന് സുപ്രീംകോടതി അറിയിച്ചു.ജസ്റ്റിസ് ഡി.വൈ ചന്ദ്രചൂഡ് അധ്യക്ഷനായ ബെഞ്ചാണ് ഹരജി പരിഗണിച്ചത്.\nരണ്ട് ലക്ഷത്തോളം വിദ്യാര്‍ഥികള് പരീക്ഷക്കായി തയ്യാറെടുപ്പുകള് നടത്തിയിട്ടുണ്ട്. വിദ്യാര്‍ഥികളുടെ ഭാവിയും പരിഗണിക്കണമെന്നും കോടതി വ്യക്തമാക്കി.പരീക്ഷ മാറ്റിവയ്ക്കുന്നത് വിദ്യാര്‍ഥികള്‍ക്കിടയില് ആശയക്കുഴപ്പം ഉണ്ടാക്കും. കോടതി അത്തരം ഒരു തീരുമാനത്തിലേക്കെത്തിയാല് ആശുപത്രികളില് ഡോക്ടര്‍മാരുടെ അഭാവം ഉണ്ടാകുമെന്നും കോടതി നിരീക്ഷിച്ചു. പരീക്ഷ മാറ്റിവയ്ക്കരുതെന്നാണ് കേന്ദ്രസര്‍ക്കാര് സുപ്രീംകോടതിയില് ഇന്ന് ആവശ്യപ്പെട്ടത്. നിലവില് രണ്ട് സെറ്റ് പിജി ഡോക്ടര്‍മാരുടെ കുറവ് ആശുപത്രികളില് ഉണ്ടെന്നും ഇത് രോഗികളുടെ പരിചരണത്തെ ബാധിക്കുമെന്നും കേന്ദ്രം അറിയിച്ചു. ഈ വാദം കൂടി കണക്കിലെടുത്താണ് കോടതിയുടെ തീരുമാനം. പരീക്ഷ മുന്‍നിശ്ചയിച്ച പ്രകാരം ഈ മാസം 21ന് തന്നെ നടക്കും.\nകൗണ്‍സിലിങ് വൈകിയതിനാല് പഠനത്തിന് സമയം ലഭിച്ചില്ലെന്നും പരീക്ഷ മാറ്റിവയ്ക്കണമെന്നുമായിരുന്നു മെഡിക്കല് സ്റ്റുഡന്‍സ് അസോസിയേഷന്‍റെ ആവശ്യം. 2021ലെ നീറ്റ് പിജി പരീക്ഷ അഞ്ച് മാസം വൈകി ആരംഭിച്ചതാണ് പ്രതിസന്ധിക്ക് കാരണം. പരീക്ഷ വൈകിയതിനെ തുടര്‍ന്ന് കൗണ്‍സിലിങ് ആരംഭിച്ചത് ഒക്ടോബറില്. എന്നാല് സംവരണവുമായി ബന്ധപ്പെട്ട തര്‍ക്കം നിലനിന്നിരുന്നതിനാല് കൗണ്‍സിലിങ് താല്‍ക്കാലികമായി സുപ്രീംകോടതി നിര്‍ത്തിവെച്ചു. പിന്നീട് ജനുവരിയിലാണ് കൗണ്‍സിലിങ് പുനരാരംഭിക്കാനായത്. മെയ് ഏഴിനാണ് കൗണ്‍സിലിങ് പൂര്‍ത്തിയായത് അതുകൊണ്ട് പരീക്ഷക്കുള്ള പഠനത്തിനായി ആവശ്യത്തിന് സമയം ലഭിച്ചില്ലെന്നതാണ് വിദ്യാര്‍ഥികളുടെ പരാതി. മാത്രമല്ല കോവിഡ് ഡ്യൂട്ടിക്കുണ്ടായിരുന്ന പല വിദ്യാര്‍ഥികള്‍ക്കും ഇന്‍റേണ്‍ഷിപ്പ് പൂര്‍ത്തിയാക്കാനായിട്ടില്ല. പരീക്ഷ മാറ്റിവെക്കണമെന്നാവശ്യപ്പെട്ട് വിദ്യാര്‍ഥികള് പ്രധാനമന്ത്രിക്ക് കത്തയിച്ചിരുന്നു. ഐ.എം.എയും സമാന ആവശ്യവുമായി രംഗത്തുണ്ട്.


സ്വപ്ന സുരേഷിന്‍റെ വക്കാലത്തെടുക്കാനെത്തി; ആളൂരിന്‍റെ ജൂനിയർ അഭിഭാഷകര്‍ക്ക് താക്കീത് | nia court warn Advocate B A Aloors junior on Swapna Suressh gold smuggling case\nKochi, First Published 13, Jul 2020, 10:21 PM\nഇത് എൻ ഐ എ കോടതിയാണെന്നു മറന്നു പോകരുതെന്നും മേലിൽ ആവർത്തിക്കരുതെന്നും ആളൂരിന്‍റെ ജൂനിയർ അഭിഭാഷകര്‍ക്ക് മുന്നറിയിപ്പ് നൽകി.\nകൊച്ചി: സ്വര്‍ണ്ണക്കടത്ത് കേസിലെ പ്രതി സ്വപ്ന സുരേഷിന്‍റെ വക്കാലത്ത് ഏറ്റെടുക്കാൻ എത്തിയ അഡ്വ. ബിഎ ആളൂരിന്‍റെ ജൂനിയർ അഭിഭാഷകരെ കോടതി താക്കീത് നൽകി തിരിച്ചയച്ചു. പ്രതികളായ സന്ദീപ് നായരുടെയും സ്വപ്ന സുരേഷിന്‍റെയും കസ്റ്റഡി അപേക്ഷ പരിഗണിക്കുന്ന എൻ ഐ കോടതിയിൽ ആളൂര് അസോസിയേറ്റിലെ ജൂനിയർ അഭിഭാഷകനായ ടിജോ അടക്കം ഏതാനും അഭിഭാഷകർ എത്തിയിരുന്നു.\nകോടതി നടപടി തുടങ്ങിയതോടെ ആളൂരിന്‍റെ ജൂനിയര് സ്വപ്ന സുരേഷിന്‍റെ വക്കാലത്ത് ഏറ്റെടുക്കാനുള്ള അപേക്ഷ സമർപ്പിച്ചു. ഇതോടെ സ്പെഷ്യൽ ജഡ്ജ് സ്വപ്ന സുരേഷിനെ വിളിച്ച് വക്കാലത്ത് കൈമാറിയിട്ടുണ്ടോ എന്ന് ആരാഞ്ഞു. എന്നാൽ തനിക്ക് ഈ അഭിഭാഷകനെ അറിയില്ലെന്നും ആരെയും ഇതിനായി ചുമതലപ്പെടുത്തിയിട്ടില്ലെന്നും സ്വപ്ന കോടതിയെ അറിയിച്ചു. അഭിഭാഷകനെ വയ്ക്കുന്ന കാര്യം തന്‍റെ ഭർത്താവാണ് തീരുമാനിക്കുന്നതെന്നും അവര് പറഞ്ഞു.\nഇതോടെ ആളൂര് അസോസിയേറ്റിലെ അഭിഭാഷകനോട് മുന്നോട്ട് വരാൻ കോടതി ആവശ്യപ്പെട്ടു. ഇത് എൻ ഐ എ കോടതിയാണെന്ന് മറന്നു പോകരുതെന്നും മേലിൽ ആവർത്തിക്കരുതെന്നും മുന്നറിയിപ്പ് നൽകി. നേരത്തെ യുദ്ധക്കപ്പലിലെ കവർച്ചയുമായി ബന്ധപ്പെട്ട എൻ ഐ എ കേസിലും സമാനമായ രീതിയിൽ വക്കാലത്ത് ഏറ്റെടുക്കാൻ ആളൂർ അസോസിയേറ്റിലെ അഭിഭാഷർ ശ്രമിച്ചിരുന്നു. അന്നും പ്രതികൾ ഈ അഭിഭാഷകരെ അറിയില്ലെന്ന് കോടതിയെ അറിയിക്കുകയായിരുന്നു.\nLast Updated 13, Jul 2020, 10:21 PM\nAdvocate B A Aloors\nSwapna Suressh gold smuggling case


ഗര്‍ഭധാരണം - Childbearing\nനിൻ പിതാവിന്റെ ദൈവത്താൽ - അവൻ നിന്നെ സഹായിക്കും സർവ്വശക്തനാൽ തന്നേ - അവൻ മീതെ ആകാശത്തിന്റെ അനുഗ്രഹങ്ങളാലും താഴെ കിടക്കുന്ന ആഴത്തിന്റെ അനുഗ്രങ്ങളാലും മുലയുടെയും ഗർഭത്തിന്റെയും അനുഗ്രഹങ്ങളാലും നിന്നെ അനുഗ്രഹിക്കും. ഉല്പത്തി 49:25\nയിസ്രായേൽമക്കൾ സന്താനസമ്പന്നരായി അത്യന്തം വർദ്ധിച്ചു പെരുകി ബലപ്പെട്ടു; ദേശം അവരെക്കൊണ്ടു നിറഞ്ഞു. പുറപ്പാടു് 1:7\nഅവൻ നിന്നെ സ്നേഹിച്ചു അനുഗ്രഹിച്ചു വർദ്ധിപ്പിക്കും; അവൻ നിനക്കു തരുമെന്നു നിന്റെ പിതാക്കന്മാരോടു സത്യംചെയ്ത ദേശത്തു നിന്റെ ഗർഭഫലവും നിന്റെ കൃഷിഫലവും ധാന്യവും വീഞ്ഞും എണ്ണയും നിന്റെ കന്നുകാലികളുടെ പേറും ആടുകളുടെ പിറപ്പും അനുഗ്രഹിക്കും. നീ സകലജാതികളെക്കാളും അനുഗ്രഹിക്കപ്പെട്ടിരിക്കും; വന്ധ്യനും വന്ധ്യയും നിങ്ങളിലാകട്ടെ നിന്റെ നാൽക്കാലികളിലാകട്ടെ ഉണ്ടാകയില്ല. ആവർത്തനം 7:13, 14\nഗർഭത്തിൽ എന്നെ ഉരുവാക്കിയവനല്ലയോ അവനെയും ഉരുവാക്കിയതു? ഉദരത്തിൽ ഞങ്ങളെ നിർമ്മിച്ചതു ഒരുത്തനല്ലയോ? ഇയ്യോബ് 31:15\nഅവന്റെ സന്തതി ഭൂമിയിൽ ബലപ്പെട്ടിരിക്കും; നേരുള്ളവരുടെ തലമുറ അനുഗ്രഹിക്കപ്പെടും. സങ്കീർത്തനങ്ങൾ 112:2\nഅവൻ വീട്ടിൽ മച്ചിയായവളെ മക്കളുടെ അമ്മയായി സന്തോഷത്തോടെ വസിക്കുമാറാക്കുന്നു. സങ്കീർത്തനങ്ങൾ 113:9\nമക്കൾ, യഹോവ നല്കുന്ന അവകാശവും ഉദര ഫലം, അവൻ തരുന്ന പ്രതിഫലവും തന്നേ. സങ്കീർത്തനങ്ങൾ 127:3\nനീയല്ലോ എന്റെ അന്തരംഗങ്ങളെ നിർമ്മിച്ചതു, എന്റെ അമ്മയുടെ ഉദരത്തിൽ നീ എന്നെ മെടഞ്ഞു. സങ്കീർത്തനങ്ങൾ 139:13\nഅവൻ നിന്റെ വാതിലുകളുടെ ഓടാമ്പലുകളെ ഉറപ്പിച്ചു നിന്റെ അകത്തു നിന്റെ മക്കളെ അനുഗ്രഹിച്ചിരിക്കുന്നു. സങ്കീർത്തനങ്ങൾ 147:13\nഒരു ഇടയനെപ്പോലെ അവൻ തന്റെ ആട്ടിൻ കൂട്ടത്തെ മേയിക്കയും കുഞ്ഞാടുകളെ ഭുജത്തിൽ എടുത്തു മാർവ്വിടത്തിൽ ചേർത്തു വഹിക്കയും തള്ളകളെ പതുക്കെ നടത്തുകയും ചെയ്യും. യെശയ്യാ 40:11\nദാഹിച്ചിരിക്കുന്നെടത്തു ഞാൻ വെള്ളവും വരണ്ട നിലത്തു നീരൊഴുക്കുകളും പകരും; നിന്റെ സന്തതിമേൽ എന്റെ ആത്മാവിനെയും നിന്റെ സന്താനത്തിന്മേൽ എന്റെ അനുഗ്രഹത്തെയും പകരും. അവർ പുല്ലിന്റെ ഇടയിൽ നീർത്തോടുകൾക്കരികെയുള്ള അലരികൾപോലെ മുളെച്ചുവരും. യെശയ്യാ 44:3, 4\nനിന്നെ ഉദരത്തിൽ ഉരുവാക്കിയതിന്നു മുമ്പെ ഞാൻ നിന്നെ അറിഞ്ഞു; നീ ഗർഭപാത്രത്തിൽനിന്നു പുറത്തു വന്നതിന്നു മുമ്പെ ഞാൻ നിന്നെ വിശുദ്ധീകരിച്ചു, ജാതികൾക്കു പ്രവാചകനായി നിയമിച്ചിരിക്കുന്നു. യിരേമ്യാവു 1:5\nകർത്താവു തന്നോടു അരുളിച്ചെയ്തതിന്നു നിവൃത്തിയുണ്ടാകും എന്നു വിശ്വസിച്ചവൾ ഭാഗ്യവതി. ലൂക്കോസ് 1:45\nവിശ്വാസത്താൽ സാറയും വാഗ്ദത്തം ചെയ്തവനെ വിശ്വസ്തൻ എന്നു എണ്ണുകയാൽ പ്രായം കഴിഞ്ഞിട്ടും പുത്രോല്പാദനത്തിന്നു ശക്തി പ്രാപിച്ചു. എബ്രായർ 11:11\nഅവൻ എന്നെ വിശാലതയിലേക്കു കൊണ്ടുവന്നു; എന്നിൽ പ്രസാദിച്ചിരുന്നതുകൊണ്ടു എന്നെ വിടുവിച്ചു. സങ്കീർത്തനങ്ങൾ 18:19\nനിന്റെ ചെവി എങ്കലേക്കു ചായിച്ചു എന്നെ വേഗം വിടുവിക്കേണമേ. നീ എനിക്കു ഉറപ്പുള്ള പാറയായും എന്നെ രക്ഷിക്കേണ്ടതിന്നു കോട്ടയായും ഇരിക്കേണമേ; സങ്കീർത്തനങ്ങൾ 31:2\nയഹോവേ, എന്നെ വിടുവിപ്പാൻ ഇഷ്ടം തോന്നേണമേ; യഹോവേ, എന്നെ സഹായിപ്പാൻ വേഗം വരേണമേ. സങ്കീർത്തനങ്ങൾ 40:13\nഞാനോ എളിയവനും ദരിദ്രനും ആകുന്നു; എങ്കിലും കർത്താവു എന്നെ വിചാരിക്കുന്നു; നീ തന്നേ എന്റെ സഹായവും എന്നെ വിടുവിക്കുന്നവനും ആകുന്നു; എന്റെ ദൈവമേ, താമസിക്കരുതേ. സങ്കീർത്തനങ്ങൾ 40:17\nകഷ്ടകാലത്തു എന്നെ വിളിച്ചപേക്ഷിക്ക; ഞാൻ നിന്നെ വിടുവിക്കയും നീ എന്നെ മഹത്വപ്പെടുത്തുകയും ചെയ്യും. സങ്കീർത്തനങ്ങൾ 50:15\nഎന്റെ ഹൃദയം ക്ഷീണിക്കുമ്പോൾ ഞാൻ ഭൂമിയുടെ അറ്റത്തുനിന്നു നിന്നെ വിളിച്ചപേക്ഷിക്കും; എനിക്കു അത്യുന്നതമായ പാറയിങ്കലേക്കു എന്നെ നടത്തേണമേ. സങ്കീർത്തനങ്ങൾ 61:2\nഅവൻ എന്നോടു പറ്റിയിരിക്കയാൽ ഞാൻ അവനെ വിടുവിക്കും; അവൻ എന്റെ നാമത്തെ അറികയാൽ ഞാൻ അവനെ ഉയർത്തും. സങ്കീർത്തനങ്ങൾ 91:14\nദുഷ്ടന്നു ശിക്ഷ വരാതിരിക്കയില്ല എന്നതിന്നു ഞാൻ കയ്യടിക്കാം; നീതിമാന്മാരുടെ സന്തതിയോ രക്ഷിക്കപ്പെടും. സദൃശ്യവാക്യങ്ങൾ 11:21\nഅവൻ ക്ഷീണിച്ചിരിക്കുന്നവന്നു ശക്തി നല്കുന്നു; ബലമില്ലാത്തവന്നു ബലം വർദ്ധിപ്പിക്കുന്നു. ബാല്യക്കാർ ക്ഷീണിച്ചു തളർന്നുപോകും; യൌവനക്കാരും ഇടറിവീഴും. എങ്കിലും യഹോവയെ കാത്തിരിക്കുന്നവർ ശക്തിയെ പുതുക്കും; അവർ കഴുകന്മാരെപ്പോലെ ചിറകു അടിച്ചു കയറും; അവർ തളർന്നുപോകാതെ ഓടുകയും ക്ഷീണിച്ചുപോകാതെ നടക്കുകയും ചെയ്യും. യെശയ്യാ 40:29-31\nഅവർ വൃഥാ അദ്ധ്വാനിക്കയില്ല; ആപത്തിന്നായിട്ടു പ്രസവിക്കയുമില്ല; അവർ യഹോവയാൽ അനുഗ്രഹിക്കപ്പെട്ടവരുടെ സന്തതിയല്ലോ; അവരുടെ സന്താനം അവരോടുകൂടെ ഇരിക്കും. യെശയ്യാ 65:23\nനോവു കിട്ടും മുമ്പെ അവൾ പ്രസവിച്ചു; വേദന വരും മുമ്പെ അവൾ ഒരു ആൺകുഞ്ഞിനെ പ്രസവിച്ചു. ഈവക ആർ കേട്ടിട്ടുള്ളു? ഇങ്ങനെയുള്ളതു ആർ കണ്ടിട്ടുള്ളു? ഒരു ദേശം ഒരു ദിവസംകൊണ്ടു പിറക്കുമോ? ഒരു ജാതി ഒന്നായിട്ടു തന്നേ ജനിക്കുമോ? സീയോനോ നോവുകിട്ടിയ ഉടൻ തന്നേ മക്കളേ പ്രസവിച്ചിരിക്കുന്നു. ഞാൻ പ്രസവദ്വാരത്തിങ്കൽ വരുത്തീട്ടു പ്രസവിപ്പിക്കാതെ ഇരിക്കുമോ എന്നു യഹോവ അരുളിച്ചെയ്യുന്നു; പ്രസവിക്കുമാറാക്കീട്ടു ഞാൻ ഗർ‍ഭപാത്രം അടെച്ചുകളയുമോ എന്നു നിന്റെ ദൈവം അരുളിച്ചെയ്യുന്നു. യെശയ്യാ 66:7, 9\nസ്ത്രീ പ്രസവിക്കുമ്പോൾ തന്റെ നാഴിക വന്നതു കൊണ്ടു അവൾക്കു ദുഃഖം ഉണ്ടു; കുഞ്ഞിനെ പ്രസവിച്ചശേഷമോ ഒരു മനുഷ്യൻ ലോകത്തിലേക്കു പിറന്നിരിക്കുന്ന സന്തോഷം നിമിത്തം അവൾ തന്റെ കഷ്ടം പിന്നെ ഓർക്കുന്നില്ല. യോഹന്നാൻ 16:21\nമനുഷ്യർക്കു നടപ്പല്ലാത്ത പരീക്ഷ നിങ്ങൾക്കു നേരിട്ടിട്ടില്ല; ദൈവം വിശ്വസ്തൻ; നിങ്ങൾക്കു കഴിയുന്നതിന്നു മീതെ പരീക്ഷ നേരിടുവാൻ സമ്മതിക്കാതെ നിങ്ങൾക്കു സഹിപ്പാൻ കഴിയേണ്ടതിന്നു പരീക്ഷയോടുകൂടെ അവൻ പോക്കുവഴിയും ഉണ്ടാക്കും. കൊരിന്ത്യർ1 10:13\nഅവൻ എന്നോടു: എന്റെ കൃപ നിനക്കുമതി; എന്റെ ശക്തി ബലഹീനതയിൽ തികഞ്ഞുവരുന്നു എന്നു പറഞ്ഞു. ആകയാൽ ക്രിസ്തുവിന്റെ ശക്തി എന്റെമേൽ ആവസിക്കേണ്ടതിന്നു ഞാൻ അതിസന്തോഷത്തോടെ എന്റെ ബലഹീനതകളിൽ പ്രശംസിക്കും. കൊരിന്ത്യർ2 12:9\nഎന്നെ ശക്തനാക്കുന്നവൻ മുഖാന്തരം ഞാൻ സകലത്തിന്നും മതിയാകുന്നു. ഫിലിപ്പിയർ 4:13\nഎന്നാൽ വിശ്വാസത്തിലും സ്നേഹത്തിലും വിശുദ്ധീകരണത്തിലും സുബോധത്തോടെ പാർക്കുന്നു എങ്കിൽ അവൾ മക്കളെ പ്രസവിച്ചു രക്ഷ പ്രാപിക്കും തിമൊഥെയൊസ്1 2:15


ഖത്തറില് ഡീസലിനും പെട്രോളിനും വില കൂടും |Qatar Petroleum hikes fuel prices for June 2021\nHome Newsfeed ഖത്തറില് ഡീസലിനും പെട്രോളിനും വില കൂടും\nദോഹ: ഖത്തര് പെട്രോളിയം 2021 ജൂണ് മാസത്തെ ഇന്ധന വില പ്രഖ്യാപിച്ചു. മെയ് മാസത്തെ അപേക്ഷിച്ച് പെട്രോളിനും ഡീസലിനും വില വര്‍ധിക്കുമെന്ന് അറിയിപ്പില് പറയുന്നു. പ്രിമിയം പെട്രോള് ലിറ്ററിന് 1.85 റിയാലും സൂപര് ഗ്രേഡ് പെട്രോള് 1.90 റിയാലുമാണ് വില. മെയ് മാസത്തെ അപേക്ഷിച്ച്5ദിര്‍ഹം കൂടുതലാണിത്. ഡീസലിന് 10 ദിര്‍ഹമാണ് വര്‍ധിക്കുക. 1.75 റിയാലാണ് പുതിയ വില.\nqatar fule price\nPrevious articleമലയാളി പ്രവാസി ദുബായിൽ നിര്യാതനായി\nNext articleഫലസ്തീന് ജനത ഓരോ ദിവസവും ഉണരുന്നത് ശുഭപ്രതീക്ഷയോടെ: ഇസ്രാ അല് മൊദല്ലാല്


കൊവിഡ് 19; ഗുരുവായൂര് ക്ഷേത്രത്തില് നാളെ മുതല് ഭക്തര്‍ക്ക് പ്രവേശനമില്ല; ശബരിമലയിലും വിലക്ക്\nകൊവിഡ് 19 പ്രതിരോധ നടപടികളുടെ ഭാഗമായി ശബരിമല, ഗുരുവായൂര് ക്ഷേത്രങ്ങളില് ഭക്തര്‍ക്ക് നിയന്ത്രണം. ഗുരുവായൂര് ക്ഷേത്രത്തില് ആളുകളെ പ്രവേശിപ്പിക്കില്ല. എന്നാല് പതിവ് ചടങ്ങുകള് മാറ്റമില്ലാതെ നടക്കും. ശബരിമല തിരുവുത്സവം കൊടിയേറുന്നതിന്റെ ഭാഗമായി ഈ മാസം 28 നാണ് നട തുറക്കുക. 29 ന് കൊടിയേറ്റ് നടക്കും. ക്ഷേത്രം സ്ഥിതി ചെയ്യുന്ന പത്തനംതിട്ട ജില്ലയില് ഒന്‍പത് പേര്‍ക്ക് കൊവിഡ് 19 സ്ഥിരീകരിച്ച പശ്ചാത്തലത്തില് ഇത്തവണത്തെ ഉത്സവം ആചാരപരമായ ചടങ്ങുകള് മാത്രമാക്കി ചുരുക്കി.\nഭക്തര്‍ക്ക് ദര്‍ശനം അനുവദിക്കില്ല. ഏപ്രില് എട്ടിന് പമ്പാ തീരത്ത് നടക്കുന്ന ആറാട്ട് ചടങ്ങിലും ഭക്തര്‍ക്ക് പ്രവേശനം വിലക്കി. ഗുരുവായൂര് ക്ഷേത്രത്തില് നാളെ മുതല് ഭക്തര്‍ക്ക് പ്രവേശനം ഉണ്ടാകില്ലെന്നാണ് ക്ഷേത്രം അഡ്മിനിസ്ട്രേറ്റര് പുറത്തിറക്കിയ അറിയിപ്പ്.\nചോറൂണ്, വിവാഹം, ഉദയാസ്തമന പൂജ എന്നിവയും നടത്തേണ്ടെന്ന് ദേവസ്വം ബോര്‍ഡ് യോഗത്തില് ധാരണയായി. ഉദയാസ്തമന പൂജ, ചുറ്റുവിളക്ക് എന്നിവയുടെ തിയതികള് പിന്നീട് അറിയിക്കും. കേന്ദ്ര സംസ്ഥാന സര്‍ക്കാരുകള് കൊവിഡ് ജാഗ്രതാ നിര്‍ദേശം പുറപ്പെടുവിപ്പിച്ച സാഹചര്യത്തിലാണ് തീരുമാനം. എന്നാല് പതിവ് പൂജകളും ചടങ്ങുകളും മാറ്റമില്ലാതെ നടക്കും.\nstory highhlights: coronavirus, sabarimala, guruvayur


ബെവ് ക്യുവിലൂടെ ടോക്കണ് ബാറുകളിലേക്ക്; കോടികളുടെ നഷ്ടം; ഔട്‌ലെറ്റുകള് പൂട്ടേണ്ടി വരുമെന്ന് ബെവ്കോ – Jaihind TV\nബെവ് ക്യുവിലൂടെ ടോക്കണ് ബാറുകളിലേക്ക്; കോടികളുടെ നഷ്ടം; ഔട്‌ലെറ്റുകള് പൂട്ടേണ്ടി വരുമെന്ന് ബെവ്കോ\nസംസ്ഥാനത്ത് മദ്യ വിതരണത്തിന് ഏര്‍പ്പെടുത്തിയ ബെവ് ക്യു ആപ്പിനെതിരെ ബിവറേജസ് കോര്‍പ്പറേഷന്. കഴിഞ്ഞ ദിവസത്തെ രണ്ടര ലക്ഷം ടോക്കണുകളിൽ ഔട്‌ലെറ്റിനു കിട്ടിയത് 49,000 ടോക്കണുകള് മാത്രമാണെന്നും ബെവ് ക്യു ആപ്പ് ഇതേ രീതിയിൽ തുടർന്നാൽ ഔട്‌ലെറ്റുകള് പൂട്ടേണ്ടി വരുമെന്നും ബിവറേജസ് കോര്‍പ്പറേഷന്.\nആപ്പില് വില്‍ക്കുന്ന ടോക്കൺ കൂടുതലും എത്തുന്നത് ബാറിലേക്കാണ്. ഇതിലൂടെ കോടികളുടെ നഷ്ടമാണ് കോര്‍പ്പറേഷനുണ്ടായതെന്നും ബെവ്കോ ചൂണ്ടിക്കാട്ടുന്നു. ആപ്പിന്‍റെ പേര് ‘ബാർ ക്യൂ’ എന്നാക്കി മാറ്റണമെന്ന് ആവശ്യപ്പെട്ട് ബെവ്കോയിലെ സംഘടനകളും ആപ്പിനെതിരെ രംഗത്തെത്തി.\nഅതേസമയം ബിവറേജസ് ഔട്‌ലെറ്റുകളെ തകര്‍ക്കാനാണ് സര്‍ക്കാരിന്‍റെ ശ്രമമെന്ന് പ്രതിപക്ഷത്തിന്‍റെ ആരോപണങ്ങള് ശരിവയ്ക്കുന്നതാണ് കോര്‍പ്പറേഷന് സര്‍ക്കാരിന് നല്‍കിയിരിക്കുന്ന റിപ്പോര്‍ട്ട്. ടോക്കണുകള് ബാറുകളിലേക്ക് പോകുകയും ബാറുകള്‍ക്ക് മുന്നില് വന്‍തിരക്ക് അനുഭവപ്പെടുകയും ചെയ്യുമ്പോള് സര്‍ക്കാരിന്‍റെ കീഴിലുള്ള ബിവറേജസ് ഔട്‌ലെറ്റുകള് വിജനമായി കിടക്കുകയാണ്. ആപ്പിന് പിന്നിലെ കള്ളക്കളിയും അഴിമതിയും ഇതിലൂടെ വ്യക്തമാകുകയാണ്.


Janmabhumi| വാക്‌സിനേറ്റ് ചെയ്യാത്ത രോഗികള് വര്‍ദ്ധിക്കുന്നു; ഡോക്ടര്‍മാര് ഡ്യൂട്ടി ബഹിഷ്‌കരിച്ച് പ്രതിഷേധിച്ചു\nവാക്‌സിനേറ്റ് ചെയ്യാത്ത രോഗികള് വര്‍ദ്ധിക്കുന്നു; ഡോക്ടര്‍മാര് ഡ്യൂട്ടി ബഹിഷ്‌കരിച്ച് പ്രതിഷേധിച്ചു\nAugust 25, 2021, 03:58 p.m.\nഫൈസര് കോവിഡ് 19 വാക്‌സീന് എഫ്.ഡി.എ.യുടെ പൂര്‍ണ്ണ അംഗീകാരം ലഭിച്ചതോടെ പലരുടേയും ആത്മവിശ്വാസം വര്‍ദ്ധിച്ചിട്ടുണ്ടെന്നും, ഇനിയും വാക്‌സീന് സ്വീകരിക്കുന്നതു താമസിപ്പിക്കരുതെന്നും ഡോക്ടര്‍മാര് ആവശ്യപ്പെട്ടു.\nപാംബീച്ച് കൗണ്ടി(ഫ്‌ളോറിഡാ): വാക്‌സിനേറ്റ് ചെയ്യാത്ത രോഗികളുടെ വര്‍ദ്ധനവില് പ്രതിഷേധിച്ചു പാം ബീച്ച് ഗാര്‍ഡന്‍സിലെ വിവിധ ആശുപത്രികളിലേയും, ഓഫീസുകളിലേയും ഡോക്ടര്‍മാര് ജോലി ബഹിഷ്‌ക്കരിച്ചു. തിങ്കളാഴ്ച രാവിലെയാണ് എഴുപത്തിയഞ്ചോളം ഡോക്ടര്‍മാര് പ്രതീകാത്മക പ്രതിഷേധ സമരത്തില് പങ്കെടുത്തത്.\nവാക്‌സിനേഷന് സ്വീകരിക്കുന്നതിന് മറ്റുള്ളവര്‍ക്ക് ഒരു പ്രലോഭനമായി ഈ ബഹിഷ്‌ക്കരണം മാറുമെന്ന് ഡോക്ടര്‍മാര് അഭിപ്രായപ്പെട്ടു.\nരോഗികള്‍ക്ക് ആവശ്യമായ ചികിത്സ നല്‍കുവാന് തങ്ങള്‍ക്കു കഴിയുന്നില്ല. അത്രയും രോഗികളാണ് ദിവസവും ആശുപത്രിയില് എത്തുന്നത്. പാം ബീച്ച് ഇന്റേണല് മെഡിസിന് ഡോക്ടര് രൂപേഷ് ധാരിയ പറഞ്ഞു. ഇതൊരു രാഷ്ട്രീയ നീക്കമല്ലെന്നും, മറ്റുള്ളവരുടെ സഹകരണം ലഭിക്കുക എന്നതും ഈ ബഹിഷ്‌ക്കരണത്തിലൂടെ തങ്ങള് പ്രതീക്ഷിക്കുന്നു - ഡോക്ടര് പറഞ്ഞു.\nഫൈസര് കോവിഡ് 19 വാക്‌സീന് എഫ്.ഡി.എ.യുടെ പൂര്‍ണ്ണ അംഗീകാരം ലഭിച്ചതോടെ പലരുടേയും ആത്മവിശ്വാസം വര്‍ദ്ധിച്ചിട്ടുണ്ടെന്നും, ഇനിയും വാക്‌സീന് സ്വീകരിക്കുന്നതു താമസിപ്പിക്കരുതെന്നും ഡോക്ടര്‍മാര് ആവശ്യപ്പെട്ടു. ഫ്‌ളോറിഡായില് കോവിഡ് 19-ഡല്‍റ്റാ വേരിയന്റിന്റെ വ്യാപനം വര്‍ദ്ധിച്ചു വരികയാണെന്നും, കഴിഞ്ഞ ഒരാഴ്ച ശരാശരി പ്രതിദിനം 21329 പുതിയ കേസ്സുകളാണ് ഉണ്ടായികൊണ്ടിരിക്കുന്നത്. ആഗസ്റ്റ് 23 വരെയുള്ള കണക്കുകളെ ഉദ്ധരിച്ചു ആരോഗ്യവകുപ്പു അധികൃതര് അറിയിച്ചു. ഏഴു ദിവസത്തിനുള്ളില് 464 മരണവും സംഭവിച്ചിട്ടുണ്ട്.\nകമ്പി വാങ്ങിയ തര്‍ക്കം തീരുന്നില്ല; ശസ്ത്രക്രിയ കാത്ത് രോഗി 15 ദിവസമായി വരാന്തയില്, ന്യായവില ഷോപ്പിൽ നിന്നും വാങ്ങിയ കമ്പി പോരെന്ന് ഡോക്ടർ\nവാഗ്ദാനങ്ങള് പാലിച്ചില്ല, ശമ്പളത്തിലെ അപാകത പരിഹരിക്കുന്നില്ല; സംസ്ഥാനത്തെ സര്‍ക്കാര് ഡോക്ടര്‍മാര് സമരം തുടങ്ങി, വിഐപി ഡ്യൂട്ടി ബഹിഷ്‌കരിക്കും\nമൂന്ന് ചൈനക്കാരെ കൊന്ന സ്‌ഫോടനത്തില് ചാവേറായ 30 കാരി ഷാരി ബലോച് ഡോക്ടറുടെ ഭാര്യ, രണ്ടു കുട്ടികളുടെ അമ്മ; ലക്ഷ്യം ചൈനക്കാരുടെ ഉന്മൂലനം\nവിവാഹവാഗ്ദാനം നല്‍കി പീഡിപ്പിച്ചു; കൊച്ചിയില് സ്വകാര്യ ആശുപത്രിയിലെ അസ്ഥിരോഗ വിദഗ്ധനായ ഡോക്ടര് അറസ്റ്റില്\nകൊവിഡ് രോഗികളുടെ കണക്ക് ദിവസവും പ്രസിദ്ധീകരിക്കണമെന്ന് കേരളത്തോട് കേന്ദ്രം; കേരളം അഞ്ചു ദിവസത്തെ കണക്ക് ഒന്നിച്ച് നല്‍കി\nപത്ത് വര്‍ഷത്തിനുള്ളില് ഡോക്ടര്‍മാരുടെ എണ്ണത്തില് ഇന്ത്യ റെക്കോര്‍ഡ് നേട്ടം കൈവരിക്കും; മികച്ച ചികിത്സയും ലഭിക്കുമെന്ന് പ്രധാനമന്ത്രി നരേന്ദ്രമോദി


kochi shopping malls: കൊച്ചിയിൽ ഐഎസ് ഭീകരാക്രമണ സാധ്യതയെന്ന് ഇൻ്റലിജൻസ് - intelligence report to kerala police that islamic state is planning attacks in kochi shopping malls | Samayam Malayalam\nintelligence report to kerala police that islamic state is planning attacks in kochi shopping malls\nകൊച്ചിയിൽ ഐഎസ് ഭീകരാക്രമണ സാധ്യതയെന്ന് ഇൻ്റലിജൻസ്\nSamayam Malayalam | Updated: 20 Jun 2019, 01:59:00 PM\nഇറാഖും സിറിയയും ഉള്‍പ്പെടെയുള്ള മധ്യപൂര്‍വ്വേഷ്യയിൽ ശക്തി ക്ഷയിച്ചതോടെ ദക്ഷിണേഷ്യൻ മേഖലയിൽ ഐഎസ് ശ്രദ്ധ പതിപ്പിക്കുന്നുണ്ടെന്നാണ് റിപ്പോര്‍ട്ടുകള്. ഐഎസിൽ ചേര്‍ന്നവരെ അവരുടെ സ്വദേശങ്ങളിൽ തിരിച്ചെത്തിച്ച ശേഷം ആക്രമണം നടത്താനാണ് പദ്ധതി.\nകൊച്ചിയിലെ ഷോപ്പിങ് മാളുകളിൽ ഐഎസ് ഭീകരാക്രമണത്തിന് സാധ്യത\nഇന്‍റലിജൻസ് പോലീസിന് മുന്നറിയിപ്പ് നല്‍കി\n30 പേര് നിരീക്ഷണത്തിൽ\nതിരുവനന്തപുരം: കൊച്ചിയിലെ ഷോപ്പിങ് മാളുകളിൽ ആക്രമണം നടത്താൻ ഐഎസ് ഭീകരര് ലക്ഷ്യമിടുന്നതായി ഇന്‍റലിജൻസ് റിപ്പോര്‍ട്ട്. നഗരത്തിലെ ഷോപ്പിങ് മാളുകളും പ്രധാനപ്പെട്ട കേന്ദ്രങ്ങളും ഭീകരാക്രമണം നടത്താൻ ലക്ഷ്യമിടുന്നെന്നാണ് രഹസ്യാന്വേഷണ വിവരം. ഇക്കാര്യങ്ങള് വിവരിച്ച് ഇന്‍റലിജൻസ് ഉന്നത പോലീസ് ഉദ്യോഗസ്ഥര്‍ക്ക് റിപ്പോര്‍ട്ട് നല്‍കി.\nഐഎസ് ആക്രമണ സാധ്യതയുമായി ബന്ധപ്പെട്ട് മൂന്ന് കത്തുകളാണ് ഇന്‍റലിജൻസ് പോലീസിന് നല്‍കിയിരിക്കുന്നത്. ഇതിൽ ഒരു കത്തിലാണ് കൊച്ചിയിലെ ഭീകരാക്രമണ സാധ്യതയെപ്പറ്റി മുന്നറിയിപ്പുള്ളത്. ഐഎസുമായി ബന്ധപ്പെട്ട സൈബര് പ്രവര്‍ത്തനങ്ങള് കേരളത്തിൽ ഇപ്പോഴും സജീവമാണെന്നും എപ്പോള് വേണമെങ്കിലും ആക്രമണം ഉണ്ടായേക്കാമെന്നുമാണ് മുന്നറിയിപ്പ്.\nഇസ്ലാമിക് സ്റ്റേറ്റിന് ഏറ്റവുമധികം സ്വാധീനമുള്ള സംസ്ഥാനങ്ങളിലൊന്നാണ് കേരളമെന്ന് റിപ്പോര്‍ട്ടിൽ പറയുന്നു. ജമ്മു കശ്മീര്, ആന്ധ്രാ പ്രദേശ്, തെലങ്കാന സംസ്ഥാനങ്ങളാണ് പട്ടികയിലുള്ള മറ്റുള്ളവര്. ടെലഗ്രാം മെസഞ്ചര് വഴിയാണ് ഭീകരര് പരസ്പരം ആശയവിനിമയം നടത്തുന്നതെന്നാണ് വിവരം. എന്നാൽ വിവരങ്ങള് ചോരാനുള്ള സാധ്യത പരിഗണിച്ച് മറ്റു ചില ആപ്പുകളും ആശയവിനിമയത്തിായി ഇവര് ഉപയോഗിക്കുന്നുണ്ടെന്ന് ദേശീയമാധ്യമങ്ങള് റിപ്പോര്‍ട്ട് ചെയ്യുന്നു.\nഗള്‍ഫ് മേഖലയിൽ ശക്തി ക്ഷയിച്ച ഐഎസിന്‍റെ പുതിയ ആക്രമണലക്ഷ്യങ്ങള് ഇന്ത്യയും ശ്രീലങ്കയുമാണ്. കേരളത്തിൽ നിന്നുള്ള നൂറോളം പേര് ഇതിനോടകം ഐഎസിൽ ചേരാനായി രാജ്യം വിട്ടിട്ടുണ്ട്. എന്നാൽ 21 കൗൺസിലിങ് സെന്‍ററുകളിൽ നിരന്തരം കൗൺസിലിങ് നടത്തിയതു വഴി 3000ത്തോളം പേരെ തീവ്രവാദ ആശയങ്ങളിൽ നിന്ന് പിന്തിരിപ്പിക്കാൻ സാധിച്ചിട്ടുണ്ടെന്നാണ് റിപ്പോര്‍ട്ട്. എന്നാൽ ഇപ്പോഴും ഇവര് നിരീക്ഷണത്തിലാണ്. ഭീകരവാദ ആശയങ്ങളിൽ ആകൃഷ്ടരായവരിൽ ഭൂരിഭാഗവും ഉത്തര കേരളത്തിൽ നിന്നാണ്.\nശ്രീലങ്കയിൽ ഈസ്റ്റര് ദിനത്തിൽ നടന്ന ഭീകരാക്രമണത്തിന് ശേഷം കേരളത്തിൽ 30 പേര് നിരീക്ഷണത്തിലാണെന്നാണ് റിപ്പോര്‍ട്ട്. ശ്രീലങ്കയിൽ 250 പേരുടെ മരണത്തിന് ഇടയാക്കിയ ആക്രമണത്തിന് ശേഷം കേരളതീരത്ത് ബോട്ട് വഴി ഭീകരര് എത്താൻ സാധ്യതയുണ്ടെന്ന് ഇന്‍റലിജൻസ് മുന്നറിയിപ്പ് നല്‍കിയിരുന്നു.\nകല്ലടയിൽ പീഡന ശ്രമം: ഡ്രൈവർക്ക് മേൽ ജാമ്യമില്ലാ വകുപ്പുകൾ, ലൈസൻസ് റദ്ദാക്കിആര്‍ട്ടിക്കിള് ഷോ\nSri Lanka terrorist attack kochi terrorist attack kochi shopping malls kochi shopping mall kerala terrorist attack Kerala police\nWeb Title : intelligence report to kerala police that islamic state is planning attacks in kochi shopping malls


വയനാട് ഒരു പുതിയ ഹോട്ട്‍സ്‍പോട്ട് കൂടി; സംസ്ഥാനത്ത് ആകെ 34 ഹോട്ട്‍സ്‍പോട്ട് | new hotspot in wayanad\nവയനാട് ഒരു പുതിയ ഹോട്ട്‍സ്‍പോട്ട് കൂടി; സംസ്ഥാനത്ത് ആകെ 34 ഹോട്ട്‍സ്‍പോട്ട്\nനിലവില് സംസ്ഥാനത്ത് ആകെ 34 ഹോട്ട് സ്‌പോട്ടുകളാണ് ഉള്ളത്. അതേസമയം സംസ്ഥാനത്ത് ഇന്ന്7പേര്‍ക്ക് കൊവിഡ് സ്ഥിരീകരിച്ചു.\nMananthavady, First Published May 11, 2020, 5:20 PM IST\nതിരുവനന്തപുരം: സംസ്ഥാനത്ത് ഒരു പുതിയ ഹോട്ട്‍സ്‌പോട്ട് കൂടി. വയനാട് ജില്ലയിലെ നെന്മേനിയെയാണ് ഹോട്ട്‍സ്‌പോട്ടില് ഉള്‍പ്പെടുത്തിയത്. ഇതോടെ ഹോട്ട്‍സ്‍പോട്ടുകളുടെ എണ്ണം 34 ആയി. ഇന്നലെ രോഗം സ്ഥിരീകരിച്ച ചീരാല് സ്വദേശിയുടെ പഞ്ചായത്താണ് നെന്മേനി. തമിഴ്‍നാട്ടില് വലിയ രീതിയില് കൊവിഡ് വ്യാപിച്ച കോയമ്പേട് മാര്‍ക്കറ്റിലെ ജീവനക്കാരനായിരുന്നു ഇയാള്.\nഅതേസമയം സംസ്ഥാനത്ത് ഇന്ന്7പേര്‍ക്ക് കൊവിഡ് സ്ഥിരീകരിച്ചു. കാസർകോട് ജില്ലയിലുള്ള നാല് പേർക്കും, പാലക്കാട്, മലപ്പുറം, വയനാട് ജില്ലകളിലുള്ള ഓരോരുത്തര്‍ക്കുമാണ് രോഗം സ്ഥിരീകരിച്ചത്. കാസർകോട് ജില്ലയിലെ4പേര് മഹാരാഷ്ട്രയില് നിന്നും പാലക്കാട് ജില്ലയിലുള്ളയാള് ചെന്നൈയില് നിന്നും മലപ്പുറം ജില്ലയിലുള്ളയാള് കുവൈറ്റില് നിന്നും കഴിഞ്ഞ ദിവസങ്ങളില് വന്നവരാണ്.\nവയനാട് ജില്ലയിലുള്ളയാള്‍ക്ക് സമ്പര്‍ക്കത്തിലൂടെയാണ് രോഗം ഉണ്ടായത്. രോഗം സ്ഥിരീകരിച്ച് ചികിത്സയിലായിരുന്ന ആരുടേയും പരിശോധനഫലം ഇന്ന് നെഗറ്റീവായിട്ടില്ല. 489 പേരാണ് ഇതുവരെ സംസ്ഥാനത്ത് രോഗ മുക്തി നേടിയത്. 27 പേരാണ് നിലവില് സംസ്ഥാനത്തെ വിവിധ ആശുപത്രികളില് ചികിത്സയിലുള്ളത്. ഇന്നലെ വരെ 1307 പേരാണ് അടുത്തിടെ വിദേശത്ത് നിന്നും വന്നത്. ഇതില് 650 പേര് വീട്ടിലും 641 പേര് കൊവിഡ് കെയര് സെന്‍ററിലും 16 പേര് ആശുപത്രികളിലും നിരീക്ഷണത്തിലാണ്. ഇതില് 229 പേര് ഗര്‍ഭിണികളാണ്.\nസംസ്ഥാനത്തെ വിവിധ ജില്ലകളിലായി 27,986 പേര് നിരീക്ഷണത്തിലാണ്. ഇവരില് 27,545 പേര് വീടുകളിലും 441 പേര് ആശുപത്രികളിലും നിരീക്ഷണത്തിലാണ്. 157 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇതുവരെ 37,858 വ്യക്തികളുടെ (ഓഗ്‌മെന്റഡ് സാമ്പിള് ഉള്‍പ്പെടെ) സാമ്പിള് പരിശോധനയ്ക്ക് അയച്ചിട്ടുണ്ട്. ഇതില് ലഭ്യമായ 37,098 സാമ്പിളുകളുടെ പരിശോധനാഫലം നെഗറ്റിവ് ആണ്.\nLast Updated May 11, 2020, 5:51 PM IST\nതോമയ്ക്ക് തോല്‍ക്കാന് മനസില്ല; കൊവിഡിനെതിരെ വയനാടന് അടവുമായി തോമയെത്തുന്നു !\nമുറിവേറ്റ ആനയെ കൊട്ടിലില് തളച്ചു; കൊമ്പനെ കൂട്ടില് എത്തിച്ചത് മയക്കുവെടി വെക്കാതെ സാഹസികമായി\nവയനാട്ടില് തേന്‍ശേഖരണക്കാലം; ലഭ്യത കുറഞ്ഞെന്ന് ആദിവാസികള്\nമരംകൊള്ള: മുഖ്യമന്ത്രിയും പ്രതിക്കൂട്ടിലെന്ന് വിഡി സതീശൻ, "ഹൈക്കോടതി മേൽനോട്ടത്തിൽ ജുഡീഷ്യൽ അന്വേഷണം വേണം"\nമരം കൊള്ള അന്വേഷിക്കുന്ന പ്രത്യേക സംഘം ഇന്ന് വയനാട്ടിൽ; സിബിഐ അന്വേഷണം ആവശ്യപ്പെട്ടുള്ള ഹർജി ഹൈക്കോടതിയിൽ\n'ഉസ്‌താദ് ഹോട്ടലി'ലെ പൊടിമീശക്കാരൻ കരീം ദാ ഇവിടെയുണ്ട്\nഇരുചക്ര വാഹനങ്ങളിലും എയര്‍ബാഗുകള് നല്‍കാന് ഹോണ്ട!\nകൊവിഡ് വാക്സിൻ സ്വീകരിച്ച് ജ്യോതികയും സൂര്യയും\n'സ്വകാര്യ സ്വത്താണ് ലീഗെന്ന് ചിലർ കരുതുന്നു'; യൂത്ത് ലീഗ് യോഗത്തിൽ മുസ്ലീം ലീഗ് നേതാക്കൾക്കെതിരെ വിമർശനം\n'ഇത് ഭയങ്കര കോമഡിയായിരിക്കും', ബ്രോ ഡാഡിയുടെ തിരക്കഥയുടെ ഫോട്ടോ പങ്കുവെച്ച് കല്യാണി പ്രിയദര്‍ശൻ


കണ്ടൽക്കാടിനെ സംരക്ഷിക്കാൻ കണ്ടലിന് പാരയായ പ്ലാസ്റ്റിക്ക് കുപ്പി കൊണ്ട് തോണി.. – E News Malayalam\nHome/local/കണ്ടൽക്കാടിനെ സംരക്ഷിക്കാൻ കണ്ടലിന് പാരയായ പ്ലാസ്റ്റിക്ക് കുപ്പി കൊണ്ട് തോണി..\nകണ്ടൽക്കാടിനെ സംരക്ഷിക്കാൻ കണ്ടലിന് പാരയായ പ്ലാസ്റ്റിക്ക് കുപ്പി കൊണ്ട് തോണി..\nകൊയിലാണ്ടി: അണേല പുഴയോരത്തും സമീപത്തെ കണ്ടൽക്കാടുകളിലും ഒളിഞ്ഞും തെളിഞ്ഞും കിടന്ന പ്ലാസ്റ്റിക് കുപ്പികൾ മുഴുവൻ പെറുക്കിയെടുത്ത ശേഷം അവ ഉപയോഗിച്ച് ആകർഷകമായ ഉല്ലാസ നൗക നിർമ്മിച്ചിരിക്കുകയാണ് ഒരു കൂട്ടം ചെറുപ്പക്കാർ . ഏകദേശം 4500ഓളം കുപ്പികളാണ് പുഴയിൽ നിന്നും സമീപത്തെ ജലാശയത്തിൽ നിന്നും യുവാക്കൾ ശേഖരിച്ചത്. ലോക് ഡൗൺ സമയത്തെ ഇത് തുടങ്ങി. തുടർന്ന് മുള ഉപയോഗിച്ച് കെട്ടിയുണ്ടാക്കിയ തോണിയുടെ മാതൃകയിൽ ഇതെല്ലാം അടക്കി കെട്ടിവെച്ചു . കുപ്പികൾ കോർത്ത് കെട്ടിയ ചരട് അഴിഞ്ഞു പോകാതിരിക്കാൻ സുരക്ഷാകവചമെന്ന നിലയിൽ മീൻപിടുത്ത വല ഉപയോഗിച്ച് പൊതിഞ്ഞു കെട്ടി ഭദ്രമാക്കി. 15 ആളുകകൾ രണ്ടാഴ്ച എടുത്താണ് തോണി നിർമ്മിച്ചത് . വെള്ളത്തിൽ ഇറക്കി പതിനഞ്ചോളം പേർ കയറിയെങ്കിലും തോണിക്ക് ഒരു കുലുക്കുമില്ല. വളരെ സുരക്ഷിതമായിരുന്നുയാത്ര .സുരക്ഷ ഉറപ്പാക്കാൻ ചുറ്റും കാറ്റു നിറച്ച ട്യൂബുകളും ഉണ്ടായിരുന്നു.\nകണ്ടൽക്കാട് സംരക്ഷണത്തിന് കൊയിലാണ്ടി നഗരസഭ പദ്ധതി ഉണ്ടാക്കിയിട്ടുണ്ട്. കേരളത്തിലെ ആദ്യത്തെ കണ്ടൽ മ്യൂസിയം സ്ഥാപിക്കാൻ നേരത്തെതന്നെ നഗരസഭ ലക്ഷ്യമിട്ടിരുന്നു . ഇതിനായി അണേല കടവിൽ കെട്ടിടവും നിർമിച്ചിരുന്നു. വിവിധതരം കണ്ടൽച്ചെടികൾ\nഈ ഭാഗത്തുണ്ട് . എന്നാൽ കണ്ടൽകാടുകളിൽ പ്ലാസ്റ്റിക് ഉൾപ്പെടെയുള്ള മാലിന്യനിക്ഷേപം കൂടിവരികയാണ്. അറവ് ശാലകളിൽ നിന്നുള്ള മാലിന്യവും ഇവിടെ നിക്ഷേപിക്കുന്നുണ്ട്.ഈ സാഹചര്യത്തിലാണ് പുഴ സംരക്ഷിക്കാൻ പ്രദേശവാസികളായ യുവാക്കൾ രംഗത്തിറങ്ങിയത്.


‘ഇവളെ വലിച്ച് വണ്ടിയില് കയറ്റിക്കോ’ എന്ന് എസ് ഐ ഷിബു; പോലീസ് സ്റ്റേഷനിൽ നടന്നത് ഇതാണ് – East Coast Daily Malayalam\n‘ഇവളെ വലിച്ച് വണ്ടിയില് കയറ്റിക്കോ’ എന്ന് എസ് ഐ ഷിബു; പോലീസ് സ്റ്റേഷനിൽ നടന്നത് ഇതാണ്\nMay 30, 2018, 09:52 am IST\nകോട്ടയം: കെവിന്റെ കൊലപാതകത്തിൽ പോലീസ് കൂട്ട് നിന്നുവെന്ന കാര്യത്തിൽ കൂടുതൽ തെളിവുകൾ ഓരോ നിമിഷവും പുറത്തുവരികയാണ്. എസ് ഐ ഷിബുവിനെതിരെ ഗുരുതര ആരോപണങ്ങളുമായി കെവിന്‍റെ സുഹൃത്ത് അനീഷ് തന്നെയാണ് ഇപ്പോൾ രംഗത്തെത്തിയിരിക്കുന്നത്.\nഎസ് ഐ ഷിബു തുടക്കം മുതലേ കെവിനോടും നീനുവിനോടും വൈരാഗ്യമുള്ള പോലെയായിരുന്നു പെരുമാറിയിരുന്നത്. കെവിനും നീനുവും വിവാഹം ചെയ്‌തെന്ന് അറിഞ്ഞ മാതാപിതാക്കള് മകളെ കാണാനില്ലെന്നു പരാതി നല്‍കിയപ്പോൾ മാതാപിതാക്കളുടെ സാന്നിധ്യത്തില് ഇരുവരേയും പൊലീസ് സ്റ്റേഷനില് വിളിച്ചുവരുത്തി. രജിസ്റ്റർ വിവാഹം കഴിഞ്ഞെന്ന് അറിയിച്ചിട്ടും എസ് ഐ ഷിബു മാതാപിതാക്കളോട് ‘ഇവളെ വലിച്ച് വണ്ടിയില് കയറ്റിക്കോ’ എന്നാണ് പറഞ്ഞത്.\nALSO READ: കെവിന്റെ കൊലപാതകം ; ഐജിയുടെ റിപ്പോർട്ട് പുറത്ത്\nസ്റ്റേഷനില്‍നിന്ന് തല്ലിയും വലിച്ചിഴച്ചുമാണ് അച്ഛന് നീനുവിനെ റോഡില് പാര്‍ക്ക് ചെയ്തിരുന്ന വാഹനത്തിനടുത്തേക്ക് കൊണ്ടുപോയത്. ഇടയ്ക്ക് നിലത്തുവീണുപോയ നീനുവിനെ ചവിട്ടാന് എസ്ഐ ആക്രോശിച്ചു. ചോദ്യം ചെയ്ത തന്നോടും സുഹൃത്തുക്കളോടും ‘മാറി നില്‍ക്ക്, ഇതില് ഇടപെടണ്ട’ എന്ന് എസ്ഐ അലറിയെന്നും അനീഷ് പറയുന്നു.\nആളുകൾ സംഭവം ശ്രദ്ധിക്കുകയും ദൃശ്യങ്ങൾ പകർത്താൻ തുടങ്ങിയതോടെയാണ് എസ് ഐ ഷിബു നീനുവിനെ അകത്ത് കൊണ്ടുവരാൻ ആവശ്യപ്പെട്ടത്. ശേഷം കെവിനൊപ്പം പോയാല് മതിയെന്ന് നീനു അറിയിച്ചു. ഞായറാഴ്ച കെവിനെ കാണാതായപ്പോള് പരാതി പറയാനെത്തിയ നീനുവിനോടും കെവിന്‍റെ കുടുംബത്തോടും ഇതേ സമീപനമാണ് എസ്ഐ സ്വീകരിച്ചത്.\nകെവിനെയും തന്നേയും തട്ടിക്കൊണ്ടുപോയ ഇന്നോവ കാറിന്‍റെ നമ്പർ അടക്കമാണ് കുടുംബം സ്റ്റേഷനിലെത്തി പരാതി നല്‍കിയത്. എന്നിട്ടും പൊലീസ് തിരിഞ്ഞുനോക്കിയില്ലെന്നും അനീഷ് പറയുന്നു. വഴിയിലിറക്കിവിട്ട അനീഷ് പത്ത് മണിയോടെ ഗാന്ധിനഗര് പൊലീസ് സ്റ്റേഷനിലെത്തി. അപ്പോള് മുതല് അക്രമിസംഘത്തിന്‍റെ ആളുകള് അതേ ഇന്നോവ കാറിലും ബൈക്കുകളിലുമായി സ്റ്റേഷനു ചുറ്റും കറങ്ങിനടക്കുന്നുണ്ടായിരുന്നു. ഇത് പൊലീസ് സ്റ്റേഷനില് അറിയിച്ചിരുന്നുവെന്നും അനീഷ് പറയുന്നത്.\ncriminal police kevin murder case Kerala Police\nകെവിന്റെ കൊലപാതകത്തിൽ പോലീസും കൂട്ടുനിന്നു ; പ്രതിയും പോലീസും തമ്മിലുള്ള ഫോൺ സംഭാഷണം പുറത്ത്\nവെടിയുണ്ട കാണാതായ സംഭവം; പ്രതികളിൽ മന്ത്രി കടകംപള്ളിയുടെ ഗണ്‍മാന്റെ പേരും\nFeb 14, 2020, 05:09 pm IST


Thoughts..Views..Dreams: ബാക്കിയാവുന്ന ഞാന്\nഎല്ലാ വിളിപ്പേരുകള്‍ക്കും പങ്കിട്ടുകൊടുത്തതിനു ശേഷം ബാക്കിയാവുന്ന ഞാനെന്ന ഞാനാണ് കവിതയെഴുതുന്നത്. എനിക്ക് ഞാനുണ്ടെന്നു ബോധ്യപ്പെടുത്തിയത് എഴുത്താണ്. നൂറു ശതമാനം സൈബര് എഴുത്തുകാരി എഴുത്തുകാരിയെന്നു സ്വയം വിശേഷിപ്പിക്കുന്ന ഉമ രാജീവ് കവിതയെക്കുറിച്ചും എഴുത്തിനെക്കുറിച്ചും സന്ദീപ് സലിമിനോട് സംസാരിക്കുന്നു.\nകവിതയിലെ ബാല്യം ( കവിതയിലേക്കുള്ള വരവ്)\nനൂറു ശതമാനം സൈബര് എഴുത്തുകാരിയാണു ഞാന് . ചെറുപ്പത്തിലെ കയ്യില് കിട്ടുന്നതെന്തും വായിക്കുമായിരുന്നെങ്കിലും ഒന്നും എഴുതിയതായി ഓര്‍മ്മയില്ല. ഹൈസൂള് ക്ലാസില് ഒരു സുഹൃത്തിന്റെ നിര്‍ബന്ധത്തിനു വഴങ്ങി കഥാരചനാ മത്സരത്തില് പങ്കെടുത്തതുമാത്രമാണ് എഴുത്തെന്നു ഓര്‍ത്തെടുക്കാവുന്നത്. ഡയറിക്കുറിപ്പുകള് പോലും കവിതകളായി മാറിയില്ല. കാരണം ഞാന് അന്നു വായിച്ചു കൂട്ടിയ കവിതകള് മുഴുവനും വൃത്തമൊപ്പിച്ചുള്ള കവിതകളായിരുന്നു എനിക്ക് ഒരിക്കല് പോലുമത് സാധ്യമല്ലെന്ന് മനസ്സിലാക്കി എഴുതാന് തുനിഞ്ഞില്ല. പിന്നെ വളരെ നാളുകള്‍ക്ക് ശേഷം ഓര്‍ക്കൂട്ടില് ഒരു കമ്മ്യൂണിറ്റിയില് കഥകളും കവിതകളും ഒക്കെ ആളുകള് പോസ്റ്റ് ചെയ്തു കണ്ടപ്പോള് വെറുതെ ഒരു രസത്തിനു മംഗ്ലീഷില് ഒരു പാരഗ്രാഫ് പോസ്റ്റ് ചെയ്തു . അവിടെയുള്ള സുഹൃത്തുക്കള് അത് കവിതയാണ് , വരി മുറിച്ചെഴുതു എന്നു പറഞ്ഞു അന്നുമുതല് എഴുതി തുടങ്ങി ആദ്യത്തെ കവിത ഓര്‍മ്മയില്ല. അന്നതു ഡ്രാഫ്റ്റില് സേവ് ചെയ്യണമെന്നൊന്നും ഓര്‍ത്തില്ല.\nപ്രണയിച്ച കവിത (ഏറ്റവും ഇഷ്ടപ്പെട്ടത്)\nഇന്നുവരെ എഴുതിയതില് ഏറ്റവും ഇഷ്ടപ്പെട്ടത് "തിരിച്ച് അറിവ്" എന്ന കവിതയാണ്. എഴുതാതെ പോയ കവിത അങ്ങനെയൊന്നില്ല്‌ല . എന്തേലും തോന്നിയിരുന്നെങ്കില് ഉറപ്പായും ഞാന് ഇപ്പൊ എഴുതിയേനെ , മനസ്സില് അങ്ങനെ കാത്തു വയ്ക്കുന്ന ശീലമൊന്നുമില്ല.പക്ഷെ എഴുതി മുഴുവനാക്കാതെ ഉപേക്ഷിച്ച കവിതകള് ഉണ്ട്. പറഞ്ഞ രീതി ശരിയല്ലെന്നും പറയാന് വന്നത് പറയാന് പറ്റിയില്ലെന്നുംഒക്കെ തോന്നി മാറ്റിവച്ചവ. ചിലപ്പൊള് എഴുതുന്നു എന്ന സന്തോഷത്തിനു വേണ്ടി എഴുതുകയും പുറത്തു വിടാന് വേണ്ടത്രയൊന്നും അതിലില്ലെന്നും തോന്നി മാറ്റിവച്ചവയും ഉണ്ട്. അല്ലാതെ ഒരു കാര്യം മനസ്സില് തോന്നി അതിങ്ങനെ നാളുകള് കൊണ്ട് നടക്കുക എന്നതൊന്നും പറ്റാറില്ല. മനസിലുള്ള കവിത അങ്ങനെയൊന്നും ഇല്ല. ചിലപ്പോള് തോന്നും ഒരു വലിയ കവിത അകത്തുണ്ടെന്ന് അതിന്റെ പൊട്ടും തരിയുമാണ് ഇടയ്ക്ക് പുറത്തുവരുന്നതെന്ന്.\nകവിതയിലേക്കെത്തുന്നത് (വിഷയം തെരഞ്ഞെടുക്കുന്നത് )\nതീര്‍ത്തും ആകസ്മികമായി. പെട്ടന്നു കയറി വരുന്ന ചിന്തകളാണ് . ബോധപൂര്‍വ്വം ഒരു വിഷയവും മനസ്സില് കൊണ്ടു നടക്കാറില്ല . അബോധതലത്തില് അതു പ്രവര്‍ത്തിക്കണ്ടോ എന്നറിയില്ല . മനസ്സില് എന്തേലും തോന്നിയാല് എത്രയും പെട്ടെന്നെഴുതുക എന്നതാണ് ഞാന് ചെയ്യാറ്.\nമലയാളകവിതയുടേയൊ ലോകകവിതയുടേയോ ചരിത്രത്തേയോ പരിണാമഘട്ടങ്ങളേയൊ കുറിച്ച് ഒന്നുമറിയില്ല. ഇത് കവിതയാണെന്നു വായിക്കുന്ന ഓരോരുത്തര്‍ക്കും തോന്നുന്നത് മറ്റൊരാള്‍ക്ക് മനസ്സിലാക്കി കൊടുക്കാന് കഴിയുമെന്നും തോന്നുന്നില്ല. മലയാളകവിതയില് എന്റെ കവിതയ്ക്ക് എന്ത് സ്ഥാനം എന്ന് ആലോചിച്ചിട്ടുപോലുമില്ല. എന്നാല് എന്റെ കവിതയ്ക്ക് എന്നില് എന്ത് സ്ഥാനം എന്ന് വ്യക്തമായി അറിയാം . എല്ലാവിളിപ്പേരുകള്‍ക്കും പങ്കിട്ടുകൊടുത്തതിനു ശേഷം ബാക്കിയാവുന്ന ഞാനെന്ന ഞാനാണ് കവിതയെഴുതുന്നത്. എനിക്ക് ഞാനുണ്ടെന്ന് ബോധ്യപ്പെടുത്തിയത് എഴുത്താണ്. അതിനാല് കവിതയില് എനിക്കുള്ള സ്ഥാനത്തെ അല്ല , കവിതയ്ക്ക് എന്നിലുള്ള സ്ഥാനത്തെക്കുറിച്ചെ അലോചിച്ചിട്ടുള്ളു.\nജന്മദേശം : തൃപ്പൂണിത്തുറയ്ക്കടുത്ത് ഇരുമ്പനം അച്ഛന് : പി. സുകുമാരന് അമ്മ: ഉഷാ സഹോദരി: ഊര്‍മ്മിളാ രഘു ഭര്‍ത്താവ്: രാജീവ് വൈരേലില് മകള് : ഗോപിക\nPosted by sandeep salim (Sub Editor(Deepika Daily)) at 11:00 PM\nഅഭിമുഖം നന്നായി സന്ദീപ്....\nപക്ഷെ എവിടെയോ എന്തോ\nകവയിത്രിയുടെ ഒരു കവിത കൂടി\nനൂറു ശതമാനം സൈബര് എഴുത്തുകാരി\nഎന്ന് കണ്ടു കവയിത്രിയുടെ സൈബർ ലിങ്ക്/ ബ്ളോഗ് ലിങ്ക് കൂടി ചേർക്കാമായിരുന്നു.\nഒപ്പം ഈ അഭിമുഖം പെട്ടന്ന് നിന്ന് പോയതുപോലൊരു തോന്നൽ കുറെക്കാര്യങ്ങൾ കൂടി


September 2021 – Travancore News\nby travancore September 23, 2021 September 23, 2021\nകോട്ടയം:മുസ്ലിം ലീഗ് കോട്ടയം ജില്ലാ സെക്രട്ടറിയും നഗരസഭാ മുന് വൈസ് ചെയര്‍മാനുമായിരുന്ന താഴത്തങ്ങാടി പാലപ്പറമ്പില് പി എസ് ബഷീര് (71) അന്തരിച്ചു. ജില്ലാ ലീഗ് ഹൗസില് കുഴഞ്ഞു വീണതിനെ തുടര്‍ന്ന്…\nകോട്ടയത്ത് മകന്റെ ദേഹത്ത് പിതാവ് ആസിഡ് ഒഴിച്ചു\nകോട്ടയം: പാലായില് മകന്റെ ദേഹത്ത് പിതാവ് ആസിഡ് ഒഴിച്ചു. പാലാ കാഞ്ഞിരത്തുംകുന്നേല് ഷിനുവിനാണ് പൊള്ളലേറ്റത്. കുടുംബകലഹത്തെ തുടര്‍ന്നാണ് സംഭവം. കഴിഞ്ഞ ദിവസമാണ് സംഭവം നടന്നത്. പിതാവ് ഗോപാലകൃഷ്ണന് ചെട്ടിയാരും മകന്…\nചെന്നൈയില് പട്ടാപ്പകല് പെണ്‍കുട്ടിയെ നടുറോഡില് കുത്തിക്കൊന്നു. കോളജ് വിദ്യാര്‍ത്ഥിനി ശ്വേതയാണ് മരിച്ചത്. താമ്ബ്രം റെയില്‍വെ സ്റ്റേഷന് സമീപമാണ് സംഭവം. സംഭവത്തിന് ശേഷം പ്രതി ചെന്നൈ സ്വദേശി രാമു ആത്മഹത്യക്ക് ശ്രമിച്ചു…\nഏറ്റുമാനൂർ മുതൽ ചിങ്ങവനം വരെയുള്ള 17 കിലോമീറ്റർ റെയിൽവേ ലൈനിന്റെ പാത ഇരട്ടിപ്പു ജോലികൾ ഡിസംബർ 31നകം പൂർത്തിയാക്കാൻ തോമസ് ചാഴികാടൻ എം.പി യുടെ നേതൃത്വത്തിൽ കളക്ടറേറ്റിൽ വിളിച്ചു ചേർത്ത…\nരാജ്യത്ത് കൊവിഡ് രോഗികളുടെ എണ്ണം കൂടി. ഇന്നലെ 31,923 പേർക്കാണ് കൊവിഡ് സ്ഥിരീകരിച്ചത്. 282 പേർ മരിച്ചു. 3,01,604 പേരാണ് നിലവിൽ ചികിത്സയിലുള്ളതെന്നാണ് ഔദ്യോഗിക കണക്കുകൾ സൂചിപ്പിക്കുന്നത്. 3,28,15,731 പേർ…\n19 കിലോ കഞ്ചാവുമായി യുവതിയും യുവാവും പിടിയിൽ\nകോഴിക്കോട്: വാടകക്കെടുത്ത കാറുകളില് പൊലീസിനോ എക്സൈസിനോ സംശയത്തിന് അവസരം നല്‍കാതെ ഭാര്യ ഭര്‍ത്താക്കന്മാരായി അഡ്വക്കേറ്റുമാരുടെ എംബ്ലം പതിച്ച കാറിൽ യാത്ര ചെയ്ത് കഞ്ചാവ് കച്ചവടം നടത്തുന്ന വ്യാജ ദമ്പതികൾ പിടിയിൽ.…\nആറുമാസത്തേക്ക് 2000 സ്ത്രീകളുടെ വസ്ത്രങ്ങള് അലക്കി ഇസ്തിരിയിട്ട് നല്‍കാന് പീഡനക്കേസിലെ പ്രതിയോട് കോടതി\nസ്ത്രീയോട് അപമര്യാദയായി പെരുമാറിയ യുവാവിന് അപൂർവമായ ശിക്ഷ നൽകി കോടതി. ഗ്രാമത്തിലെ എല്ലാ സ്ത്രീകളുടെയും വസ്ത്രം വൃത്തിയായി അലക്കി കൊടുക്കാനാണ് ജാമ്യം നൽകുന്നതിനൊപ്പം കോടതി ഉത്തരവിട്ടത്. ബിഹാറിലെ മധുബാനി ജില്ലയിലെ…\nഫെയ്സ്ബുക്കിലൂടെ പരിചയപ്പെട്ട ശേഷം പ്രണയം നടിച്ച്\nയുവാവിൽ നിന്ന് 11 ലക്ഷം തട്ടി”യുവതിയും ഭർത്താവും അറസ്റ്റിൽ\nപന്തളം: ഫെയ്സ്ബുക്കിലൂടെ പരിചയപ്പെട്ട ശേഷം പ്രണയം നടിച്ചു യുവാവിൽനിന്നു 11 ലക്ഷം രൂപ തട്ടിയെടുത്ത യുവതിയും, തട്ടിപ്പിനു കൂട്ടുനിന്ന ഭർത്താവും അറസ്റ്റിൽ. കൊട്ടാരക്കര പുത്തൂർ പവിത്രേശ്വരം എസ്എൻ പുരം ബാബു…\nഭര്‍ത്താവ് മരിച്ചത് അറിഞ്ഞില്ല”ഭാര്യ മൃതദേഹത്തിനൊപ്പം കഴിഞ്ഞത് ദിവസങ്ങള്\nഅടൂരില് ഭര്‍ത്താവ് മരിച്ചത് അറിഞ്ഞില്ല, ഭാര്യ മൃതദേഹത്തിനൊപ്പം കഴിഞ്ഞത് ദിവസങ്ങള് ഭര്‍ത്താവ് മരിച്ചത് അറിയാതെ ഭാര്യ മൃതദേഹത്തിനൊപ്പം കഴിഞ്ഞത് ദിവസങ്ങള്. അടൂരിലാണ് സംഭവം. 76 കാരനായ പഴകുളം പടിഞ്ഞാറ് സ്ലോമ…\nകോഴക്കേസ്; കെ സുരേന്ദ്രന് വീണ്ടും ക്രൈംബ്രാ‍ഞ്ച് നോട്ടീസ്; പരിശോധനക്കായി മൊബൈൽഫോൺ ഹാജരാക്കണം\nകാസർകോട്: മഞ്ചേശ്വരം കോഴക്കേസുമായി ബന്ധപ്പെട്ട് കെ സുരേന്ദ്രന് വീണ്ടും ക്രൈംബ്രാ‍ഞ്ച് നോട്ടീസ്. മൊബൈല് ഫോണ് പരിശോധനയ്ക്ക് ഹാജരാക്കണമെന്ന് ആവശ്യപ്പെട്ടാണ് അന്വേഷണ സംഘം ഇത്തവണ നോട്ടീസ് നല്‍കിയത്. നേരത്തെ സുരേന്ദ്രനെ അന്വേഷണ…


ANDRA | ആന്ധ്രയിലെ ക്ഷേത്ര ആക്രമണ കേസുകളിൽ പ്രതികളുടെ പട്ടികയിൽ ടിഡിപിയുടെ ചല്ല മധുസൂദനൻ റെഡ്ഡിയും ഡോംപേട്ടിൽ നിന്നുള്ള ബിജെപി മണ്ഡൽ സെക്രട്ടറിയും; ജഗ്മോഹൻ റെഡ്ഡിയെ ഹിന്ദു വിരുദ്ധനാക്കാനുള്ള ശ്രമം പൊളിച്ച് പൊലീസ് ഇടപെടൽ; പ്രതിപക്ഷ രാഷ്ട്രീയ ഗൂഢാലോചന ചർച്ചയാകുമ്പോൾ - MarunadanMalayalee.com\nJanuary 16, 202109:25 AM IST Permalink\nവിശാഖപട്ടണം: ആന്ധ്രപ്രദേശിൽ ഹിന്ദു ക്ഷേത്രങ്ങൾ അക്രമിക്കുന്നത് വൈഎസ് ആർ കോൺഗ്രസ് ആണെന്ന പ്രചരണം അതിശക്തമാണ്. ക്രിസ്ത്യാനിയായ മുഖ്യമന്ത്രി ജഗ്മോഹൻ റെഡ്ഡിയുടെ രാഷ്ട്രീയമാണ് ഇതിന് പിന്നിലെന്ന് വരുത്താനാണ് നീക്കം. എന്നാൽ ക്ഷേത്രങ്ങൾ അക്രമിച്ച ഒമ്പതോളം കേസുകളിൽ രാഷ്ട്രീയ പാർട്ടികളുമായി ബന്ധപ്പെട്ടവർക്ക് നേരിട്ട് പങ്കുള്ളതായി കണ്ടെത്തിയെന്ന് സംസ്ഥാന പൊലീസിന്റെ ആരോപണം. ആന്ധപ്രദേശ് ഡിജിപി ഗൗതം സാവൻ നേരിട്ടാണ് ആരോപണമുയർത്തിയിട്ടുള്ളത്.\nസംസ്ഥാനത്തെ ഹിന്ദു ക്ഷേത്രങ്ങൾക്കെതിരായ ആക്രമണത്തിന് പിന്നിൽ പ്രതിപക്ഷ പാർട്ടികളുടെ പങ്ക് ആരോപിച്ച ഡിജിപി സംഭവങ്ങളെ വിശേഷിപ്പിച്ചത്, സംസ്ഥാന സർക്കാരിനെ അസ്ഥിരപ്പെടുത്തുന്നതിനായി ചില രാഷ്ട്രീയ പാർട്ടികൾ നടത്തുന്ന ഗൂഢാലോചനയാണെന്നാണ്. അതായത് ക്ഷേത്രങ്ങൾ തകർത്ത് അതിന്റെ കുറ്റ് ജഗ്മോഹനിൽ വയ്ക്കാനുള്ള നീക്കം. ഇതിനെ സമർത്ഥമായി പ്രതിരോധിക്കുകയാണ് ആന്ധ്രാ സർക്കാർ. ബിജെപിയുമായി കേന്ദ്രത്തിൽ ചേർന്ന് പ്രവർത്തിക്കുന്ന പാർട്ടിയാണ് വൈ എസ് ആർ കോൺഗ്രസ്.\nക്ഷേത്രത്തിലെ വിഗ്രഹങ്ങൾ നശിപ്പിക്കൽ, ക്ഷേത്രങ്ങളുമായി ബന്ധപ്പെട്ട സംഭങ്ങളിൽ അപകീർത്തിപ്പെടുത്തൽ വ്യാജപ്രചാരണങ്ങൾ നടത്തൽ തുടങ്ങി ഒമ്പതോളം കേസുകളിൽ 15 തെലുങ്കു ദേശം പാർട്ടി (ടി.ഡി.പി) പ്രവർത്തകരും നാല് ബിജെപി പ്രവർത്തകരും ഉൾപ്പെട്ടിട്ടുണ്ടെന്ന് ഡിജിപി മാധ്യമങ്ങളോട് പറഞ്ഞു. അതായത് കേന്ദ്രത്തിലെ അടുപ്പം ബിജെപിക്കാർ ആന്ധ്രയിൽ കാര്യമാക്കുന്നില്ല. ഹിന്ദുവിരുദ്ധനായി മുഖ്യമന്ത്രിയെ ചിത്രീകരിക്കാൻ അവരും കൂട്ടു നിൽക്കുന്നു.\nവിഗ്രഹ മോഷണം, വിഗ്രഹങ്ങൾ നശിപ്പിക്കൽ, ക്ഷേത്രങ്ങളുടെ പരിസരങ്ങളിൽ കുഴിയെടുക്കൽ, നാശനഷ്ടങ്ങൾ വരുത്തൽ എന്നിവയുമായി ബന്ധപ്പെട്ട് 44 കേസുകൾ സംസ്ഥാനത്ത് ഇതുവരെ രജിസ്റ്റർ ചെയ്തിട്ടുണ്ട്. ഇതിൽ 29 ഓളം കേസുകളിൽ അന്വേഷണം പൂർത്തിയായി, മറ്റുള്ളവയിൽ അന്വേഷണം പുരോഗമിക്കുയാണെന്നും ഡിജിപി പറഞ്ഞു. ആരോപണങ്ങൾ തനിക്ക് നേരെയാണ് ഉയരുന്നതെന്ന് മനസ്സിലാക്കിയാണ് ജഗ്മോഹൻ ഡിജിപിയെ തന്നെ അന്വേഷണത്തിന് നിയോഗിച്ചത്. ഇത് ഫലം കാണുകയാണ്.\nസംസ്ഥാനത്തെ 13,296 ക്ഷേത്രങ്ങളിലായി 44,451 സിസിടിവി ക്യാമറകൾ സ്ഥാപിച്ചിട്ടുണ്ടെന്ന് ആന്ധ്രപ്രദേശ് സർക്കാർ വ്യക്തമാക്കി. ഇതുവരെ അന്വേഷണം പൂർത്തിയായ ഒമ്പത് കേസുകളിൽ രാഷ്ട്രീയ പാർട്ടികളിൽ നിന്നുള്ള 21 പേർ നേരിട്ട് ഉൾപ്പെട്ടിട്ടുണ്ടെന്ന് അന്വേഷണത്തിൽ വ്യക്തമായിട്ടുണ്ട്. ഇതിൽ 15 പേരെ അറസ്റ്റ് ചെയ്തിട്ടുണ്ടെന്നും ഗൗതം സാവൻ അറിയിച്ചു. അക്രമണത്തിലൂടെ മതവിദ്വേഷം ഉണ്ടാക്കിയെടുക്കയാണ് ഇവരുടെ ലക്ഷ്യമെന്ന് കണ്ടെത്തിയതായി അദ്ദേഹം കൂട്ടിചേർത്തു.\nക്ഷേത്ര ആക്രമണ കേസുകളിൽ രാഷ്ട്രീയ ബന്ധമുള്ള പ്രതികളുടെ പട്ടികയിൽ ടിഡിപിയുടെ ചല്ല മധുസൂദനൻ റെഡ്ഡിയും ഡോംപേട്ടിൽ നിന്നുള്ള ബിജെപി മണ്ഡൽ സെക്രട്ടറി കൊഞ്ചട രവികുമാറും ഉൾപ്പെടുന്നു.\nമുഖ്യമന്ത്രിക്ക് മറുപടിയുമായി ജെ.ആർ.പത്മകുമാർ\nപിണറായിക്കെതിരെ ആഞ്ഞടിച്ച് വി. മുരളീധരൻ\nകൊറോണക്കാലത്ത് ആരാധനയുടെ പേരിൽ വിവാദം മുറുകുന്നു\nഅഞ്ച് മണിയാകുമ്പോൾ ഹിന്ദു-ക്രിസ്ത്യൻ അമ്മമാരുടെ നെഞ്ചിൽ തീയാണ്; കെ സുരേന്ദ്രൻ\nഇലന്തൂരിൽ ഓട്ടോഡ്രൈവർ വെട്ടേറ്റ് മരിച്ച സംഭവത്തിൽ അന്വേഷണം അടുത്ത ബന്ധുവിനെയും സുഹൃത്തിനെയും കേന്ദ്രീകരിച്ച്; പൊലീസ് നായ ഓടിക്കയറിയ വീട്ടിലുള്ളവരും നിരീക്ഷണത്തിൽ; കൊലയാളി ഉടൻ തന്നെ കുടുങ്ങുമെന്ന സൂചന നൽകി പൊലീസും\nവീടുവിട്ടിറങ്ങിയ യുവതിയെ ലോഡ്ജിൽ പീഡിപ്പിച്ച സംഭവം; രണ്ട് ബസ് ജീവനക്കാർ അറസ്റ്റിൽ; ജീവനക്കാർ അവസരം മുതലെടുത്തത് കണ്ണൂരിൽ വച്ച് യുവതിക്ക് വഴി തെറ്റിയപ്പോൾ;പ്രതികൾ വലയിലായത് വീഡിയോക്കോൾ കേന്ദ്രീകരിച്ച് നടന്ന അന്വേഷണത്തിൽ\nകാമുകന്റെ മകളെ കോൾ ഗേളെന്ന നിലയിൽ സമൂഹ മാധ്യമങ്ങളിൽ പ്രചരിപ്പിച്ചത് പ്രതികാരത്തിനായി; 2,500 രൂപ നിരക്കെന്ന് പറഞ്ഞ് പ്രചരിപ്പിച്ചത് പ്രായപൂർത്തിയാകാത്ത പെൺകുട്ടിയുടെ ചിത്രവും; യുവതിയെ അറസ്റ്റ് ചെയ്ത് പൊലീസ്\nഫോണിൽ സൗഹൃദത്തിൽ വീഴ്‌ത്തി എറണാകുളത്ത് എത്തിച്ച് പീഡിപ്പിക്കും; പോക്‌സോയിൽ കുടുങ്ങിയപ്പോൾ കേസ് ഒഴിവാക്കാൻ ജാമ്യം കിട്ടിയ ശേഷം ഭൂവനേശ്വരീ ക്ഷേത്രത്തിൽ വച്ച് താലികെട്ട്; ദാമ്പത്യം നാലു മാസം കൊണ്ട് തകർത്തത് ലഹരിയും; പിന്നെ കാമുകിയുടെ രക്തസ്രാവത്തിലെ മരണവും; ഗോകുലെന്ന മുത്തുവിന് ആദ്യ കേസിൽ ശിക്ഷ ഒരുങ്ങിയത് ഇങ്ങനെ\nകുമളി ചെക്‌പോസ്റ്റിൽ വൻ ലഹരി മരുന്ന് വേട്ട; ഹാഷിഷ് ഓയിൽ അടക്കം ഒരു കോടി രൂപയുടെ ലഹരി മരുന്നുമായി കട്ടപ്പന സ്വദേശികളായ മൂന്ന് പേർ അറസ്റ്റിൽ: ലഹരി മരുന്ന് എത്തിച്ചത് കട്ടപ്പന സ്വദേശിയായ കൗസല്യ ടോമിക്കു വേണ്ടിയെന്ന് പിടിയിലായ മൂവർ സംഘം\nരക്തത്തിൽ കുളിച്ച നിലയിൽ മൃതദേഹം കണ്ടെത്തിയത് അടുക്കളയിൽ നിന്നും; മരണ വിവരം പുറം ലോകം അറിയുന്നത് സമീപത്ത് കിണർ നിർമ്മിക്കുന്നവർ എബ്രഹാമിന്റെ വീട്ടിൽ സൂക്ഷിച്ചിരുന്ന മോട്ടോർ എടുക്കാനെത്തിയപ്പോൾ: ഓട്ടോ ഡ്രൈവറെ വെട്ടേറ്റ് മരിച്ച നിലയിൽ കണ്ടെത്തിയതിൽ ദുരൂഹത\nതിരുവനന്തപുരത്ത് നിന്ന് ട്രെയിനിൽ കയറിയപ്പോഴേ വിലങ്ങഴിച്ചുവച്ച് മദ്യപാനം തുടങ്ങി; സ്റ്റോക്ക് തീർന്നപ്പോൾ ആലപ്പുഴ തൃശൂർ സ്റ്റേഷനുകളിൽ നിന്നും സഹായികളുടെ സപ്ലൈ; ഇടയ്ക്ക് തന്നെ കാണാൻ എത്തിയ സുഹൃത്തുമായി വാക്കേറ്റവും; കണ്ണൂർ കോടതിയിലേക്ക് കൊടി സുനിയെ കൊണ്ടുപോകും വഴി സുരക്ഷാ വീഴ്ച; മൂന്നുപൊലീസുകാർക്ക് സസ്‌പെൻഷൻ


തൊഴിലാളികളുടെ ശമ്പളം വൈകിപ്പിക്കരുതെന്ന് സൗദി ഗ്രാന്റ് മുഫ്തി; പ്രശ്‌നങ്ങള് എത്രയും പെട്ടെന്ന് പരിഹരിക്കണമെന്ന് സല്‍മാന് രാജാവ്\nറിയാദ്: തൊഴിലാളികളുടെ ശമ്പളം വൈകിപ്പിക്കരുതെന്ന് സൗദി ഗ്രാന്റ് മുഫ്തി. ശമ്പളം വൈകിപ്പിക്കുന്നത് തൊഴിലാളികളോടുള്ള അനീതിയാണെന്നും ഇത് അവസാനിപ്പിക്കണമെന്നും ഗ്രാന്റ് മുഫ്തി ഷെയ്ഖ് അബ്ദുല് അസീസ് ആല് അഷൈഖ് പറഞ്ഞു. സൗദിയില് മാസങ്ങളായി വേതനമില്ലാതെ ഇന്ത്യക്കാര് കുടുങ്ങിക്കിടക്കുന്നതിനിടെയാണ് ഗ്രാന്റ് മുഫ്തിയുടെ പ്രസ്താവന. അതിനിടെ ശമ്പള മുടക്കം സംബന്ധിച്ച പ്രശ്‌നങ്ങള് പരിഹരിക്കാന് സൗദി ഭരണാധികാരി സല്‍മാന് രാജാവ് ബന്ധപ്പെട്ട മന്ത്രാലയങ്ങളോട് ഉത്തരവിട്ടു.\nസൗദിയില് ഒരു റേഡിയോ പരിപാടിക്കിടെയാണ് ഗ്രാന്റ് മുഫ്തി തൊഴിലാളികളുടെ വേതനവുമായി ബന്ധപ്പെട്ട കാര്യങ്ങള് ഖുറാനില് നിന്നുളള വചനങ്ങള് കടമെടുത്ത് പറഞ്ഞത്. തൊഴിലാളികളുടെ വിയര്‍പ്പ് ആറുംമുന്‍പ് അവര്‍ക്ക് കൂലി കൊടുക്കണമെന്നാണ് അദ്ദേഹം വ്യക്തമാക്കിയത്. തൊഴില് സാമൂഹിക മന്ത്രാലയവും ധനകാര്യ മന്ത്രാലയവുമായി സഹകരിച്ച് കമ്പനികളോട് ശമ്പള മുടക്കമുളള കാര്യങ്ങള് എത്രയുംവേഗം പരിഹരിക്കാനാണ് സല്‍മാന് രാജാവിന്റെ ഉത്തരവ്.\nമുടങ്ങിയ ശമ്പളവും നല്‍കണമെന്നും ജോലി നഷ്ടമായവര്‍ക്ക് താമസം അടക്കമുളള സൗകര്യങ്ങള് ഒരുക്കണം. ശമ്പളകുടിശിക അടക്കമുളള കാര്യങ്ങള് പരിഹരിക്കാന് 100 ദശലക്ഷം റിയാല് അനുവദിക്കാനും തീരുമാനമായിട്ടുണ്ട്. ഇത്തരത്തില് തൊഴിലാളികള്‍ക്കായി വകമാറ്റുന്ന പണം കമ്പനികളില് നിന്നും ഈടാക്കണമെന്നും ഉത്തരവില് വ്യക്തമാക്കുന്നു.\nനിതാഖാത്തും എണ്ണവിലയിടിവ് മൂലമുള്ള സാമ്പത്തിക പ്രതിസന്ധിയും കാരണം പതിനായിരത്തിലധികം ഇന്ത്യക്കാര്‍ക്കാണ് സൗദി അറേബ്യയില് ജോലി നഷ്ടമായത്. താമസ രേഖ (ഇഖാമ) പോലും കൈവശമില്ലാത്തതിനാല് ഇവര്‍ക്കു നാട്ടിലേക്കു മടങ്ങാന് സാധിക്കുന്നില്ല. കെട്ടിട നിര്‍മാണ മേഖലയില് തൊഴിലെടുക്കുന്നവരാണ് തൊഴില് നഷ്ടപ്പെട്ടവരിലേറെയും.\nBe the first to comment on "തൊഴിലാളികളുടെ ശമ്പളം വൈകിപ്പിക്കരുതെന്ന് സൗദി ഗ്രാന്റ് മുഫ്തി; പ്രശ്‌നങ്ങള് എത്രയും പെട്ടെന്ന് പരിഹരിക്കണമെന്ന് സല്‍മാന് രാജാവ്"


വര്‍ക്കേഴ്സ് ഫോറം: അത്ഭുതപ്പിറവിയായി ഒരു നോവല്\nമലയാളിയെ ഇത്രമേല് സ്വാധീനിച്ച വിദേശ എഴുത്തുകാരന് മാര്‍ക്വേസിനെപ്പോലെ മറ്റൊരാളുണ്ടാകുമോ... സംശയമാണ്. മറവിരോഗം ബാധിച്ച മാര്‍ക്വേസിനായി പ്രാര്‍ഥനാനിരതരായി നമ്മള് മലയാളികളും. മലയാളിക്ക് ആ ലാറ്റിനമേരിക്കന് എഴുത്തുകാരനോടുള്ള ആരാധന, ആഭിമുഖ്യം എല്ലാം പ്രകടമായിരുന്നു ആ പ്രാര്‍ഥനകളില്. എഴുത്തിലൂടെ ലോകം കീഴടക്കിയ പ്രതിഭയായിരുന്നു ഗബ്രിയേല് ഗാര്‍ഷ്യാ മാര്‍ക്വേസ്. സമകാലിക എഴുത്തുകാരില്‍നിന്ന് ഏറെ വ്യത്യസ്തനായ മഹാപ്രതിഭാശാലി.\n1970 ലാണ് മാര്‍ക്വേസിന്റെ രചന പരിചയപ്പെടാന് സാധിക്കുന്നത്. ആദ്യ അമേരിക്കന് യാത്രയിലായിരുന്നു അത്. യാത്രയില് കൂടെയുണ്ടായിരുന്ന ആന്‍തണി ബാണി എന്ന ചെറുപ്പക്കാരനാണ് എന്നോട് മാര്‍ക്വേസിനെപ്പറ്റി പറയുന്നത്. സ്പാനിഷ് ഭാഷയില് സ്വാധീനമുള്ള ആന്‍തണി "ഏകാന്തതയുടെ നൂറ് വര്‍ഷങ്ങള്" സ്പാനിഷ് ഭാഷയിലാണ് വായിച്ചത്. ഇംഗ്ലീഷ് പരിഭാഷ ഇറങ്ങിയ സമയമായിരുന്നു അത്. എനിക്കൊരു കോപ്പി സമ്മാനമായി തന്ന് ആന്‍തണി ഇങ്ങനെ പറഞ്ഞു ""ഇതാ, നാം വളരെക്കാലമായി കാത്തിരുന്ന മഹത്തായ കൃതി"".\nനാട്ടിലെത്തി ഞാനാ പുസ്തകം വായിച്ചു. സാവകാശത്തിലായിരുന്നു വായന. പക്ഷേ, അതൊരു അനുഭവമായിരുന്നു. വേറിട്ടതും വ്യത്യസ്തവുമായ സാഹിത്യാനുഭൂതി പകര്‍ന്ന വായന. സാഹിത്യപ്രേമിയായ ആന്‍തണി പറഞ്ഞതില് തെല്ലും അതിശയോക്തിയില്ലെന്ന് എനിക്ക് ബോധ്യമായി. കുറച്ചുവര്‍ഷം മുമ്പ്, 2008ലാണെന്ന് തോന്നുന്നു "മെമ്മറീസ് ഓഫ് മൈ മെലന്‍കളി ഹോഴ്സ്" എന്ന ചെറുനോവല് എന്റെ പുസ്തകശേഖരത്തിലെത്തി. അല്‍പ്പം ആശങ്കയോടെയാണ് ഞാനാ നോവല് തുറന്നത്. വായന തുടങ്ങുമ്പോഴും എന്തോ ഒരു പരിഭ്രമമുണ്ടായിരുന്നു. "70 തൊട്ട് എന്നെ അത്ഭുതപ്പെടുത്തിയ, വിസ്മയിപ്പിച്ച മാസ്മരവിദ്യ, കൈയടക്കം, രചനാസവിശേഷത എല്ലാം ഒട്ടും കുറവ് വരുത്താതെ നിലനിര്‍ത്തുന്നു എന്ന് കണ്ട് ഞാന് ആ മഹാനായ എഴത്തുകാരനെ മനസ്സാ നമിച്ചു.\nഭാവനയുടെ വിപ്ലവമെന്ന് വിശേഷിപ്പിക്കപ്പെട്ടതായിരുന്നു സാമുവല് റിച്ചാര്‍ഡ്സന്റെ പമേലയുടെ പ്രസിദ്ധീകരണം. നോവലിന്റെ തുടക്കമായിരുന്നു റിച്ചാര്‍ഡ്സണ് പമേലയിലൂടെ ഉദ്ഘാടനം ചെയ്തത്. തുടര്‍ന്ന് റൂസോയുടെ ജൂലിയ വന്നപ്പോള് നോവല് മഹാസംഭവമായി. എന്നാല്, ഒരു നോവല് അത്ഭുതപ്പിറവിയായിത്തീരുന്നത് ഏകാന്തതയുടെ നൂറുവര്‍ഷങ്ങളുടെ ഇംഗ്ലീഷ് വിവര്‍ത്തനം 1970ല് പുറത്തുവന്നപ്പോഴാണ്. അന്നുമുതല് ലോകമാകെ ആഹ്ലാദകരമായ നടുക്കത്തോടെയും ഞെട്ടലോടെയും മാര്‍ക്വേസിനെ ആരാധിക്കാനും തുടങ്ങി. കാര്‍ലോസ് ഫുവേന്തസും മാറിയോ വര്‍ഗാസ് ലോസയും ഇതേകാലത്ത് ലാറ്റിനമേരിക്കയില്‍നിന്ന് പ്രസിദ്ധരായ മഹാന്മാരായ സ്പാനിഷ് എഴുത്തുകാരാണ്. ഇക്കൂട്ടത്തില് ലാറ്റിനമേരിക്കയിലെ സ്പാനിഷ് എഴുത്തുകാരിലേക്ക് പ്രതീക്ഷാഭരിതരായി കടന്നുചെല്ലാന് നമ്മെ പ്രേരിപ്പിച്ചത് മാര്‍ക്വേസിന്റെ രചനകളാണ്.\nകെട്ടുകഥകളല്ല, ലാറ്റിനമേരിക്കന് യാഥാര്‍ഥ്യങ്ങളാണ് തന്റെ സൃഷ്ടികളെന്ന് മാര്‍ക്വേസ് പറഞ്ഞിട്ടുണ്ട്. ഭീകരരായ ഏകാധിപതികളെ കൃതികളില് മാര്‍ക്വേസ് അവതരിപ്പിച്ചു. ഈ സ്വേച്ഛാധിപതികള് ചരിത്രത്തില് യഥാര്‍ഥത്തിലുള്ളവരായിരുന്നു. ബുദ്ധിയും ധിഷണയുമൊന്നും പ്രസക്തമല്ലാത്തതും ആവശ്യമില്ലാത്തതുമായ വിനോദങ്ങള് ചുറ്റിലും പെരുകുകയാണിന്ന്. പുതിയ സങ്കേതങ്ങള് കണ്ടെത്തി എഴുത്തുകാര് ഈ കാലത്തെ സാഹസികമായി അതിജീവിക്കുന്നു. ഭാവനയുടെ സമൃദ്ധിയാലവര് വായനക്കാരന്റെ ഹൃദയം കീഴടക്കുന്നു. കഥ പറയുന്ന കല എന്നും നിലനില്‍ക്കുന്നുവെന്ന് അവര് പ്രതിഭയാല് തെളിയിക്കുന്നു. ഇങ്ങനെ കഥയെ, നോവലിനെ കലയാക്കി മാറ്റിയ കലാകാരനായിരുന്നു മാര്‍ക്വേസ്. ഏതുകാര്യം, എന്ത് വിഷയം മാര്‍ക്വേസ് എഴുതിയാലും മതിവരാത്ത മനംകവരുന്ന വായനാനുഭവമായി അത് മാറുന്നു. പത്രറിപ്പോര്‍ട്ടര്, ചലച്ചിത്രകാരന്, കവി, കഥാകൃത്ത്, നോവലിസ്റ്റ് എന്നിങ്ങനെ പ്രവര്‍ത്തിച്ച, കൈവച്ച മണ്ഡലങ്ങളിലെല്ലാം വിജയത്തിന്റെ അടയാളമുദ്ര പതിപ്പിച്ച പ്രതിഭാശാലിയായ ഗാബോ അതിനാല്‍തന്നെ ഈ മലയാളക്കരയ്ക്കും മലയാളിക്കും എന്നും പ്രിയങ്കരനാകുന്നു.\nLabels: മാര്‍ക്വേസ്, സാഹിത്യം


തൊഴിലാളികള്‍ക്ക് പിന്തുണയും സഹായവുമായി ഖത്തര്; അഭയ ക്ഷേമ കേന്ദ്രം തുറക്കുന്നു – Chandrika Daily\nBy chandrika Monday June 18, 2018 15:59 pm\nതൊഴിലാളികള്‍ക്ക് പിന്തുണയും സഹായവുമായി ഖത്തര്; അഭയ ക്ഷേമ കേന്ദ്രം തുറക്കുന്നു\nദോഹ: രാജ്യത്തെ തൊഴിലാളികളുടെ ഉന്നമനത്തിനും ക്ഷേമത്തിനും നിര്‍ണായക ചുവടുവയ്പ്പുമായി ഖത്തര്. തൊഴിലാളികളുടെ സംരക്ഷണത്തിനായി അഭയ- മാനുഷിക ക്ഷേമ കേന്ദ്രം തുറക്കുന്നതിനൊപ്പം തൊഴിലാളികളെ സഹായിക്കുന്നതിനായി പ്രത്യേക ഫണ്ടും രൂപീകരിക്കുന്നു….\nദോഹ: രാജ്യത്തെ തൊഴിലാളികളുടെ ഉന്നമനത്തിനും ക്ഷേമത്തിനും നിര്‍ണായക ചുവടുവയ്പ്പുമായി ഖത്തര്. തൊഴിലാളികളുടെ സംരക്ഷണത്തിനായി അഭയ- മാനുഷിക ക്ഷേമ കേന്ദ്രം തുറക്കുന്നതിനൊപ്പം തൊഴിലാളികളെ സഹായിക്കുന്നതിനായി പ്രത്യേക ഫണ്ടും രൂപീകരിക്കുന്നു.\nതൊഴില് സാമൂഹിക കാര്യ ഭരണനിര്‍വഹണ മന്ത്രി ഡോ. ഇസ്സ ബിന് സാദ് അല്‍ജഫാലി അല്‍നുഐമിയാണ് ഇക്കാര്യം അറിയിച്ചത്. 120-ാമത് ഫിലിപ്പൈന് ദേശീയ ദിനത്തോടനുബന്ധിച്ച് ഫിലിപ്പിനോ കമ്യൂണിറ്റി സംഘടിപ്പിച്ച ആഘോഷപരിപാടിയില് സംസാരിക്കുകയായിരുന്നു അദ്ദേഹം.\nമനുഷ്യക്കടത്തിനിരകളാകുന്നവര്‍ക്ക് ആവശ്യമായ സഹായവും സംരക്ഷണവും നല്‍കുന്നതിനും അവരെ പുനരധിവസിപ്പിക്കുന്നതിനും സമൂഹമായി ഇടപെടല് സാധ്യമാക്കുന്നതിനും ലക്ഷ്യമിട്ടാണ് പുതിയ കേന്ദ്രം. താല്‍ക്കാലിക തൊഴിലാളികള്‍ക്ക് രാജ്യത്തിനു പുറത്തേക്ക് പോകുന്നതുവരെ താമസിക്കുന്നതിനുള്ള സൗകര്യമെന്നനിലയില് അഭയകേന്ദ്രവും വിഭാവനം ചെയ്യുന്നുന്നുണ്ട്.\nവര്‍ക്കേഴ്‌സ് സപ്പോര്‍ട്ട് ഫണ്ട് രൂപീകരിക്കുന്നതിനുള്ള പ്രവര്‍ത്തനങ്ങള് മന്ത്രാലയത്തില് പുരോഗമിക്കുന്നു. തൊഴിലാളികളുടെ വേതനവുമായി ബന്ധപ്പെട്ട സാമ്പത്തിക കുടിശികകള് കൈകാര്യം ചെയ്യുന്നതിനായാണ് ഫണ്ട് രൂപീകരിക്കുന്നത്.\nതൊഴില്‍ദാതാക്കള് പാപ്പരാകുന്ന സാഹചര്യത്തില് തൊഴില്‍തര്‍ക്കപരിഹാര കമ്മിറ്റിയുടെ തീരുമാനത്തിന്റെ അടിസ്ഥാനത്തിലായിരിക്കും സാമ്പത്തിക കുടിശിക ഫണ്ടില് നിന്നും ലഭ്യമാക്കുക.\nതൊഴിലാളികളുടെ അവകാശസംരക്ഷണത്തിനായി സര്‍ക്കാര് വിവിധങ്ങളായ പദ്ധതികളും പരിപാടികളും നിയമനിര്‍മാണങ്ങളുമാണ് നടപ്പാക്കിവരുന്നത്.\nതൊഴിലാളികള്‍ക്ക് ആരോഗ്യകരവും സുരക്ഷിതവുമായ അന്തരീക്ഷം പ്രദാനം ചെയ്യുന്നതിനാണ് ഖത്തര് ലക്ഷ്യമിടുന്നത്. നിരവധി നയങ്ങളും നിയമനിര്‍മാണ ഭേദഗതികളും ഈ ലക്ഷ്യം മുന്‍നിര്‍ത്തി നടപ്പാക്കിവരുന്നു.\nതൊഴിലാളികള്‍ക്ക് വേതനം ബാങ്കുമുഖേന ലഭ്യമാക്കുന്ന വേതന സംരക്ഷണ സംവിധാനം നടപ്പാക്കിയത്, പ്രവാസികളുടെ വരവും പോക്കും താമസവും സംബന്ധിച്ച നിയമഭേദഗതി, തൊഴില്‍തര്‍ക്ക പരിഹാര കമ്മിറ്റികളുടെ രൂപീകരണം സാധ്യമാക്കിയ തൊഴില്‍നിയമഭേദഗതി എന്നിവ പ്രത്യേകമായി മന്ത്രി പരാമര്‍ശിച്ചു.\nഏകദേശം രണ്ടരലക്ഷത്തോളം ഫിലിപ്പൈനികളാണ് രാജ്യത്തുള്ളത്. ഖത്തറിന്റെ പുരോഗതിയും രാജ്യത്തെ കെട്ടിപ്പെടുക്കുന്നതിലും അവരുടെ സംഭാവനകളെയും മന്ത്രി പ്രശംസിച്ചു.\nCategories: More, Video Stories, Views Tags: Doha, LABOUR RULE, qatar


ഡാ.., Arjyou നീ പൊളിയാണ് ബ്രോ... : Deepika.com Sunday Special\nരുചികരമായ ’ടിക് ടോക് റോസ്റ്റു’കളുമായി സൈബർലോകത്തിന്‍റെ ശ്രദ്ധനേടുകയാണ് അർജുൻ സുന്ദരേശൻ എന്ന ചെറുപ്പക്കാരൻ. ഏതോരു യൂട്യൂബറിന്‍റെയും സ്വപ്നമായ പത്തു ലക്ഷം സബ്സ്ക്രൈബേഴ്സ് എന്ന കടന്പ മൂന്നാഴ്ചയ്ക്കുള്ളിൽ അർജുൻ ചാടിക്കടന്നു. അർജ് യൂവിന്‍റെയും റോസ്റ്റിംഗിന്‍റെയും റിയാക്‌ടിംഗിന്‍റെയും വിശേഷങ്ങളുമായി അർജുൻ...\nറോസ്റ്റിംഗ്, റിയാക്ടിംഗ്, അർജ്യൂ - ഫേസ്ബുക്ക്, ഇൻസ്റ്റഗ്രാം, യൂട്യൂബ് തുടങ്ങി ഏത് സോഷ്യൽ മീഡിയ പ്ലാറ്റ്ഫോം എടുത്താലും അവിടെയെല്ലാം നിറഞ്ഞു നിൽക്കുന്നത് ഈ വാക്കുകളാണ്. അതുകൊണ്ടുതന്നെ ഇവയെല്ലാം മലയാളികൾക്ക് ഏറെ പരിചിതവുമാണ്. എങ്ങനെ പരിചിതമല്ലാതിരിക്കും? കോവിഡ് -19 പ്രതിരോധത്തിന്‍റെ ഭാഗമായുള്ള ലോക്ക്ഡൗണും വർക്ക് ഫ്രം ഹോമും ഒക്കെയായി വീട്ടിലിരിക്കുന്ന മലയാളികൾക്കു മുന്നിലേക്ക് ചിരിയുടെ ബോംബും പൊട്ടിച്ചല്ലേ ഈ ആലപ്പുഴക്കാരൻ ചെക്കൻ കയറി വന്നത്.\nവ്യത്യസ്തമായ ആശയങ്ങളിലൂടെയും ഉള്ളടക്കത്തിലൂടെയും നമ്മെ ചിരിപ്പിക്കുകയും ചിന്തിപ്പിക്കുകയും ചെയ്യുന്നതാണ് അർജുന്‍റെ യൂട്യൂബ് ചാനലായ Arjyou. അതുകൊണ്ടാണല്ലോ വെറും മൂന്നാഴ്ചയ്ക്കുള്ളിൽ പതിനാലു ലക്ഷത്തിലധികം സബ്സ്ക്രൈബേഴ്സുമായി അർജ്യൂ മുന്നേറുന്നത്. പോസ്റ്റ് ചെയ്ത് മണിക്കൂറുകൾക്കുള്ളിൽ ലക്ഷക്കണക്കിനാളുകളാണ് അർജുന്‍റെ വീഡിയോകൾ കാണുന്നതും ഷെയർ ചെയ്യുന്നതും. അർജ്യൂ എന്ന യൂട്യൂബ് ചാനലിന്‍റെ വിശേഷങ്ങൾ പങ്കുവയ്ക്കുകയാണ് ആലപ്പുഴ മുഹമ്മ സ്വദേശിയായ അർജുൻ സുന്ദരേശൻ.\nമൂന്നു വർഷം മുൻപ് അർജുൻ സുന്ദരേശൻ എന്ന പേരിൽ എനിക്കൊരു യൂട്യൂബ് ചാനൽ ഉണ്ടായിരുന്നു. പേര് മാറ്റി അർജ് യൂ എന്നാക്കിയിട്ട് ഇപ്പോൾ മൂന്നാഴ്ച ആയതേയുള്ളൂ. ആദ്യം എനിക്ക് 119 ഫോളോവേഴ്സാണ് ഉണ്ടായിരുന്നത്. എന്‍റെ കുഞ്ഞു കുഞ്ഞു വർക്കുകളും യാത്രാ വിശേഷങ്ങളുമൊക്കെയായിരുന്നു ചാനലിൽ അപ്ലോഡ് ചെയ്തിരുന്നത്. അതും വല്ലപ്പോഴും മാത്രം. ഇപ്പോ ലോക്ക്ഡൗണ് പ്രഖ്യാപിച്ചതോടെ മറ്റ് തിരക്കുകളൊന്നുമില്ല, എപ്പോഴും വീട്ടിലുണ്ട്. ഈ സമയത്തെ എങ്ങനെ ക്രിയേറ്റീവായി പ്രയോജനപ്പെടുത്താം എന്നാലോചിച്ചിരുന്നപ്പോഴാണ് യൂട്യൂബ് ചാനൽ ഒന്ന് ആക്ടീവ് ആക്കിയാലോ എന്നു ചിന്തിച്ചത്.\nകൂട്ടുകാരോടാണ് ആദ്യം ഇക്കാര്യം പറഞ്ഞത്. എല്ലാവരും ചെയ്യുന്ന വീഡിയോ പാറ്റേണ് പിന്തുടരേണ്ട എന്ന് ആദ്യം തന്നെ തീരുമാനിച്ചിരുന്നു. ചർച്ചകൾക്കൊടുവിൽ എല്ലാവർക്കും ഒരുപോലെ ഓക്കെ ആയി തോന്നിയ ആശയം ആണ് ടിക്ടോക്ക് വീഡിയോ റിയാക്ടിംഗും റോസ്റ്റിംഗും. റോസ്റ്റിംഗ് മാത്രമല്ല ടിക് ടോക്ക് ഹാക്ക് ടെസ്റ്റിംഗുകളും ഞാൻ ചെയ്തിരുന്നു.\n""എന്‍റമ്മോ... എന്നാ പൊരിക്കലാടാ ഇത്...'', ""ഇതൊക്കെ എങ്ങനെ സാധിക്കുന്നു'' തുടങ്ങിയ കമന്‍റുകൾ കാണുന്പോൾ എനിക്ക് വളരെയധികം സന്തോഷം തോന്നും. ഭൂരിഭാഗം ആളുകളും പറയുന്നത് അവർ മനസിൽ വിചാരിച്ച അതേ റിയാക്ഷൻ ആയിരുന്നു എന്നൊക്കെയാണ്. ഒരു യൂട്യൂബർ എന്ന നിലയിൽ എനിക്കു കിട്ടാവുന്ന വലിയ അംഗീകാരങ്ങളാണ് ഈ വാക്കുകൾ. സാധാരണയായി ഒരു വീഡിയോ കാണുന്പോൾ എന്താണോ തോന്നുന്നത് അത് റിക്കാർഡ് ചെയ്ത് കാണിക്കുന്നു എന്നു മാത്രം. ഒരുപാടു പേർക്ക് അതേ തോന്നൽ ഉണ്ടാകുന്നതു കൊണ്ടാണല്ലോ അവർക്ക് അത് ആസ്വദിക്കാൻ സാധിക്കുന്നത്.\nഎന്നാൽ മനഃപൂർവമല്ലെങ്കിൽ പോലും ഞാൻ കാരണം ചിലർക്ക് വിഷമമാകുന്നു എന്നറിയുന്പോൾ ഒരു വല്ലായ്മ തോന്നും. കാരണം ആരെയും വേദനിപ്പിക്കണം എന്ന ഉദ്ദേശ്യം ഒരു വീഡിയോയ്ക്ക് പിന്നിലുമില്ല. എല്ലാം തമാശമാത്രമായാണ് ഞാൻ കാണുന്നത്. പ്രേക്ഷകരും അത് അങ്ങനെതന്നെ എടുക്കും എന്നാണ് ഞാൻ പ്രതീക്ഷിക്കുന്നത്. വിനോദം എന്നതിനപ്പുറം വ്യക്തിപരമായി ആരെയും വേദനിപ്പിക്കണം എന്നു കരുതിയില്ല. അതേസമയം തങ്ങളുടെ കഴിവുകൾ പ്രകടിപ്പിക്കാനുള്ള പ്ലാറ്റ്ഫോമായി ടിക്ടോക്കിനെ കാണുന്ന ഒരുപാടുപേരുണ്ട്. അത്തരം വീഡിയോകൾക്ക് നല്ല റിയാക്ഷനാണ് കൊടുക്കുന്നത്. അവരെക്കുറിച്ചും ഉടൻ വീഡിയോ ചെയ്യും.\nറിയാക്ഷൻ വീഡിയോസ് ചെയ്യാം എന്നു തീരുമാനിക്കുന്പോൾ തന്നെ എനിക്കുറപ്പായിരുന്നു തിരിച്ചും പണി കിട്ടുമെന്ന്. കൂടുതലും വളരെ പോസിറ്റീവാണ് എന്നതിൽ സന്തോഷമുണ്ട്. അതേസമയം ഭീഷണിപ്പെടുത്തിക്കൊണ്ടും വിമർശിച്ചുകൊണ്ടുമെല്ലാം വീഡിയോസ് വരുന്നുണ്ട്. പക്ഷേ അതിനെയും പോസിറ്റീവായി തന്നെ കാണാനാണ് എനിക്കിഷ്ടം. റോസ്റ്റിംഗ് കിട്ടിയ പലരും ആദ്യം എതിർപ്പുകൾ അറിയിച്ചുകൊണ്ട് വീഡിയോ ഇട്ടിരുന്നെങ്കിലും പിന്നീട് അവരൊക്കെ വിളിക്കുകയും നല്ല അഭിപ്രായം പറയുകയും ചെയ്തു. ട്രോൾ പ്രതീക്ഷിച്ചിരിക്കുകയായിരുന്നു എന്നു പറഞ്ഞ ടിക്ടോക്കേഴ്സുമുണ്ട്. പതുക്കെയാണെങ്കിലും എല്ലാവരും എന്നെയും അർജ്യൂവിനെയും അംഗീകരിക്കുന്നതിൽ സന്തോഷമുണ്ട്.\nബേസിക്കലി ഞാൻ അധികം മിണ്ടാറില്ല...\nവീഡിയോയിൽ ഇത്ര ലൈവായ താൻ എന്താ നേരിൽ മിണ്ടാത്തത് എന്ന് ആരെങ്കിലും ചോദിച്ചാൽ മിണ്ടാതെ നിൽക്കാനെ തനിക്കു സാധിക്കൂ എന്നാണ് അർജുൻ പറയുന്നത്. ചങ്ങനാശേരി സെന്‍റ് ജോസഫ് കോളജ് ഓഫ് കമ്മ്യൂണിക്കേഷനിലെ മൂന്നാം വർഷ ബിഎ മൾട്ടിമീഡിയ വിദ്യാർഥിയാണ് അർജുൻ.\nന്ധഹോസ്റ്റലിൽ താമസിച്ചു പഠിക്കുന്നതിന്‍റെ എല്ലാ ഗുണവും എന്‍റെ വീഡിയോയിൽ ഉണ്ട്. എനിക്ക് അത്രയേറെ അടുപ്പം ഉള്ളവരോടു മാത്രമേ ഇങ്ങനെ തമാശയൊക്കെ പറഞ്ഞു മിണ്ടാൻ സാധിക്കുകയുള്ളൂ. അല്ലെങ്കിൽ ഞാൻ ഭയങ്കര സൈലന്‍റ് ആണ്. ഹോസ്റ്റലിൽ സുഹൃത്തുക്കൾക്കൊപ്പമുള്ളപ്പോൾ ടിക് ടോക്കിൽ വീഡിയോ കാണാറുണ്ട്. അപ്പോൾ പറയുന്ന കമന്‍റുകളും കാണിക്കുന്ന റിയാക്ഷനും ഒക്കെയാണ് ഓണ്‍സ്ക്രീനിലും ചെയ്യുന്നത്. കാമറയുടെ സ്ഥാനത്ത് സുഹൃത്തുക്കളാണെന്നങ്ങു കരുതും. പിന്നെ എല്ലാം ഓക്കെയാണ്.\nകൂട്ടുകാരാണ് ടിക് ടോക് വീഡിയോകൾ തെരഞ്ഞെടുത്ത് അയച്ചു തരുന്നതും ഫുൾ സപ്പോർട്ട് തന്ന് ഒപ്പം നിൽക്കുന്നതും. ലോക്ക് ഡൗണ് ആയതിനാൽ കോളജിൽ പോകുന്നില്ല. എങ്കിലും അധ്യാപകരിൽ പലരും വിളിച്ച് അഭിനന്ദിച്ചു. സെന്‍റ് ജോസഫിൽ പഠിക്കുന്ന കുട്ടികളെ സംബന്ധിച്ച് അവിടെനിന്ന് കിട്ടുന്ന പ്രചോദനം വളരെ വലുതാണ്.\nമറ്റ് യൂട്യൂബേഴ്സും നല്ല പിന്തുണ നൽകുന്നുണ്ട്. ട്രോൾ വീഡികളിലൂടെ ശ്രദ്ധേയനായ ഉബൈദ് ഇബ്രാഹിം നേരിട്ടു വിളിച്ച് അഭിനന്ദിക്കുകയും വ്യത്യസ്തതയുള്ള കണ്ടന്‍റുമായി മുന്നോട്ടു വരണമെന്നു പറയുകയും ചെയ്തു. അതുപോലെതന്നെ എടുത്തു പറയേണ്ടതാണ് സോഷ്യൽ മീഡിയകളിലെ ഫാൻ പേജുകളുടെ കാര്യം. സ്വന്തം പേരിലുള്ള ഫാൻ പേജുകൾ കാണുന്നത് എന്നെ സംബന്ധിച്ച് വളരെ കൗതുകമുണർത്തുന്ന കാര്യമാണ്.\nഒന്നും പ്രതീക്ഷിക്കാതെ വീഡിയോ ചെയ്തു തുടങ്ങിയ ആളാണ് ഞാൻ. ആ എന്നെ ഇരുകൈയും നീട്ടി സ്വീകരിച്ച എല്ലാവരോടും എനിക്കു വളരെയധികം നന്ദിയുണ്ട്. അവതരണവും കണ്ടന്‍റും എല്ലാം കൊള്ളാം എന്നു പറയുന്നതിനൊപ്പം എവിടെയൊക്കെയാണ് കൂടുതൽ ശ്രദ്ധിക്കേണ്ടതെന്നും ചിലർ പറഞ്ഞു തരും.\nതങ്ങളുടെ അഭിപ്രായങ്ങൾ പങ്കുവയ്ക്കാനും ചിലർ മറക്കാറില്ല. ഇനിയും മുന്നോട്ടു പോകാൻ അത് വളരെയധികം പ്രചോദനം നൽകും. മാത്രമല്ല, ഈ സ്നേഹവും അംഗീകാരവും വലിയൊരു ഉത്തരവാദിത്വം കൂടിയാണ് എന്നെ ഏൽപ്പിക്കുന്നത്. സോഷ്യൽ മീഡിയ പ്ലാറ്റ്ഫോമുകളിലെ ട്രെൻഡുകൾ മാറിമറിയാൻ നിമിഷനേരം മതി. അതുകൊണ്ട് കാഴ്ചക്കാരുടെ അഭിപ്രായം മാറാതെ, അവരെ നിരാശരാക്കാതെ വേണം ഇനിയുള്ള വീഡിയോകളും ചെയ്യാൻ.\nഒരു സിനിമാക്കാരന്‍റെ മോഹങ്ങൾ\nചെറുപ്പം മുതൽ ഉള്ളിലുണ്ടായിരുന്ന സിനിമ എന്ന സ്വപ്നത്തിനു പിന്നാലെയുള്ള യാത്രയിലാണ് അർജുൻ. അതിന്‍റെ ഭാഗമായാണ് എൻജിനിയറിംഗ് പഠനം പാതി വഴിയിൽ ഉപേക്ഷിച്ചതും മീഡിയ പഠനത്തിലേക്കു തിരിഞ്ഞതും എന്ന് അർജുൻ പറയുന്നു. ന്ധ രണ്ടു വർഷം എൻജിനിയറിംഗ് പഠിച്ചെങ്കിലും എന്‍റെ വഴി അതല്ല എന്നെനിക്കു നല്ല ബോധ്യമുണ്ടായിരുന്നു.\nമീഡിയ സ്റ്റഡീസിലേക്കു മാറണമെന്നും മൾട്ടി മീഡിയ പഠിക്കണമെന്നും പറഞ്ഞപ്പോൾ വീട്ടിൽനിന്നു വലിയ എതിർപ്പൊന്നും ഉണ്ടായില്ല. അച്ഛൻ പോലീസായതു കൊണ്ട് വലിയ സീൻ ആണോ എന്നു പലരും ചോദിക്കാറുണ്ട്. അച്ഛൻ പക്ഷേ വളരെ കൂളാണ്. ഞങ്ങളുടെ ഇഷ്ടങ്ങളോടൊന്നും അച്ഛൻ നോ പറയാറുമില്ല. ഇപ്പോൾ യൂട്യൂബ് ചാനലിന്‍റെ കാര്യത്തിൽ പോലും വീട്ടിൽ ഫുൾ സപ്പോർട്ടാണ്. നന്നാവുന്ന ഭാഗങ്ങളും തിരുത്തേണ്ട ഇടങ്ങളും അവർ പറഞ്ഞു മനസിലാക്കി തരുന്നുണ്ട്.\nസിനിമ മേഖലയാണ് എന്‍റെ പാഷൻ. സിനിമയിൽ കാമറയ്ക്കു മുന്നിൽ അല്ല പിന്നിൽ നിൽക്കാനാണ് എനിക്കിഷ്ടം. ഡ്രിഗ്രി പൂർത്തിയാക്കിയ ശേഷം ഫിലിം സ്റ്റഡീസിൽ പോസ്റ്റ് ഗ്രാജുവേഷൻ ചെയ്യണം എന്നാണ് ആഗ്രഹം. ആലപ്പുഴ നോർത്ത് സ്റ്റേഷൻ എസ്ഐ സുന്ദരേശന്‍റെയും ലസിതയുടെയും മൂത്തമകനാണ് അർജുൻ. അനിയൻ അനുരാജ് ആലപ്പുഴ എസ്ഡി കോളജിൽ രണ്ടാം വർഷ ബിരുദ വിദ്യാർഥിയാണ്.


നിഴലുകള് പറഞ്ഞത് ...: അങ്ങനൊക്കെ ചോദിച്ചാല്\nനമ്മുടെയൊക്കെ പല്ലിന്റെ എണ്ണം ഏറെക്കുറെ നാവിന്റെ ഉപയോഗം പോലിരിക്കും. ഏത് സമയത്ത് എന്ത് പറയണം എന്നറിയുന്നവര് നന്നേ കുറവാണു. എന്നിട്ടോ, വല്ല തെറ്റും പറ്റിയാല് ചുമ്മാ ദേവിയെ പഴിചാരി വികടസരസ്വതി എന്നും പറഞ്ഞു കൈ കഴുകും. സമയവും സന്ദര്‍ഭവും ആളെയും അറിഞ്ഞു വേണം എന്ത് കാര്യവും പറയാന്, അല്ലെ.\nഎനിക്കും പറ്റിയിട്ടുണ്ട് ഒരു പാടു അബന്ധങ്ങള്. എന്തോ ഭാഗ്യത്തിന് ഇതു വരെ തല്ലൊന്നും കൊള്ളേണ്ടി വന്നിട്ടില്ല. (അതേ, പിന്നൊരു കാര്യം. താഴെ വിവരിച്ച കഥകളിലൊന്നും ഞാനല്ല കേട്ടോ നായകന്. അല്ലേലും ഞാനത്രയ്ക്കു തറയാകുമെന്നു നിങ്ങളാരും കരുതില്ല എന്നെനിക്കുറപ്പുണ്ട്.)\nചെറിയൊരു കഥ, ചിലപ്പോള് കേട്ടതായിരിക്കാം. പക്ഷെ നമ്മള് ചിലതൊക്കെ കൈകാര്യം ചെയ്യുന്നതിലുള്ള പിടിപ്പുകേട് ഇവിടെ കാണാം.\nഒരിക്കല് ടുട്ടുമോന് അപ്പൂപ്പനോട് ചോദിച്ചു.\n"അപ്പൂപ്പാ അപ്പൂപ്പാ, ഞാനോരൂട്ടം ചോദിച്ചോട്ടെ.?"\n"എന്താടാ മോനേ ടുട്ടുടൂ..? നീ ചോദിക്കെടാ ചക്കരെ.."\n"അപ്പൂപ്പാ ഞാനെങ്ങനെയാ ഉണ്ടായതു.?"\nഡിം. അപ്പൂപ്പന് ഒന്നു കുഴഞ്ഞെന്കിലും പെട്ടെന്ന് വഴി കണ്ടു.\n"അതേ ടുട്ടുമോനേ, മോനെ അച്ചനും അമ്മയ്ക്കും ദൈവം വഴിയില് വച്ചു കൊടുത്തതാ. മനസ്സിലായോ ?"\n"ഹും.???..ശരി. അപ്പൊ അച്ചനെങ്ങനാ ഉണ്ടായെ ?"\nഅത് ശരി, ഇവന് നേരാം വണ്ണം പോകുന്ന ലക്ഷണമില്ല.\n"അതേ, അപ്പൂപ്പനും അമ്മൂമ്മയും കൂടി നടന്നുവരുമ്പോള് വഴിയില് വച്ചു കിട്ടിയതാ. മനസ്സിലായോ..?"\n"അപ്പൊ അപ്പൂപ്പനോ ?"\nദാണ്ടെ, ഇവനെന്നേം കൊണ്ടേ പോകൂ.\n" അത് പിന്നെ, അങ്ങനൊക്കെ ചോദിച്ചാല്... അപ്പൂപ്പന്റെ..."\n"ഞാന് പറയട്ടെ..?" ടുട്ടുമോന് ഇടയ്ക്ക് കയറി പറഞ്ഞു.\n"ശരി നീ പറ." അപ്പൂപ്പന് സമ്മതിച്ചു.\n"വല്യപ്പൂപ്പന് കളഞ്ഞു കിട്ടിയതല്ലേ..?"\n"അമ്പട മിടുക്കാ. നല്ല മോന്." "അപ്പൂപ്പന് ആശ്വാസമായി.\nടുട്ടുമോന് അപ്പോള് താടിക്ക് കൈയും കൊടുത്തു വിഷണ്ണനായി നില്‍ക്കുവായിരുന്നു. അപ്പൂപ്പന് ചോദിച്ചു.\n"എന്ത് പറ്റി മോനെ..?"\n"അപ്പൊ നമ്മുടെ കുടുംബത്തില് ആരും നേരായ വഴിയില് ജനിച്ചിട്ടില്ല അല്ലെ."\nഅപ്പൂപ്പന്റെ മുഖം എങ്ങനെയെന്നു നിങ്ങള് തന്നെ വരച്ച്ചെടുതാല് മതി.\nഇവിടെ ആര്‍ക്കാ നാവ് പിഴച്ചത്..?\nഇനി മറ്റൊരു കഥകൂടി. ഇതു സംഭവിച്ചതാണോ എന്നെനിക്കറിയില്ല. ഒരു സുഹൃത്ത് വഴി കേട്ടത് ഇവിടെ പറയുന്നു.\nസാങ്കല്‍പ്പികമാണെങ്കിലും നമ്മുടെ നായകന് ഒരു പേരു വേണമല്ലോ. ഹും.... തല്‍ക്കാലം ഇതും നമുക്കു സര്‍ദാര്‍ജിയുടെ തലയില് വച്ചേക്കാം.\nഒരു അവധി ദിവസം. ഭാര്യയുമൊത്ത് ആകെ മൊത്തം ഒന്നു അടിച്ചുപൊളിക്കാന് തന്നെ തീരുമാനിച്ചു നമ്മുടെ സര്‍ദാര്‍ജി. ഷോപ്പിംഗ്, സിനിമ, കാപ്പികുടി, അങ്ങനെ എല്ലാ, കഴിഞ്ഞു വീട്ടിലെത്തി.\nവീട്ടില് കേറിയ പാടെ അങ്ങോര് ഫുള് റൊമാന്റിക് ആയി. എന്നാല് പിന്നെ ഇന്നത്തെ ദിവസം ഒരു സെക്കന്റ് - ഫസ്റ്റ് നൈറ്റ് തന്നെ നടത്തിക്കളയാം എന്നങ്ങു തീരുമാനിച്ചു. (ദേ ഇട്ടേച്ചു പോവല്ലേ, സംഗതി അശ്ലീലമൊന്നും എഴുതില്ല മാഷേ. )\nസര്‍ദാര്‍ജി ഭാര്യയെ പിടിച്ചു രണ്ടു ഉമ്മയൊക്കെ കൊടുത്തു ബെഡ് റൂമിലേക്ക് നടന്നു.\n"കാതല് പിശാശ് , കാതല് പിശാശ്".. കൊള്ളാം നല്ല സ്റ്റൈലന് പാട്ടൊക്കെ ഉണ്ട് കേട്ടോ. അങ്ങോരു ഡ്രെസ്സൊക്കെ ഊരിയെറിഞ്ഞു ഒരസ്സല് ദിഗംബരനായി ഭാര്യയെ വിളിച്ചുകൊണ്ടു കട്ടിലില് മലര്‍ന്നു കിടന്നു.\n"ട്രീം ട്രീം..." ദാണ്ടെ ഏതോ കട്ടുറുമ്പ് സ്വര്‍ഗ്ഗത്തിലെത്ത്തിയിരിക്കുന്നു. ഡോര്‍ബെല് അടിച്ചതാണ് .\n"എടിയെ, ആരാന്നു നോക്കിയെ.... ആരായാലും ഞാനിവിടില്ലെന്നു പറ. നാശം "\nനമ്മുടെ ചേച്ചി വാതില് തുറന്നു. ആഹ പിരിവുകാരാന്.\n"ഇവിടാരും ഇല്ല." ചേച്ചി മുശരഫ് സ്റ്റൈലില് പറഞ്ഞു.\nപിരിവുകാര് നോക്കിയപ്പോള് ദാണ്ടെ കിടക്കുന്നു നമാടെ ചേട്ടന്റെ ലൂണാര് ചെരുപ്പ്. അത് ശരി ചേച്ചി നുണ പറയുകയാണ് അല്ലെ.\n"പക്ഷെ ചേട്ടന് ഈ സമയത്ത് ഇവിടെ കാണേണ്ടതാണല്ലോ..?"\nപറഞ്ഞതും രണ്ടവന്മാര് ചേച്ചിയെ വെട്ടിച്ച് ഉള്ളിലേക്ക് ഒരോട്ടം. ഉള്ളിലത്തെ സ്ഥിതിയോ ?\nദിഗംബര വേഷത്തില് കിടന്ന ചേട്ടന് ചാടിയെനീട്ടു മുഖം മൂടാനെ കഴിഞ്ഞുള്ളു.\n'ഛെ ഭാര്യയെ കൊണ്ടു നുണ പറയിപ്പിച്ചത് വലിയ നാണക്കേടായിപ്പോയി. ഇവന്മാര് എന്ത് വിചാരിക്കും. ഒറ്റവഴിയെ ഉള്ളൂ.'\nചേട്ടന് അന്തം വിട്ടു നില്ക്കുന്ന ലവന്മാരോട് പറഞ്ഞു.\n"അതേ, ഞാന് ഇവിടുത്തെ ചേട്ടനല്ല കേട്ടോ, അപ്പുറത്തെ വീട്ടിലെയാ. ആരോടും പറയരുത് കേട്ടോ.!!!"\nഇവിടെയും ശേഷം നിങ്ങളുടെ ഭാവനയ്ക്ക് വിട്ടു തരുന്നു.\nഏതായാലും സര്‍ദാര്‍ജിയെ കൊന്നു. ഇച്ചിരി നല്ലത് പറഞ്ഞു നിര്‍ത്തിയേക്കാം.\nപതിവു പോലെ, ഒരു ബ്രിടീഷുകാരന്, ഒരു അമേരിക്കക്കാരന് പിന്നെ നമ്മുടെ സര്‍ദാര്‍ജിയും. മൂവരും കൂടി വെക്കേഷന് അടിച്ച് പൊളിക്കാന് കാട്ടിലേക്ക് നടന്നു. കാടല്ലേ ആരും കാണില്ലല്ലോ എന്ന് കരുതി മൂവരും ദിഗംബര-വേഷത്തിലാണ് നടപ്പ്. (ദാണ്ടെ പിന്നേം കുറച്ചു അശ്ലീലം.).\nപെട്ടെന്നതാ എതിരെ നിന്നും നാലഞ്ചു സുന്ദരികള് നടന്നു വരുന്നു. വസ്ത്രം ധരിക്കാനുള്ള സമയമൊന്നും ആര്ക്കും കിട്ടിയില്ല. സര്‍ദാര്‍ജി ഉടനെ മുഖം രണ്ടു കൈകൊണ്ടും പൊത്തിപിടിച്ച് മറച്ചു. മറ്റു രണ്ടു പേരും അവരുടെ രഹസ്യഭാഗങ്ങള് മറക്കാനാണ് നോക്കിയത്.\nസുന്ദരികള് കടന്നു പോയപ്പോള് ബ്രിടീഷുകാരനും അമേരിക്കക്കാരനും സര്‍ദാര്‍ജിയുടെ അടുത്ത് വന്നു ചോദിച്ചു.\n"അല്ല നിങ്ങളെന്താ വേണ്ട സ്ഥലങ്ങള് മറച്ചുപിടിക്കാതെ, മുഖം മാത്രം മറച്ചതു.?"\n"നിങ്ങളുടെ കാര്യം എങ്ങനാണെന്നു എനിക്കറിയില്ല, ഞങ്ങളുടെ നാട്ടില് ആളുകളെ തിരിച്ചറിയുന്നത് മുഖം നോക്കിയാണ്.!!!!!!!!!"\n. Gini Gangadharan at 2:12 PM


ജീവനുവേണ്ടിയുള്ള സമരത്തെ ലീഗ് നേതൃത്വം പിന്നിൽനിന്ന് കുത്തി;ചെറുകാവിൽ ലീഗിൽനിന്ന് കൂട്ടരാജി - Malappuram News - Malayalam news from Malappuram,acomplete portal from malappuram, local news from malappuram\nജീവനുവേണ്ടിയുള്ള സമരത്തെ ലീഗ് നേതൃത്വം പിന്നിൽനിന്ന് കുത്തി;ചെറുകാവിൽ ലീഗിൽനിന്ന് കൂട്ടരാജി\nകൊണ്ടോട്ടി:സ്വകാര്യ കമ്പനി ജലസംഭരണിക്കെതിരെ സമരംചെയ്യുന്ന പ്രവർത്തകരെ ധിക്കരിച്ച് നേതാക്കൾ കമ്പനി പരിപാടിയിൽ പങ്കെടുത്തതിനെ തുടർന്ന് ചെറുകാവ് മുസ്ലിംലീഗ് കമ്മിറ്റിയിൽ പൊട്ടിത്തെറി. ചെറുകാവ് പഞ്ചായത്തിലെ പതിനേഴാം വാർഡ് പൂച്ചാലിലാണ് ലീഗിൽ നാടകീയ സംഭവങ്ങൾ. ലീഗ് നേതൃത്വത്തിന്റെ നടപടിയിൽ പ്രതിഷേധിച്ച് പൂച്ചാൽ ലീഗ് വാർഡ് കമ്മിറ്റി ഒന്നാകെ രാജിവച്ചു. സംഭവത്തിൽ പ്രതിഷേധിച്ച് യൂത്ത് ലീഗ്, എംഎസ്എഫ്, ലീഗ് പോഷക സംഘടനാ ഭാരവാഹികളും രാജിവച്ചു.\nരാജിക്കത്ത് ലീഗ് കൊണ്ടോട്ടി മണ്ഡലം കമ്മിറ്റിക്ക് കൈമാറി.സ്വകാര്യ വ്യക്തി ചെറുകാവ് പൂച്ചാൽ ചേനത്തല മലമുകളിൽ സ്ഥാപിച്ച ജലസംഭരണി പ്രദേശത്തിനൊന്നാകെ ഭീഷണിയാണ്. ഇവിടെ സംഭരണി സ്ഥാപിക്കുന്നതിനെതിരെ ലീഗ് ഉൾപ്പടെയുള്ള സംഘടനകൾ സമരത്തിലാണ്. ഇതിനിടെയാണ് ലീഗ് പ്രാദേശിക പ്രവർത്തകർ അറിയാതെ ടി വി ഇബ്രാഹീം എംഎൽഎയും നേതാക്കളായ എം അബ്ദുൽ കരീമും പി വി എ ജലീൽ എന്നിവർ കമ്പനിയുടെ കെട്ടിടത്തിന്റെ കട്ടിള വയ്ക്കൽ ചടങ്ങിൽ പങ്കെടുത്തത്. ഇതാണ് ചെറുകാവ് പൂച്ചാൽ ലീഗിലെ പ്രാദേശിക നേതൃത്വത്തെ ചൊടിപ്പിച്ചത്. ജനകീയ സമരത്തെ ലീഗ് നേതാക്കൾ തുരങ്കംവച്ചതിൽ പ്രതിഷേധിച്ചാണ് ലീഗിലെ കൂട്ടരാജി. ജീവനുവേണ്ടിയുള്ള സമരത്തെ ലീഗ് നേതൃത്വം പിന്നിൽനിന്ന് കുത്തുകയായിരുന്നെന്ന് രാജിവച്ചവർ ആരോപിച്ചു. ഇതുമായി ബന്ധപ്പെട്ട് ലീഗിൽനിന്ന് കൂടുതൽ പേർ രാജിവയ്ക്കും. സംഭവത്തെ കുറിച്ച് പ്രതികരിക്കാൻ ലീഗ് നേതൃത്വം തയ്യാറായിട്ടില്ല.


പ്രേക്ഷകരെ ഞെട്ടിച്ച് പൃഥ്വിരാജിൻ്റെ കോൾഡ് കേസ് ടീസർ..! - STAR PIX MEDIA\nHome Entertainment പ്രേക്ഷകരെ ഞെട്ടിച്ച് പൃഥ്വിരാജിൻ്റെ കോൾഡ് കേസ് ടീസർ..!\nഒരുപാട് നല്ല സിനിമകൾ മലയാളികൾക്ക് വേണ്ടി സമ്മാനിച്ച ഒരാളാണ് നടൻ സുകുമാരന്റെ മകൻ പൃഥ്വിരാജ് സുകുമാരൻ. ഇപ്പോൾ നടൻ എന്ന നിലയിൽ മാത്രമല്ല നിർമാതാവായും സംവിധായകനായും പൃഥ്വിരാജ് കഴിവ് തെളിയിച്ചിട്ടുണ്ട്. മലയാള സിനിമയുടെ താരരാജാവായ മോഹൻലാലിനെ കേന്ദ്ര കഥാപാത്രമാക്കി പൃഥ്വിരാജ് ആദ്യമായി സംവിധാനം ചെയ്ത സിനിമയാണ് ലൂസിഫർ.\nമറ്റ് ഒരു പുതുസംവിധായകന്മാർക്ക് ലഭിക്കാത്ത ഭാഗ്യമായിരുന്നു പൃഥ്വിരാജിന് ലഭിച്ചത്. താൻ സംവിധാനം ചെയ്ത ആദ്യ സിനിമ തന്നെ ഹിറ്റാവുകയായിരുന്നു. ഒരുപാട് സിനിമകൾ പൃഥ്വി തന്നെ പണം മുടക്കി നിർമിച്ചിട്ടുണ്ട്. ഇപ്പോൾ സമൂഹ മാധ്യമങ്ങളിൽ നിറഞ്ഞു നിൽക്കുന്നത് പൃഥ്വിയുടെ പുതിയ സിനിമയായ കോൾഡ് കേസ് എന്ന ചലചിത്രത്തിന്റെ ടീസറാണ്.\nസത്യം, മെമ്മോറിസ്, മുംബൈ പോലീസിനു ശേഷം തകർപ്പൻ പോലീസ് വേഷത്തിലാണ് ഇത്തവണ കോൾഡ് കേസ് എന്ന സിനിമയിൽ പൃഥ്വിരാജ് പ്രേത്യക്ഷപ്പെടുന്നത്. കഴിഞ്ഞ ദിവസമാണ് ടീസർ പുറത്തിറക്കിയത്. കോവിഡിന്റെ പ്രതിസന്ധി മൂലം തിയേറ്ററിൽ റിലീസ് ചെയ്യാൻ സാധിക്കാൻ കഴിയാത്തത് കൊണ്ട് ഈ മാസം 30ന് ആമസോൺ പ്രൈമിൽ റിലീസ് ചെയ്യുന്നതാണ്.\nചിത്രത്തിന്റെ ട്രൈലെർ വരും ദിവസങ്ങളിൽ യൂട്യൂബിലും ആമസോൺ പ്രൈമിലും ഇറങ്ങുന്നതാണ്. പുതിയ സിനിമയിലെ പ്രധാന കഥാപാത്രമായി പൃഥ്വിരാജ് എത്തുമ്പോൾ പ്രിയ, ലക്ഷ്മി, ബാലൻ, ആത്മീയ തുടങ്ങിയവരും മറ്റ് കഥാപാത്രങ്ങളായി സിനിമയിൽ അരങേറുന്നുണ്ട്. പൃഥ്വിരാജിന്റെ ഇൻവെസ്റ്റിഗഷൻ സിനിമയ്ക്ക് വേണ്ടി ഏറെ കാത്തിരിപ്പിലാണ് ആരാധകരും സിനിമ പ്രേമികളും.


devika sanjay heroine of the film njan prakashan devika sanjay heroine of the film njan prakashan\nദേവിക ഫഹദിനോടൊപ്പം അഭിനയിച്ചു ; ആഗ്രഹിച്....\nPublished on December 29, 2018 at 2:01 pm\nകോഴിക്കോട് കേന്ദ്രീയ വിദ്യാലയയിൽ പഠിക്കുന്ന ദേവികയ്ക്കു സിനിമ മോഹംതന്നെയായിരുന്നു. സ്കൂളിലെ മിക്ക കാര്യങ്ങളിലും കയറി പങ്കെടുക്കുന്ന കുട്ടിക്കു പക്ഷെ അതിലേക്കു വഴി പറഞ്ഞുകൊടുക്കാൻ ആരുമുണ്ടായിരുന്നില്ല. സത്യൻ അന്തിക്കാടൊരു പുതുമുഖത്തെ തേടുകയാണെന്ന് സത്യന്റെ ഗുരു ഡോ.ബാലകൃഷ്ണന്റെ മകൾ േരണുകയോടു സത്യന്റെ മകനും സഹസംവിധായകനുമായ അഖിൽ സത്യൻ പറഞ്ഞിട്ടുണ്ടായിരുന്നു. രേണുക മുൻപു പഠിപ്പിച്ചിരുന്ന കേന്ദ്രീയ വിദ്യാലയത്തിലെ ഒരു കുട്ടിയുടെ മുഖം ഓർമ വന്നു. വിവരം കുട്ടിയെ അറിയിക്കുകയും ചെയ്തു. എന്നാൽ ആ കുട്ടിക്കു താൽപര്യമില്ലാതിരുന്നതിനാൽ കൂട്ടുകാരിയുടെ പേരു പറഞ്ഞു. കാര്യമായ പ്രതീക്ഷയില്ലെങ്കിലും ദേവിക ആ നമ്പറിൽ ബന്ധപ്പെട്ടു. കുറച്ചു പടങ്ങളാണു ആദ്യം ചോദിച്ചത്. നീണ്ട മുടിയും മുഖത്തു നിറഞ്ഞ എണ്ണമയവുമായുള്ള നാടൻ പെൺകുട്ടിയുടെ പടമാണു വന്നത്. ആദ്യ റൗണ്ടിലെ അതു വേണ്ടെന്നുവച്ചു. എന്നാലും ഒരു വീഡിയോ അയക്കാൻ ദേവികയ്ക്കു മെസേജ് അയച്ചു. മൊബൈൽ വാങ്ങിത്തരാത്ത അമ്മയോടു മൊബൈലിനു വേണ്ടി കെഞ്ചുന്നതായിരുന്നു സീൻ. ആദ്യ പരിഗണനയിലുള്ളവരെയെല്ലാം നോക്കിയ ശേഷം അവസാനം മൊബൈലിൽ അയച്ച വീഡിയോ നോക്കി.\n30 സെക്കന്റ് വീഡിയോ കൊണ്ടു ദേവിക സത്യൻ അന്തിക്കാടിന്റെയും സംഘത്തിന്റെയും മനസ്സു കവർന്നു. നീണ്ട മുടി മുറിച്ചൊരു പരിഷ്കാരി പെൺകുട്ടിയാക്കണമെന്നവർ തീരുമാനിച്ചു. ദേവിക കാത്തിരുന്നതും മുടി മുറിക്കാനുള്ള വഴിയാണ്. ഓമനിച്ചു വളർത്തിയ മുടി മുറിക്കാൻ അമ്മ സമ്മതിച്ചിരുന്നില്ല. ഇതോടെ ആ ബ്ളോക്കും മാറി. ആ കുട്ടിയാണ് ഞാൻ പ്രകാശനിലെ ടീന മോൾ. ഇടവേളയ്ക്കു ശേഷം വന്നു സിനിമയിൽ നിറഞ്ഞുനിന്ന കുട്ടി.\nനസ്റിയയെയും ഫഹദിനെയും കാണണം എന്നു മോഹിച്ചു നടന്ന ദേവിക ഫഹദിനോടൊപ്പം അഭിനയിച്ചു. നസ്റിയയുമായി മണിക്കൂറുകളോളം വർത്തമാനം പറഞ്ഞിരുന്നു. കൊയിലാണ്ടിയിലെ സോഫ്റ്റ്‌വെയ‍ർ എഞ്ചിനീയർ പി.കെ. സഞ്ജയിന്റെയും കൊയിലാണ്ടി പൊലീസ് സ്റ്റേഷനിലെ സിവിൽ പൊലീസ് ഉദ്യോഗസ്ഥ കെ.ശ്രീലതയുടെയും മകൾ കണ്ണടച്ചു തുറക്കും മുൻപു താരമായി. കൊയിലാണ്ടി ഇപ്പോൾ ഈ താരത്തെ ആഘോഷിക്കുകയാണ്.\nരണ്ടു കാര്യമാണു ദേവികയെ താരമാക്കിയത്. ഒന്ന്, വളരെ സ്വാഭാവികമായ അഭിനയം, രണ്ട്, അതി മനോഹരമായ ഡലയോഗ് പ്രസന്റേഷൻ. ഈ രണ്ടു കാര്യത്തിലും ആദ്യമായി ക്യാമറയ്ക്കു മുന്നിലുള്ള കുട്ടിയാണെന്നു പറയാനാകില്ല. ഇന്ത്യൻ താരനിരയിലേക്കു ഉയർന്ന നയൻതാരയെയും അസ്റിനെയും കണ്ടെത്തിയ സത്യൻ അന്തിക്കാട് ഒരിക്കൽക്കൂടി ഒരു കുട്ടിയെ കണ്ടെത്തിയിരിക്കുന്നു. നായികാ പദവിയേലേക്കു വൈകാതെ കടന്നെത്താവുന്ന ഒരാൾ.


പ്ലസ് ടു പരീക്ഷ ഫലം പ്രഖ്യാപിച്ചു: 84.33 ശതമാനം വിജയം\nThiruvananthapuram, First Published 8, May 2019, 11:21 AM\nജൂണ് മൂന്നിന് പ്ലസ് വണ് ക്ലാസുകള് ആരംഭിക്കും. ഇതാദ്യമായാണ് സംസ്ഥാനത്ത് ഒന്നു മുതല് പ്ലസ് ടു വരെയുള്ള എല്ലാ ക്ലാസുകളും ഒരുമിച്ച് ആരംഭിക്കുന്നത്.\nതിരുവനന്തപുരം: 2018-19 അധ്യായന വര്‍ഷത്തെ പ്ലസ് ടു പരീക്ഷാഫലം പ്രഖ്യാപിച്ചു. 84.33 ശതമാനം ആണ് വിജയം. 3,11,375 പേര് ഉപരിപഠനത്തിന് അര്‍ഹത നേടി. ഓപ്പണ് സ്കൂള് വഴി പരീക്ഷ എഴുതിയ 58,895 പേരില് 25,610 പേര് ഉപരിപഠനത്തിന് യോഗ്യത നേടി 43.48 ശതമാനം വിജയം. വൊക്കേഷണല് ഹയര്‍സെക്കന്‍ഡറി വിഭാഗത്തില് 80.07 ശതമാനം ആണ് വിജയം\nമെയ് പത്ത് മുതല് പ്ലസ് വണ് പ്രവേശനത്തിന് അപേക്ഷിക്കാം. മെയ് 20-ന് ട്രെയില് അലോട്ട്മെന്‍റ്. ആദ്യഘട്ട അലോട്ട്മെന്‍റെ മെയ് 24-ന്. ജൂണ് മൂന്നിന് പ്ലസ് വണ് ക്ലാസുകള് ആരംഭിക്കും. ഇതാദ്യമായാണ് സംസ്ഥാനത്ത് ഒന്നു മുതല് പ്ലസ് ടു വരെയുള്ള എല്ലാ ക്ലാസുകളും ഒരുമിച്ച് ആരംഭിക്കുന്നത്. 2019-2020 അധ്യായന വര്‍ഷത്തില് 203 അധ്യായന ദിവസങ്ങള് സാധ്യമാക്കാനാണ് വിദ്യാഭ്യാസവകുപ്പ് ലക്ഷ്യമിടുന്നത്. വൊക്കേഷണല് ഹയര്‍സെക്കന്‍ഡറി വിഭാഗത്തില് 226 അധ്യായന ദിവസങ്ങള് ലക്ഷ്യമിടുന്നു.\nബ്രാഞ്ച് - പരീക്ഷ എഴുതിയ വിദ്യാര്‍ത്ഥികള് - ജയിച്ചവര് - വിജയശതമാനം\nസയന്‍സ് - 1,79,114 - 1,54,112 - 86.04 ശതമാനം വിജയം.\nഹ്യൂമാനിറ്റീസ് - 76,022 -60,681 - 79.82 ശതമാനം വിജയം\nകൊമേഴ്സ് - 1,14,102 - 96,582 - 84.65 ശതമാനം വിജയം\nവൊക്കേഷണല് - 28,571 - 22,878 - 80.07 വിജയ ശതമാനം.\nടെക്നിക്കല് - 1420 - 990 -69.72 വിജയ ശതമാനം.\nകലാമണ്ഡലം - 78 - 73 - 93.59 വിജയ ശതമാനം.\nകോഴിക്കോട് ജില്ലയ്ക്കാണ് ഏറ്റവും ഉയര്‍ന്ന വിജയശതമാനം - 82.11. ഏറ്റവും കുറവ് പത്തനംതിട്ട ജില്ലയിലാണ് 77 ശതമാനം. 14,244 വിദ്യാര്‍ത്ഥികള് എല്ലാ വിഷയത്തിലും എ പ്ലസ് നേടി. ജില്ല അടിസ്ഥാനത്തില് ഏറ്റവും കൂടുതല് പേര് എ പ്ലസ് നേടിയത് മലപ്പുറത്താണ് 1865 പേര്. ഈ വര്‍ഷം 183 വിദ്യാര്‍ത്ഥികള് 1200-ല് 1200 മാര്‍ക്കും നേടി. കഴിഞ്ഞ വര്‍ഷം 180 പേരാണ് ഈ നേട്ടം സ്വന്തമാക്കിയത്.\nസംസ്ഥാനത്തെ 79 സ്കൂളുകള് നൂറു ശതമാനം വിജയം നേടി. നൂറു ശതമാനം വിജയം നേടിയ സ്കൂളുകള്, ഈ വര്‍ഷം, കഴിഞ്ഞ വര്‍ഷം എന്ന ക്രമത്തില്\nസര്‍ക്കാര് സ്കൂളുകള് - 12 -8\nഎയ്ഡഡ് സ്കൂളുകള് - 25 - 19\nഅണ് എയ്ഡഡ് - 34 -46\nസ്പെഷ്യല് - 8 -6\nഏറ്റവും കൂടുതല് വിദ്യാര്‍ത്ഥികള് പരീക്ഷ എഴുതിയ ജില്ല- മലപ്പുറം - 54,884\nഏറ്റവും കുറവ് വിദ്യാര്‍ത്ഥികള് പരീക്ഷ എഴുതിയ ജില്ല - വയനാട് - 9,903\nഏറ്റവും കൂടുതല് കുട്ടികള് പരീക്ഷ എഴുതിയ സ്കൂള് - സെന്‍റെ മേരീസ് പട്ടം (802)\nഏറ്റവും കൂടുതല് കുട്ടികള് പരീക്ഷ എഴുതിയ സര്‍ക്കാര് സ്കൂള് - ജിഎച്ച്എസ്സഎസ് തിരൂരങ്ങാടി (605)\nവിവിധ വിഭാഗം സ്കൂളുകള്- പരീക്ഷ എഴുതിയവര്-ജയിച്ചവര്-വിജയശതമാനം- കഴിഞ്ഞ വര്‍ഷത്തെ വിജയശതമാനം\nസര്‍ക്കാര് സ്കൂളുകള് - 1,55,487 - 1,29,118, - 83.04 - 82.18\nഎയ്ഡഡഡ് സ്കൂളുകള് - 187292 - 161751 - 86.36 - 86.14\nഅണ് എയ്ഡഡഡ് - 26235 - 20289- 77.34- 76.47\nസ്പെഷ്യല് സ്കൂള് - 220 - 217 - 98.64 - 92.95\nടെക്നിക്കല് സ്കൂള് - 1420 - 990 - 69.72 - 76.77\nകലാണ്ഡലം(ആര്‍ട്ട്) - 78- 73 - 923.9 -82.11\nWWW.dhsekerala.gov.in, www.keralaresult.nic.in, www.prd.kerala.gov.in,എന്നീ വെബ്സൈറ്റുകളിലും ഐഎക്സാം എന്ന മൊബൈൽ ആപ്ലിക്കേഷനിലും ഫലം അറിയാം.\nLast Updated 8, May 2019, 12:28 PM\nHow to check plus two exam result\nകൊവിഡ് ചികിത്സ: സൌജന്യം ലഭിച്ചിട്ടുള്ള സ്വകാര്യ ആശുപത്രികള് ചികിത്സ സൌജന്യമാക്കണമെന്ന് സുപ്രീം കോടതി\nസൂരജിന്റെ വീട്ടില് കടുത്ത പീഡനം ഉത്ര നേരിട്ടു, ഡിവോഴ്‌സിനെപ്പറ്റി ഒരിക്കലും ആലോചിച്ചില്ല: ഉത്രയുടെ അച്ഛന്\n'ഉത്ര നേരിട്ടത് കടുത്ത പീഡനം'; വിവാഹബന്ധം വേർപെടുത്താൻ ആലോചിച്ചിരുന്നില്ലെന്ന് ഉത്രയുടെ അച്ഛന്\nലോകത്ത് കൊവിഡ് രോഗികള് 58 ലക്ഷത്തിലേക്ക്; മരണം 3.5 ലക്ഷം കടന്നു


കൊച്ചി: ൈകയിൽ മഷിപുരട്ടി വോട്ടിങ് മെഷീന് സമീപത്ത് എത്തിയെങ്കിലും സിറോ മലബാർസഭ മേജർ ആർച്ച്ബിഷപ്പ് കർദിനാൾ മാർ ജോർജ് ആലഞ്ചേരിക്ക് വോട്ടുചെയ്യാനായില്ല. ഒരുമണിക്കൂർ കാത്തിരുന്നശേഷം അദ്ദേഹം വോട്ടുചെയ്യാതെ മടങ്ങി. വോട്ടിങ് യന്ത്രം തകരാറായതാണ് കാരണം.\nഎറണാകുളം സെയ്ന്റ് മേരീസ് എൽ.പി. സ്കൂളിലെ 82-ാം നമ്പർ ബൂത്തിലായിരുന്നു ആലഞ്ചേരിക്ക് വോട്ട്. രാവിലെ ഏഴിന് മുമ്പുതന്നെ അദ്ദേഹം ബൂത്തിലെത്തി. പോളിങ് തുടങ്ങിയപ്പോൾ കൈയിൽ മഷിപുരട്ടി വോട്ടിങ് യന്ത്രത്തിന് സമീപത്തെത്തിയപ്പോഴാണ് തകരാർ ശ്രദ്ധയിൽപ്പെട്ടത്.\nബൂത്തിന്റെ ചുമതലയുള്ള പോളിങ് ഉദ്യോഗസ്ഥൻ ശ്രമിച്ചിട്ടും പരിഹരിക്കാനായില്ല. 15 മിനിറ്റിനുശേഷം മറ്റൊരു യന്ത്രം എത്തിച്ച് പോളിങ് പുനരാരംഭിക്കാൻ ശ്രമിച്ചെങ്കിലും വിജയിച്ചില്ല. രണ്ടാമത്തെ യന്ത്രവും പ്രവർത്തിക്കുന്നില്ലെന്ന് കണ്ടതോടെ വിവി പാറ്റ് ഉൾപ്പെടെ മുഴുവൻ യൂണിറ്റും മാറ്റി സ്ഥാപിക്കാൻ തീരുമാനിച്ചു.\nമധ്യപ്രദേശിലെ സത്‌ന രൂപതയുടെ പ്രഥമ മെത്രാൻ മാർ എബ്രഹാം ഡി മറ്റത്തിന്റെ സംസ്കാരശുശ്രൂഷകളിൽ പങ്കെടുക്കേണ്ടതിനാൽ അദ്ദേഹം എട്ടരയോടെ വോട്ടുചെയ്യാതെ മടങ്ങി. പുതിയ യൂണിറ്റ് എത്തിച്ച് ഒമ്പതുമണിയോടെയാണ് വോട്ടിങ് പുനരാരംഭിച്ചത്.\nബേബി കെയര് പ്രോഡക്ടുകള് വാങ്ങും മുമ്പ് ലേബല് വായിക്കാറുണ്ടോ?


ഈ വര്‍ഷത്തെ ഏറ്റവും മികച്ച ഇന്ത്യന് ചിത്രം 'അന്ധാദൂന്'; ദുല്‍ഖര് ചിത്രവും ഐ.എം.ഡി.ബി റാങ്ക് പട്ടികയില് IMDB Ranking unveiled; AndhaDhun is top Indian movie of 2018\nImdb Ranking Unveiled Andhadhun Is Top Indian Movie Of\nഈ വര്‍ഷത്തെ ഏറ്റവും മികച്ച ഇന്ത്യന് ചിത്രം 'അന്ധാധുന്'; ദുല്‍ഖര് ചിത്രവും ഐഎംഡിബി റാങ്ക് പട്ടികയില്\nആഗോള ചലച്ചിത്ര വെബ്സൈറ്റ് ആയ ഐഎംഡിബി, പ്രേക്ഷക റാങ്കിംഗിന്‍റെ അടിസ്ഥാനത്തിലാണ് ഈ വര്‍ഷത്തെ മികച്ച പത്തു ചിത്രങ്ങള് തെരെഞ്ഞെടുത്തത്\nDecember 12, 2018 05:43:18 pm\nഈ വർഷത്തെ ഏറ്റവും മികച്ച ഇന്ത്യന് ചലച്ചിത്രം ആയുഷ്മാന് ഖുരാന നായകനായ ‘അന്ധാധുന്’. ആഗോള ചലച്ചിത്ര വെബ്സൈറ്റ് ആയ ഐഎംഡിബിയുടെ പ്രേക്ഷക വിലയിരുത്തലിലാണ് ചിത്രം ഒന്നാമതെത്തിയത്. 2018ലെ മികച്ച പത്ത് ചിത്രങ്ങള് ബുധനാഴ്ച ഐഎംഡിബി പ്രഖ്യാപിച്ചു. പത്തില് എത്ര മാര്‍ക്ക് പ്രേക്ഷകര് നല്‍കിയെന്നാണ് വിലയിരുത്തിയത്.\nശ്രീരാം രാഘവന് സംവിധാനം ചെയ്ത ബ്ലാക്ക്-കോമഡി ത്രില്ലര് ചിത്രമായ ‘അന്ധാധുന്’, ബോളിവുഡിലെ ഈ വര്‍ഷത്തെ ‘ടോപ് ഗ്രോസ്സിംഗ്’ ചിത്രങ്ങളില് ഒന്നാണ് എന്ന് മാത്രമല്ല, ‘ക്രിടിക്ക്സ് ഫേവറിറ്റും’ കൂടിയാണ്. ഒരു സിനിമാ താരത്തിന്റെ കൊലപാതകത്തില് അകപ്പെട്ടു പോകുന്ന അന്ധനായ ഒരു പിയാനിസ്റ്റിന്റെ ജീവിതത്തെ ചുറ്റിപറ്റിയാണ്. ആയുഷ്മാന് ഖുരാനയ്ക്കൊപ്പം പ്രധാന വേഷത്തില് എത്തിയ തബുവും നിരൂപക പ്രശംസ നേടിയിരുന്നു.\nRead More: Andhadhun movie review: The Sriram Raghavan film is racy, pacy and appropriately pulpy\nബോളിവുഡ് ചിത്രങ്ങളെ കൂടാതെ പ്രാദേശിക ഭാഷാ ചിത്രങ്ങളും പട്ടികയില് നേട്ടം നേടിയിട്ടുണ്ട്. തമിഴ് ചിത്രമായ ‘രാക്ഷസന്’ ആണ് രണ്ടാം സ്ഥാനത്തുളളത്. മികച്ച ത്രില്ലറായ ‘രാക്ഷസന്’ തമിഴ്നാട്ടില് കൂടാതെ കേരളത്തില് ഉള്‍പ്പടെ മറ്റ് സംസ്ഥാനങ്ങളിലും നല്ല പ്രതികരണമാണ് ലഭിച്ചത്. രാംകുമാറാണ് ചിത്രം സംവിധാനം ചെയ്തിരിക്കുന്നത്. ഒരു സൈക്കോ ത്രില്ലറായ ചിത്രത്തില് വിഷ്ണു വിശാലാണ് നായകന്.\nസി.പ്രേം കുമാര് സംവിധാനം ചെയ്ത വിജയ് സേതുപതി-തൃഷ ചിത്രം ’96’ ആണ് മൂന്നാം സ്ഥാനത്തുളളത്. ഓര്‍മ്മയില് കുരുങ്ങിക്കിടക്കുന്ന നഷ്ടപ്രണയത്തിന്റെ കഥ പറയുന്ന ചിത്രം തമിഴകത്തെ ഏറ്റവും വലിയ ഹിറ്റുകളില് ഒന്നാണ്. നാഗ് അശ്വിന് സംവിധാനം ചെയ്ത ദുല്‍ഖര് സല്‍മാന് നായകനായ ‘മഹാനടി’യാണ് നാലാം സ്ഥാനത്തുളളത്. മുന്‍കാല നടി സാവിത്രിയുടെ സിനിമയ്ക്കകത്തേയും പുറത്തേയും സംഭവബഹുലമായ ജീവിതത്തെ അന്വേഷിക്കുന്ന ചിത്രം കീര്‍ത്തി സുരേഷിന്റെ മികവുറ്റ അഭിനയം കൊണ്ട് ശ്രദ്ധേയമായിരുന്നു.\nRead More: അപ്രതീക്ഷിതമായി 100 കോടി ക്ലബ്ബില് എത്തിയ ഒരു കുഞ്ഞുചിത്രം\nആയുഷ്മാന് ഖുരാന തന്നെ നായകനായ ‘ബധായി ഹോ’ ആണ് അഞ്ചാം സ്ഥാനത്തുളളത്. അക്ഷയ് കുമാറിന്റെ ‘പാഡ്മാന്’ ആണ് ആറാം സ്ഥാനത്ത്. രാംചരണ് നായകനായ തെലുങ്ക് ചിത്രം ‘രംഗസ്ഥലം’ ആണ് ഏഴാം സ്ഥാനത്തുളളത്. എട്ടാം സ്ഥാനത്ത് ബോളിവുഡ് കോമഡി ഹൊറര് ചിത്രമായ ‘സ്ത്രീ’ ആണുളളത്. ഒമ്പതും പത്തും സ്ഥാനത്ത് ആലിയ ഭട്ടിന്റെ ‘റാസി’യും രണ്‍ബീര് കപൂര് നായകനായ ‘സഞ്ജു’വും ആണുള്ളത്.\nTags: Bollywood, Movie, Ranking